
बंगाल की खाड़ी . 

सीख लो 


सामने के पृष्ठ पर दिए गए मानचित्र को ध्यान से देखो । यह हमारे देश---भारत 
का मानचित्र है। इसमें भारत और उसके पड़ोसी देशों के कुछ भाग दिखाए गए है। 
क्या तुम मानचित्र में इस प्रकार की ( --------- ) रेखा देखते हो ? दो देशों के 
बीच की सीमा- रेखा सानचित्र पर इसी प्रकार दिखाई जाती है। इसे अंतर्राष्ट्रीय सीमा 
कहते हैं। अब तुम किसी भी मानचित्र पर अंतर्राष्ट्रीय सीमा ढूँढ़ सकते हो । 

भारत की सीमा का कुछ भाग सानचित्र सें इस प्रकार ( ----- ) की रेखा 
से दिखाया गया है। इसे तट-रेखा कहते हैं। तट-रेखा के साथ का नीला भाग समुद्र है। 
' पानी के बहुत बड़े भंडार को समुद्र या सागर कहते हैं। समुद्र का पानी खारा होता है। 
बहुत बड़े और गहरे समुद्रों को महासागर कहते हैं। समुद्रों और सहासागरों को रंगीन 
सानचित्रों सें सदा नीले रंग से दिखाते है। तुम भारत की तट-रेखा के साथ लगने वाले 
समुद्र और महासागर के नाम मानचित्र सें पढ़ सकते हो । 

भारत में बहुत-से राज्य है। भारत के विभिन्न राज्यों के बीच की सीमाएँ सानचित्र 
में इस प्रकार की रेखा (------- ) से दिखाई गई है। | 

तुम पृथ्वी पर दिदाएँ सालूम करना जानते हो । क्या तुमने कभी सोचा है कि मानचित्र 
में भी उत्तर, दक्षिण, पूर्व और पश्चिम विद्वाएँ होती हैं? आओ मानचित्र में दिद्याएँ 
सालूस करना सीखें । 

भारत का एक बड़ा सानचित्र लो। इसे दीवार पर लटकाओ और इसकी ओर 
मुँह करके खड़े हो जाओ । तुम्हारे सिर की ओर सानचित्र का उत्तर और पैरों की ओर 
दक्षिण होगा। तुम्हारे दाएँ हाथ की ओर पूर्व और बाएँ की ओर पश्चिम होगा। क्या 
तुम अब सानचित्र सें दिशाएँ बता सकते हो ? ज़्रा बताओ कि भारत के मानचित्र 
में दिए गए समुद्र और पड़ोसी देश किस-किस दिद्या में हैं। 

भारत एक विशाल देश है। इसकी लंबाई-चौड़ाई कागज़ पर नहीं दिखाई जा 
सकती। किसी भी स्थान अथवा देश का मानचित्र उसके ठीक-ठीक आकार से बहुत 
छोटा होता है। यही कारण है कि सानचित्र में बड़ी दूरी को छोटा करके दिखाया जाता 
है । सभी अच्छे सानचित्रों पर दूरी नापने के लिए एक छोटी-सी रेखा बनी होती है 

इसे पैमाना कहते हैं । पैमाने की सहायता से तुम मानचित्र पर दिए गए किन्‍्हीं दो स्थानों 
के बीच की सीधी दूरी मालूम कर सकते हो । आओ, दिल्‍ली और मद्रास के बीच की सीधी 
दूरी मालूम करें। इससे तुम मानचित्र पर लिखे पैसाने का प्रयोग करना सीखोगे। 

एक धागा या कागज़ की एक पट्टी लो। इसका एक सिरा दिल्‍ली के स्थान (विच्दु) 
पर रखो। धागे को खींचकर मद्रास के स्थान (बिन्दु) तक लाओ। धागे पर मद्रास के 
सामने एक निश्ञान लगाओ। धागे के दोनों सिरों को कसकर पकड़ो । इस धागे को दिल्‍ली: 





और मद्रास के स्थान (विन्दु) के बीच की लंबाई के बराबर काट लो । 
अब धागे का एक सिरा पैमाने के शून्य विन्दु पर रखो और धागे को पैमाने की रेखा 
के साथ लगाकर पैमाने के दूसरे सिरे तक की दूरी तापो (चित्र ) | यदि धागे की 
लंबाई पैमाने की एक नाप से अधिक है तो धागे पर उस जगह निद्ञान लगाओ जहाँ 
पैमाने का अंतिम सिरा है। धागे की शेष लंबाई को पहले की भाँति पैमाने पर नापों 
(चित्र 2) । इस प्रकार नापी गई सब दूरी को जोड़ने से तुम्हें दिल्‍ली और मद्रास के बीच 
की सीधी दूरी मालूम हो जाएगी। मानचित्र पर दिए गए किन्‍्हीं दो स्थानों की दूरी 
तुम इसी प्रकार मालूम कर सकते हो । इस पैमाने की सहायता से तुम भारत की लंबाई 

और चौड़ाई भी मालूम कर सकते हो । 

तुम देखते हो कि भारत की तट-रेखा बहुत लंबी है। जहाँ भूमि और समुद्र मिलते 
हैं, उसे समुद्र-तट कहते है। तट कहीं-कहीं पर कटा-फटा और टेढ़ा-सेढ़ा होता है । ऐसे 

ही कटे-फटे तट के कुछ स्थानों के पास जहाँ समुद्र गहरा होता है, जहाज्ञ आकर रुकते 
है और बहाँ से ही विदेशों को जाते हैं। ऐसे स्थान को बंदरगाह कहते है। गहरे समुद्र 
और कटे-फटे तट पर अच्छे बंदरगाहु बन सकते है। बंदरगाह पर सामान उतारा और 
लादा जाता है और यात्री भी चढ़ते-उतरते हैं। भारत के समुद्र-तट पर बहुत-से बंदरगाह 
हैं। तुम मानचित्र में इनके नाम पढ़ सकते हो । 

कहीं-कहीं समुद्र अपने तट को काटकर भूमि के अंदर घुस गया है और तीन ओर 
धरती से घिरा है। समुद्र के ऐसे भाग को खाड़ी कहते हैं (चित्र 5)। खाड़ी चौड़ी 








भी हो सकती है और तंग भी । मानचित्र में बंगाल की खाड़ी, खंभात की खाड़ी और कच्छ 
की खाड़ी देखो । 

कहीं-कहीं भूसि का कोई भाग दूर तक समुद्र में चला गया है और एक ओर को 
छोड़कर शेष सब तरफ़ समुद्र से घिरा है (चित्र. 5) । भूमि के ऐसे भाग को प्रायद्वीप 
कहते हैं। इसी प्रकार कहीं-कहीं भूमि का एक पतला नुकीला भाग भी तीन ओर समुद्र 
से घिरा होता है। इसे अंतरीप कहते है (चित्र 5)। भूमि के कुछ ऐसे छोटे-बड़े टुकड़े 
हैं जिनके चारों ओर समुद्र है। ऐसे भूखंडों को द्वीप कहते है (चित्र 5) | क्या अब तुम 
सानचित्र सें कन्या कुसारी अंतरीप, सौराष्ट्र प्रायद्वीप, अंडमान और निकोबार द्वीप 
समूह ढूँढ़ सकते हो ? 

पृष्ठ 7 पर दिए चित्र 6 को देखो । इससे पता चलता है कि समुद्र के पानी का तल भूमि . 

के अन्य सभी भागों से नीचा है। इसीलिए भूमि के भिन्न-भिन्न भागों की ऊँचाई हम सदा 
समुद्रतल को आधार अथवा शून्य मानकर ही नापते हैं। किसी स्थान की ऊँचाई का 
अर्थ है-- उस स्थान की समुद्रतल से ऊँचाई । क्या तुम जानते हो कि भारत की राजधानी 
दिल्‍ली की समुद्रतल से ऊँचाई लगभग 239 मीटर है। 

चित्र 6 में तुम देखते हो कि भूमि के कुछ भाग समुद्रतल से बहुत अधिक ऊँचे नहीं 
हैं। भूमि के ऐसे समतल भाग को मैदान कहते हैं। मैदान से कुछ ऊँची उठी और लगभग 
समतल भूमि को पठार कहते हैं। पठार सैदान से लगभग सीधा ऊपर की ओर उठा 
होता है। चित्र में यह भी देखो कि पहाड़ी भाग आस-पास की भूमि से बहुत ऊँचे उठे 
हुए हैं। इनकी ऊँचाई सब जगह एक-सी नहीं है। समुद्रतल से बहुत ऊँचे उठे भागों को 
पर्वत या पहाड़ कहते हैं। जिन पहाड़ों की ऊँचाई बहुत अधिक नहीं है उन्हें पहाड़ी 
कहते है। पर्बत के सबसे ऊँचे भाग को पर्वत-शिखर या पर्वत की चोटी कहते हैं। 

तुम चित्र 5 में पर्वतों की एक पंक्ति देख ्ि हो । पर्वतों की ऐसी पंक्ति को पर्वतमाला 
अथवा पर्वतश्रेणी कहते हैं। एक पर्वत में बहुते-सी पर्वतमालाएँ हो सकती हैं। एक 
पर्वतमाला में भिन्न-भिन्न ऊँचाई वाले पर्वत अथवा पहाड़ होते हैं। एक पहाड़ की ढलान: 














और दूसरे पहाड़ की ढलान के बीच में गहराई बाले भाग को घाटी कहते हैं। घाटी में 
अक्सर नदी बहती है। 

ऊँचे पहाड़ों को पार करना बहुत कठिन होता है। पहाड़ों में कहीं-कहीं तंग रास्ते 
पाए जाते हैं। इन तंग रास्तों को दर्रा कहते हैं (चित्र 3)। ऐसे दरों से ही लोग अक्सर 

पहाड़ों को पार करते है। चित्र 3 में तुम कुछ लोगों को दर्रा पार करते हुए देख सकते 
हो। 

किसी स्थान पर कितनी गर्मी या सर्दी होती है ? वर्षा वहाँ कब और कितनी होती 
है ? वर्षों तक किसी स्थान की इन दद्माओं की जानकारी से वहाँ की जलवायु का पता 
चलता है । जलवायु गर्म' अथवा ठंडी, आर अथवा शुष्क हो सकती है । किसी स्थान की 
जलवायु की जानकारी बड़ी रुचिकर होती है। इससे हमें उस स्थान तथा वहाँ के लोगों 
के बारे सें बहुत-सी बातों का पता चलता है। 

जैसे-जैसे तुम इस पुस्तक को पढ़ोगे, तुम्हें पता चलेगा कि मैदानों की अपेक्षा पहाड़ी 
भागों की जलवायु ठंडी होती है। ऊँचे पर्वतों पर अधिकांदत: वर्षभर बर्फ़ पड़ती है। 
पहाड़ों की कुछ बहुत ऊँची चोटियाँ तो सदा बर्फ़ से ढकी रहती हैं। लगातार बर्फ़ गिरने 
से पहाड़ों पर बर्फ़ के सीलों लंबे-चौड़े ढेर लग जाते है। अधिक भार के कारण बर्फ़ कहीं- 
कहीं बहुत धीरे-धीरे पहाड़ से नीचे घाटी की ओर खिसकने लगती है। इसे हिम-नदी 
कहते हैं। हिस-नदी अक्सर कई किलोमीटर लंबी होती है । बर्फ़ की यह नदी इतने धीरे 
चलती है कि देखने सें स्थिर मालूम पड़ती है (चित्र 4) । 








चित्र 4 





जब हिस-नदियाँ निचले भागों में पहुँचती है तो बर्फ़ पिघलकर पानी बन जाती है। 
उससे नदियाँ बनती हैं। हिमालय पर्वतमसाला में कई हिस-नदियाँ हैं। इनसे हमारे 
देश की अनेक नदियाँ लिकलती है। ' 

नदी पहाड़ों और चट्टानों के ऊपर से कूदती-फाँदती आगे बढ़ती है। जब यह ढलवां 
पर्वतों से गिरती है तो जलप्रपात बनाती है (चित्र 5) । ॥ । 

मार्ग में ऐसी ही कई और नदियाँ इस नदी में आ मिलती हैं। अब यह नदी एक बड़ी 
नदी बन जाती है। जो छोटी नदियाँ बड़ी नदी में जाकर मिलती हैं, इसकी सहायक 
नदियाँ कहलाती हैं। जिस स्थान पर दो नदियाँ मिलती हैं, उसे संगम कहते हैं। 

तुम जानते हो भूमि के कुछ भाग ऊँचे और कुछ भाग नीचे होते हैं। कहीं-कहीं 
भूमि के निचले भाग में बहुत-सा पानी जमा हो जाने से फील बन जाती है (चित्र 5)।. 
कुछ झीलों का पानी खारा होता है और कुछ का मीठा। लगभग सभी नदियाँ पहाड़ों 
से बहती हुई मैदान में आकर किसी अन्य नदी या झील में मिलती हैं अथवा समुद्र में 
जा गिरती हैं। 

इस पुस्तक में तुम भारत के राज्यों और यहाँ के लोगों के बारे में बहुत-सी रोचक 
और काम की बातें पढ़ोगे । इस पाठ से तुम्हें पुस्तक के दोष पाठों को अच्छी तरह समझने 
में बड़ी सहायता मिलेगी । आवश्यकता पड़ने पर तुम इस पाठ को बार-बार पढ़ सकते हो । 

भारत के महा सर्वेक्षक की अनुशानुभार भारत सर्वेक्षण गिभाग के मानचित्र पर आधारित ! (8) भारत प्रकार का फ्रतिलिप्यधिकार, 9 


भारत के लोग 


तुम अपने पास-पड़ोस, गाँव अथवा शहर के लोगों के बारे में बहुत-सी 
बातें पहले ही पढ़ चुके हो। अपने राज्य में रहनेवाले लोगों के बारे सें भी 
तुम बहुत-सी बातें जानते हो । अब तुम देह के अन्य भागों में रहनेवाले लोगों 
के बारे में पढ़ोगे । 

भारत एक बड़ा देश है। इसमें कई छोटे-बड़े राज्य” और संघीय क्षेत्र 
है। इन सभी राज्यों और क्षेत्रों से मिलकर भारत बना है। 

सामने के पृष्ठ पर दिए गए मानचित्र को देखो। इसमें हमारे देश के 
* सभी राज्य और संघीय क्षेत्र दिखाए गए है। हमारे पड़ोसी देशों के कुछ भाग 
भी तुम इस सानचित्र सें देखोगे । तुम इसमें भारत के सभी राज्यों और पड़ोसी 
देशों के नाम पढ़ सकते हो । 

भारत के सभी राज्यों और संघीय क्षेत्रों की अपनी-अपनी एक राजधानी 
है । राजधानी उस राज्य या क्षेत्र के एक मुख्य नगर को बनाया जाता है। 
यहाँ राज्य सरकार के दफ्तर होते है। सारे देश की राजधानी दिल्‍ली है। 
यह भारत का एक बहुत बड़ा नगर है। हमारे देश में और भी बहुत-से बड़े-बड़े 
और सुंदर नगर है। 

भारत एक अनोखा देश है। यहाँ बहुत-सी बड़ी-बड़ी नदियाँ और 
झीलें हैं। ऊँचे-ऊँचे पर्वत और पहाड़ियाँ हैं। सुंदर-सुंदर घाटियाँ और वन 
हैं। एक लंबा समुद्र-तट है। यहाँ की भूमि के अंदर से कई तरह के खनिज 
मिलते हैं। यहाँ के खेतों में बहुत-सी फसलें पैदा होतो हैं और कारखानों में 
अनेक प्रकार की वस्तुएँ तैयार होती है । तुम इन सब चीज़ों के बारे में बहुत-सी 
रोचक बातें पढ़ोगे । जी! 

देश के भिन्न-भिन्न राज्यों में रहनेवालों के जीवन में कई भिन्नताएँ 
हैं, लेकिन वे सब एक देश के रहनेवाले हैं। सभी भारतवासी है। इस पुस्तक 
में तुम भारत के भिन्न-भिन्न भागों के लोगों के रहन-सहन, भोजन, पहनावे, - 
काम-धंघे, त्योहार आदि बहुत-सी बातों के विषय में भी पढ़ोगे । कह, 

. जम्मू-कश्मीर 


ऊपर मानचित्र में देखो। जम्मू-कश्मीर राज्य हमारे देश में उत्तर-पश्चिमी भाग 
में है। इस राज्य के तीन ओर दूसरे देद हैं। ये पड़ोसी देश है---पाकिस्तान, अफ़गानिस्तान. 
और चीन। इसकी दक्षिणी सीमा पर हमारे हिमाचल प्रदेश और पंजाब राज्य हैं। | 

यह सारा राज्य हिमालय पर्वतमाला में स्थित है। पर्वतों के बीच सें कश्मीर को 
सुंदर घाटी है। देश-विदेश से हज़ारों लोग प्रति वर्ष इसकी सैर करने आते हैं। चलो, 
हम भी इसकी सैर करने चलें। 

जून का महीना है, लेकिन याद रखो, यह पहाड़ी भाग है । अपने साथ. गर्म कपड़े 
ले चलना न भूलना । 

लो, हमारी यात्रा आरंभ हो गई । पठानकोट तक हम रेल द्वारा जाएँगे । पठानकोट 
पंजाब राज्य का एक नगर है। आगे बस से जाएँगे। पठानकोट से जम्मू तक मार्ग में 
छोटी-छोटी पहाड़ियाँ दिखाई देती हैं। जम्मू एक पुराना पहाड़ी नगर है। यह जम्म्‌- 

कद्सीर राज्य की सर्दी की राजधानी है। सर्दी के दिनों में बहुत-से सरकारी दफ्तर यहाँ 
आ जाते है । जम्म्‌ में वैष्णोदेवी का प्रसिद्ध मंदिर है, प्रति वर्ष हजारों लोग देश के भिन्न- 
भिन्न भागों से इसके दर्शन करने आते है। 
जम्म्‌ क्षेत्र में रहनेवाले लोग अधिकतर डोगरी भाषा बोलते हैं। बहुत-से लोग सेना 
में नौकरी करते हैं। गाँव में रहनेवाले लोग अधिकतर खेती करते हैं। अक्सर लोग 
पायजामा, कुर्ता और कोट पहनते है। सिर पर पगड़ी बाँधते हैं। इनका मुख्य भोजन 
गेहूँ की रोटी, दाल और सब्जी है । ये लोग चावल, दूध और दही का भी प्रयोग करते है । 
पहाड़ों की ढलानों पर गूजर लोग भेड़-बकरियाँ पालते हैं। गुजर लोग सदा एक स्थान 
पर नहीं रहते । वे अपने पशुओं के लिए चारे की खोज में घूमते फिरते है । 
जम्मू से श्रीनगर भी हम बस से जाएँगे । इस यात्रा में हमारा पूरा डेढ़ दिन लग 
जाएगा। अब हम ऊँचे पहाड़ों की चढ़ाई शुरू करेंगे और चक्‍कर खाती सँकरी पहाड़ी 
: सड़क की यात्रा का आनंद लेंगे। सड़क के किनारे कहीं ऊँचे-ऊँचे पेड़ है तो कहीं पहाड़ 
और भरने। इसीलिए यहाँ यात्रा में अनंद आता है। अब बटोट' निकल गया है। 
चक्कर खाती सेंकरी पहाड़ी सड़क हमारी बस और ऊँची चढ़ाई पर चढ़ रही 
न है। सड़क अधिक सँकरी और घुमावदार 
“| हो गई है। सड़क के एक ओर ऊँचे पहाड़ हैं 
. और दूसरी ओर गहरे खडु। यदि हमारा 
बस-चालक ज़रा भी असावधानी करे तो 
| बस सैकड़ों मीटर गहरे खड्ड में गिर जाएगी । 
। परंतु हमारा बस-चालक होहियार है। 
हमारी बस की चाल अचानक बहुत 
५ धीमी हो गई है। ऐसा सालूम होता है कि 
4 8० ५ बनिहाल दर्रा आने वाला है। यह दर्रा 
9 समुद्रतल से लगभग तीन हज़ार सीटर 
ऊँचा है। परंतु अब हमारी बस को इतनी 
ऊँचाई पर नहीं जाना होगा । अब बनिहाल 
दरें के नीचे सुरंग बना दी गई है। इस 
सुरंग का नाम जवाहर. सुरंग! है। हम 
इस सुरंग से ही बनिहाल दर्रे को पार 
करेंगे। इस सुरंग के बन जाने से हम वर्ष- 
भर कश्मीर की घाटी में आ-जा सकते हैं। 

सुरंग बनने से पहले सर्दी के दिलों में हम कश्मीर नहीं जा सकते थे, क्योंकि दर्रा बर्फ़ 
के कारण बंद हो जाता था। 
लो, अब हमने सुरंग पार कर ली। देखो, सामने कइ्मीर की घाटी नज्ञर आ रही 
है। चारों ओर सम्तल मैदान ही मैदान है। ये मैदान घास तथा धान के खेतों के कारण 
ऐसे मालूम होते हैं जैसे हरी मल्लमल बिछी हो । जहाँ हरियाली नहीं है वहाँ पानी ऐसे 
फैला हुआ है, जैसे चाँदी की चादर । इस मैदान के चारों ओर पहाड़ हैं। इन पहाड़ों की. 
अँची चोटियाँ बर्फ़ से ढकी हुई हैं और इनकी निचली ढलानों पर बाग हैं। इन बागों में. 
सेब, नाशपाती, बग्गूगोशे, बादाम, अखरोट आदि अधिकता से पाए जाते हैं । ह 
अब हमारी बस तेज्ञी से आगे बढ़ रही है। रास्ते में पांपुर के पास खेतों में केसर की 
क्यारियाँ दिखाई देंगी। कक्सीर की केसर बहुत प्रसिद्ध है। कश्मीर के रहनेवालों को 
इसके फूलों से बहुत प्रेम है। जब वे खुश होते हैं तो अपनी भाषा में गाते हैं: 
कुंगपोश पांपोर गछवबई बेसिए। 
गछवई वेसिए कुंगपोश पांपोर॥ 


कुंगपोश विल्मपोन तबलावान। 
गछवई बेसिए कुंगपोश पांपोर॥ 


झेलम लदी का एक पुल 

इसका अर्थ है : आओ, केसर की क्यारियोंवाली भूमि पांपुर चलें । केसर की कली ने 
मेरे दिल में हलचल सचा दी है । चलो केसर की क्यारियोंवाली भूमि पांपुर को चलें । 

अब सड़क के दोनों ओर ऊँचे-ऊँचे चिनार के पेड़ दिखाई देने लगे हैं। इसका मतलब 
है श्रीनगर पास आ गया है । श्रीनगर घाटी के मध्य में है । यहाँ से घाटी प्याले जैसी दिखाई 
देती है। जानते हो क्‍यों ? घाटी का मैदान चारों ओर पहाड़ों से घिरा है । 

श्रीनगर कदसीर की राजधानी है। यह नगर झेलम नदी के दोनों ओर बसा हुआ 
है। शहर के भिन्न-भिन्न स्थानों पर नौ पुल बने । झेलम 
कझ्मीर के लिए बहुत लाभदायक है। इससे एक जगह से दूसरी जगह नाव द्वारा जाने 
का आराम है। इससे सिचाई के लिए नहरें भी निकाली गई-हैं । 

श्रीनगर में यात्रियों के ठहरने के लिए कई होटल और धर्मशालाएँ हैं। कुछ यात्री 
हाउस बोट में ठहरते हैं। आओ, हम भी रहने के लिए एक हाउस बोट किराए पर ले लें। 
हाउस बोट चार-पाँच कमरों का नाव पर बना मकान होता है। इसके अंदर हमारे 
आराम के लिए भोजन तथा दूसरी सुविधाएँ मिलती हैं | डल' झील में ऐसे अनेक हाउस 
बोट देखे जा सकते हैं। इनमें रहने में बड़ा आनंद आता है। ये एक जगह से दूसरी जगह 
आसानी से ले जाए जा सकते है । 

डल झील में हाउस बोट और शिकारा 


क | 

कश्मीर सें अनेक झीलें और नदियाँ है। बहुत-से 
यात्री वूलर झील पर मछली और बतख का दिकार 
खेलते हैं। श्रीनगर में 'डल और 'नगीन' झीलें 
लोगों के मनोरंजन के केच्र हैं। लोग हल्की 
नावों में सैर करते हैं। इन नावों को 'शिकारा' 
कहते हैं। डल झील पर तैरते हुए बगीचे बहुत 
हम, आह. ही सुंदर लगते हैं। इनमें बड़े-बड़े तरबूज, ककड़ी, 
(कछझा ऊा  टससाटर, फूल आदि उगाए जाते हैं। 
कह्मीर के लोग गोरे रंग के और सुंदर होते 
हैं। यहाँ स्त्री-पुरुष कुछ मिलते-जुलते से ही कपड़े पहनते हैं। वे सलवारनुमा पायजामा 
और ऊपर ढीली आस्तीनवाला एक लंबा चोगा पहनते हैं। इस चोगे को 'फिरन' कहते :; 
हैं। स्त्रियों के फिरन पर कढ़ाई का काम होता है । टोपी तो यहाँ लगभग सभी पहनते 
हैं। लड़कियाँ भी विवाह से पहले टोपी पहनती हैं। इस टोपी से इनका दुपट्टा लटकता 
रहता है। 
सर्दी के दिनों में आमतौर से लोग ऊनी फिरत' पहनते हैं। अधिक सर्दी पड़ने पर 





ये लोग काँगड़ी”' का प्रयोग करते है। । ० ललित | ! 


.काँगडी सिट्टी का एक छोटा-सा कढोरा '. ७ ? 
कै का कस मे खो उमर - ।इसके चारों ओर बेंतकी टोकरी-सी . ० 
बनी । का 3 पक ० कि ज 
कठ्मीरी लोग आग सेंकते हैं। ' ता ता // /] | 
.. कछमीर की घाटी की भूसि उपजाऊ 
है। लोग-जावल--ओऔरु- सक्‍का की खेती 
करते हैं। यहाँ झीलों में मछलियाँ 
बहुत मिलती हैं। एक प्रकार का साग 
पूरे वर्ष मिलता है। इस साग को ये... // ५ 
लोग 'कड़म' का साग कहते है। इसी- 
लिए यहाँ के लोगों का मुख्य भोजन 
चावल, मछली और कड़म का साग है। । 
सर्दी के दिनों में घाटी में बर्फ़ पड़ती है काँगड़ी 
और कुछ भी पैदा नहीं होता । लोग सब्जियाँ सुखाकर रख लेते हैं और उन्हें सर्दी के 
सौसम में काम में लाते है। यहाँ एक विशेष प्रकार की हरी चाय होती है। इसी चाय को 
कस पीते है। चाय को गर्म रखने के लिए एक बर्तन होता है, जिसे 'समोवार' 
कहते है। 





समोवार 

ज्ञरा कश्मीर की घाटी में बने मकानों को तो देखो ! सभी मकानों की छतें ढलवाँ 
है। सर्दी के दिनों में जब कद्सीर में बर्फ़ पड़ती है तो लोग घर से बाहर नहीं निकल पाते। 
उस समय ये अपने घरों में बैठकर कई प्रकार की दस्तकारी का काम करते हैं। यहाँ के 
जंगलों में पाई जानेवाली लकड़ी की ये लोग बहुत-सी वस्तुएँ बनाते हैं। उन पर 
सुंदर तथा बारीक खुदाई का काम करते हैं। अखरोट की लकड़ी पर तो यह खुदाई बहुत 
ही अच्छी लगती है। कागज्ञ की लुगदी से बहुत-सी चीज़ें तैयार कर उन पर रंग-बिरंगी, 
चित्रकारी करते हैं। चाँदी के बर्तन और ज्ेबर भी बहुत सुंदर बनाते हैं। इन पर भी बहुत 
सुंदर खुदाई का काम होता है। तुमने कश्मीर के कंबल, कालीन और शाल देखे होंगे।' 
बारीक सुंदर कढ़ाईवाले पदमीने के कश्मीरी श्ञाल बहुत लोक प्रिय है । । 
कश्मीर में भी देश के अन्य भागों की भाँति सभी धर्मों के लोग मिल-जुलकर रहतें 
हैं। सभी लॉग कश्मीरी भाषा बोलते हैं। कुछ लोग डोगरी और उर्दू माषा भी बोलते हैं। 
हिन्दू और मुसलमान दोनों के ही कद्मीर में कई तीर्थस्थान हैं। हर साल हज़ारों लोग 
पहाड़ों पर बने अमरनाथ मंदिर के दर्शन करने जाते हैं। इसी प्रकार बहुत-से लोग यहाँ 
की प्रसिद्ध हत्तत बल मस्जिद में नमाज़ पढ़ने जाते हैं। कुछ त्योहार हिन्दू-मुसलमाने 
दोनों मनाते हैं। इनमें बसंत बहुत प्रसिद्ध है। कश्मीरी लोगों को नाच-गाने का भी शौक 
है। इनका रोफु' नृत्य बहुत प्रसिद्ध है। 
कश्मीर में मई से अगस्त तक मौसम बहुत अच्छा रहता है । इन दिलों में लोग श्रीनगर 
से गुलमर्ग और पहलगाँव जैसे ऊँचे स्थानों पर चले जाते हैं। यहाँ ये लोग डेरे लगाकर 
रहते हैं। 
आओ, अब जम्मू-कद्मीर राज्य के उत्तर-पूर्वी भाग लद्दाख चलें। लद्दाख में लोगों 
का जीवन घाटी के जीवन से बिलकुल भिन्न है। लद्दा् एक बहुत ऊँचा पठार है। हम 
उट्दू द्वारा लद्दाख जाएँगे। हमें श्रीनगर से लदाख जाने में लगभग तीन-चार दिन लगेंगे। 
आजकल लद्वाख जाना आसान हो गया है क्योंकि इस क्षेत्र में सड़कें बन गई हैं। यहाँ 
ठंड बहुत पड़ती है इसलिए बहुत कम लोग रहते हैं। बहुत-से लद्दाखी लग बौद्ध धर्म 
मानते हैं। ये लोग ऊनी कपड़े पहनते हैं। इनका जीवन सादा होता है । इनकी बड़ी टोपियाँ 
और मोटे मज़बूत जूते इन्हें यहाँ की ठंड से बचाते हैं। लद्दाख के लोग नाच-गाने के बहुत 
शौकीन होते हैं। यहाँ के बौद्ध भिक्षु लामा' कहलाते हैं। ये नकली चेहरे लगाकर नाच 
करते हैं। अगले पृष्ठ पर दिए गए चित्र में लामा की वेशभूषा देखो । 
हमारे इस सुंदर राज्य के कुछ भाग पर चीन और पाकिस्तान ने जबरदस्ती अधिकार 
कर लिया है। पाकिस्तान ने 965 में हमारे इस राज्य पर फिर हमला किया। हमारी 
फौज्ञों ने दुश्सन को पीछे भगा दिया । यहाँ के सब लोगों ने देश की फौज्ञों का साथ दिया 





मुखौटा लगाए लासाओं का नृत्य 


और हमलावरों को देश से निकालने में मदद दी । अपने देश की सीमाओं की रक्षा करना 
हम सभी का कर्तव्य है। 


अब बताओ 


. 
2. 
3. 


कश्मीर को प्रकृति ने किस प्रकार सुंदर बनाया है ? 

झेलम नदी से कश्मीर की घाटी को क्या लाभ है ? 

लद्दाख, कश्मीर की घाटी और जम्मू क्षेत्र में रहनेवाले लोगों के जीवन 
में क्या अंतर है ? 


. कुछ ऐसे उदाहरण दो जिनसे पता चलता है कि कश्मीर में सभी धर्मों 


के लोग मिल-जुलकर रहते हैं। 


5. कश्मीर की घाटी में रहनेवाले लोगों के गर्मी और सर्दी के जीवन में 
क्या अंतर होता है ? 


कुछ करने को ह ! 

. मानचित्र में देखकर कश्मीर राज्य की सीमाओं से लगे हुए देशों और 
राज्यों के नाम लिखो। क्‍ 

2. कश्मीर के कुछ चित्र इकट्ठटे करो और इन्हें चिपषकाकर एक अलबम 
बनाओ। 














2. हिसाचल प्रदेदा 


राणा की आयु आठ वर्ष है। वह हिमाचल प्रदेश के एक गाँव में रहता है । हिमाचल 
प्रदेश एक संघीय क्षेत्र है । 

सानचित्र सें देखो । हिमाचल प्रदेश का सारा क्षेत्र हिमालय पर्वत में स्थित है। 
यहाँ कई नदियाँ हैं। मानचित्र में इनके नाम पढ़ो । हिमाचल के पड़ोसी राज्यों के नाम 
भी सालूम करो। 

हिमाचल प्रदेश में सुंदर घाटियाँ और ऊँचे पर्वत हैं। निर्मल पानी के भरने और 
नदियाँ हैं। राणा का गाँव एक सुंदर घाटी सें बसा है। उसके गाँव तक पहुँचने के लिए 

ऊँची पहाड़ियों और कई नदियों को पार करके जाना पड़ेगा। 

सदियों में यहाँ बहुत ठंड पड़ती है। कई घाटियाँ तो बर्फ़ से ढक जाती हैं। ऐसे मौसम 
में राणा के गाँव तक पहुँचना बहुत कठिन होता है। हिमाचल प्रदेश में सड़कें बहुत ही 
कम हैं। बहुत-से लोग एक स्थान से दूसरे स्थान को जाने के लिए घोड़ा, खच्चर आदि 
काम में लाते हैं। 

यह राणा का गाँव है। तुम देखते हो कि गाँव के सभी मकानों की छतें ढालदार हैं। 
सर्दी में जब बफ़ पड़ती है, तो वह ढालदार छतों के ऊपर से आसानी से बह जाती है।.*« 

हिमाचल प्रदेश में बहुत-से बाग और चरागाह हैं। राणा के पिताजी फलों के एक 
बड़े बार में काम करते हैं। इस बाग्न में सेब, नाशपाती, आलूबुखारा, आड़, खूबानी 
आदि के पेड़ हैं। ये फल देश के दूसरे भागों को भी भेजे जाते हैं । 

इस राज्य में वन बहुत-अधिक हैं। चीड़ और वंजु के पेड़ तो स्थान-स्थान पर मिलते 
हैं। राणा के गाँव के बहुत-से लोग बन में काम करते हैं। वे लकड़ी काटते हैं। वे मेज़, 
कुर्सी, छड़ियाँ भादि लकड़ी की कई प्रकार की वस्तुएँ बनाकर बेचते हैं। अन्य पहाड़ी 
लोगों की तरह, उन्हें अपनी रोटी कमाने के लिए कठोर मेहनत करनी पड़ती है। 

गाँव के पास ही राणा के चाचाजी के खेत हैं। उनके खेतों में मक्का, जौ, गेहूँ और 

आलू पैदा होते है । खेतों की सिचाई के लिए वह पास की नदी से पानी लेते है। राणा का 
पड़ोसी एक गड़रिया है। उसके पास बहुत-सी भेड़ें हैं। भेड़ों से उसको ऊन मिलती है। 
घर की स्त्रियाँ ऊन कातकर कपड़ा बनाती है। 

अधिक सर्दी के दिनों में राणा के घर के सब लोग इकट्ठटे बैठकर आग सेंकते हैं । 
बे सूखे चनों और आलू की सब्जी से मक्‍का की रोटी खाते हैं! वे पहाड़ी और हिन्दी 


.. भाषा बोलते हैं। 


हिमाचल प्रदेश में पुरुष ढीला-ढाला ऊनी कोट, चूड़ीदार पायजामा और टोपी 
पहनते है। कमर के चारों ओर वे एक कपड़ा बाँधते हैं जिसे 'दड़ा' कहते हैं । त्योहार आदि 
के अवसर पर ये लोग बढ़िया कपड़े और रंग-बिरंगी पगड़ियाँ पहनते है । 

जब राणा की बहिन का विवाह हुआ था तो वह बहुत बढ़िया घाघरा, चोली, 
कमीज और दुपट्टा पहने थी। भारी-भारी गहने पहनकर वह कितनी सुंदर लगती थी ! 
गुलूबंद, कंगन, चूड़ियाँ और नथ आदि उसके सभी गहने चाँदी के बने हुए थे। 

अब राणा की बहिन हिमला में रहती है । वहाँ उसका पति एक दफ्तर में काम करता 
है। शिमला हिमाचल प्रदेश की राजधानी है। गर्मी के दिनों में देश के अन्य भागों के 
बहुत-से लोग शिमला जाते हैं| कुछ लोग हिमाचल की सुंदर घाटियों में स्थित ठंडे स्थानों 
में भी जाकर रहते हैं। 

राणा के गाँव के बाहर एक मंदिर है। गर्मी और बसंत के मौसम सें इस मंदिर के 
पास कई मेले लगते हैं। शिवरात्रि के प्रसिद्ध मेले पर राणा अपने मित्रों के साथ मिलकर 
गाता और नाचता है। तटी' यहाँ का प्रसिद्ध लोक-नृत्य है । 'नटी' नाच सें बहुत-से लोग 
एक दूसरे के हाथ पकड़कर गोल दायरे में खड़े होते हैं और नाचते हैं । स्त्रियाँ और लड़कियां 
गिद्धा नृत्य' में भाग लेती हैं। ः 

राणा के गाँव में एक नया स्कूल खुला है। राणा इसी स्कूल में पढ़ता है। वह हिन्दी 
पढ़ता है। क्या तुम जानते हो कि उसके स्कूल में सर्दियों में लंबी छुट्टियाँ होती हैं ? बता 
सकते हो क्यों ? 


अब बताओ 


. हिमाचल प्रदेश में सर्दी के दिनों में एक स्थान से दूसरे स्थान तक जा।। 
क्यों कठिन होता है ? 
2. हिमाचल प्रदेश में सड़कें क्‍यों कम हैं ? 
3. हिमाचल प्रदेश के लोगों के मुख्य धंधे क्‍या हैं ? ह 
4. हिमाचल प्रदेश के लोग शिवरात्रि का त्योहार किस प्रकार मनाते हैं ?. 
5. सही उत्तर के सामने ( २“) निशान लगाओ। 
हिमाचल प्रदेश में मकानों की छतें ढालदार बनाई जाती हैं, क्योंकि: 
( ) ढालदार छठतें बनाना आसान होता है। 
( ) ढालदार छतें दूसरी छतों से अधिक मज़बूत होती हैं । 
( ) ढालदार छतों के ऊपर से बर्फ़ आसानी से नीचे बह जाती है। 


'बुंछ करने को... 

. भारत के बड़े मानचित्र में देखकर, हिमाचल प्रदेश के नगरों, नदियों और 
घाटियों की सूची बनाओ। 

2. हिमाचल प्रदेश के लोगों के वस्त्र, भोजन, लोक-नृत्य और प्राकृतिक 
दृश्यों के चित्र एकत्र करो और उन्हें अपनी अलबम में लगाओ। 





हिसाचल प्रदेद्य 

















3. पंजाब 


ऊपर के सानचित्र सें देखो । पंजाब भारत का एक महत्त्वपूर्ण सीमावर्तो राज्य है। 
पहद्चिस सें इस राज्य की सीसाएँ दूर तक पदिचमी पाकिस्तान से मिलती: हैं। उत्तर, 
पूर्व और दक्षिण में पंजाब के पड़ोसी राज्य जम्मू-कश्मीर, हिमाचल प्रदेश, हरियाणा 
और राजस्थान है। 
क्या तुम जानते हो कि इस राज्य का नास पंजाब कैसे पड़ा ? 'पंज' का अर्थ है 
पाँच और आब' का अर्थ है पानी या नदी--अर्थात्‌ पाँच नदियों का प्रदेश । ये पाँच 

नदियाँ हैं--सतलुज, व्यास, रावी, चिनाब और झेलम । ये सभी नदियाँ हिमालय पर्वत 
से निकलती हैं। क्या तुम इनको मानचित्र में ढूँढ़ सकते हो? भारत के स्वतंत्र होने से 
पहले पंजाब राज्य बहुत बड़ा था और ये सभी नदियाँ इसमें बहती थीं । 

5 अगस्त, सन्‌ 947 ई. को भारत स्वतंत्र हुआ और देश का बेँटवारा हुआ। . 
उस समय पंजाब का एक बड़ा भाग पाकिस्तान में चला गया | सन्‌ 96 6 ई. में पंजाब 
को दो भागों में बाँटकर हरियाणा और पंजाब दो राज्य बनाए गए। इसी समय पंजाब 
का कुछ भाग हिमाचल प्रदेश में सिला दिया गया। आज के पंजाब राज्य में केवल तीन. 
नदियाँ हैं--सतलुज, व्यास और रावी। 

हिमाचल प्रदेश की घाटियों और ऊँची पहाड़ियों को पार करती हुई सतलुज और 
व्यास नदियाँ पंजाब के मैदानी भाग में प्रवेश करती हैं। ये पंजाब की भूमि को उपजाऊ 
बनाती हैं। इनके पानी से खेतों की सिंचाई होती है। पंजाब में अधिकतर लोग खेती 
करते हैं। वे अपने खेतों में गेहूँ, जौ, चना, ज्वार, बाजरा, मक्का, गन्ना और कपास पैदा 
करते हैं। पंजाब का गेहूँ तो सारे देश में प्रसिद्ध है। पंजाब में अधिकतर वर्षा जुलाई 
और अगस्त के महीनों में होती है। थोड़ी-सी वर्षा सर्दी के मौसम में भी होती है। यहाँ 
पर गर्मियों में बहुत गर्मी और सर्दियों में बहुत सर्दी पड़ती है । 

पंजाब की भूमि उपजाऊ है। तुम कभी पंजाब के किसी गाँव में जाओ तो हरे-भरे 
लहलहाते खेत देखने को मिलेंगे । किसानों को खेतों में काम करते हुए पाओगे । आजकल 
पंजाब के किसान खेती के नए तरीक़े अपना रहे हैं। कुछ किसान खेती के लिए ट्रैक्टरों 
का प्रयोग करने लगे हैं और नलकूपों से सिचाई करते हैं। ये नलकूप बिजली से चलते है। 
क्या तुम जानते हो कि यह बिजली कहाँ से आती है ? 

तुमने प्रसिद्ध भाखड़ा बाँध का नाम तो सुना होगा । यह बाँध सतलुज नदी पर बनाया 
गया है । यहाँ पर एक बहुत बड़ा बिजलीघर है, जहाँ बिजली पैदा की जाती है । यह बिजली 
पंजाब, हरियाणा, दिल्‍ली और राजस्थान राज्यों में दूर-दूर के गाँवों और शहरों तक 
पहुँचाई गई है। इन राज्यों में खेतों को पानी पहुँचाने के लिए भाखड़ा बाँध से नहरें भी 
निकाली गई हैं। खेती के अच्छे साधनों के कारण अब पंजाब के किसान पहले से अधिक 








लोक-नृत्य 'भंगड़ा' 


फसलें उगाते है। ह 

पंजाब के पुरुष अक्सर पगड़ी, कुर्ता और तहमद या पायजामा पहनते हैं। स्त्रियाँ 
सलवार, कमीज्ञ और चुन्नी पहनती हैं। ये लोग दूध और लस्सी के शौकीन होते हैं। 
इनकी गाएँ और भैसें काफ़ी दूध देती है। ये अधिकतर दाल या सब्जी के साथ गेहूँ की 
रोटी खाते हैं। ये मक्का की रोटी और सरसों का साग खाना भी बहुत पसंद करते है । 
कुछ लोग मांस भी खाते हैं। 

त्योहारों पर पंजाब के लोग बहुत खुशी मनाते है। लोहड़ी, बसंत पंचमी, बैसाखी, 
राखी, दशहरा, दीवाली और गुरुपर्व उनके मुख्य त्योहार है। 'भंगड़ा” इनका प्रसिद्ध 
लोक-नृत्य है। ये पंजाबी लोक-गीतों के साथ 'भंगड़ा' करते है। स्त्रियाँ “गिद्धा' नाच में 
भाग लेती है। ये लोग पंजाबी और हिन्दी भाषा बोलते हैं। 

पंजाब राज्य के लोगों का जीवन आजकल तेज्ञी से बदल रहा है। बहुत-से छोटे-बड़े 
उद्योग राज्य में स्थापित किए गए हैं। लुधिय्राना तो एक बड़ा औद्योगिक नगर बन गया 
है। यहाँ साइकिलें, सिलाई की मशीनें, सोज्े और बनियान आदि बनते है। धारीवाल 
ऊनी कपड़े के लिए सारे देश में प्रसिद्ध है । पंजाब के इन बढ़ते हुए उद्योगों में हजारों लोग 
काम करते है। 

चंडीगढ़ पंजाब और हरियाणा दोनों की राजधानी है। यह नगर कुछ वर्ष हुए 
नए ढंग से बसाया गया है। सारा नगर तीस सैक्टरों में बाँटा गया है। प्रत्येक 
सैक्टर सें एक बाज़ार, एक डाकघर, एक स्कूल और एक पुलिस चौकी का प्रबंध है। 

इस नगर में सकान बहुत खुले और ह॒वादार है। नगर में जहाँ-तहाँ बहुत-से पार्क 

चंडीगढ़ में हाई कोर्ट का भवन 


और खेल के मैदान बनाए गए हैं। सड़कों के दोनों ओर छायादार पेड़ हैं। हिमालय पर्वत 
की बर्फ़ से ढकी चोटियाँ यहाँ से साफ़ दिखाई देती हैं। 

चंडीगढ़ में कई अच्छे-अच्छे भवन हैं। इनसें सचिवालय” और हाई कोर्ट' 
भवन देखने योग्य हैं। लक 

अमृतसर और आनंदपुर साहब सिक्‍खों के तीर्थस्थान है। अमृतसर का स्वर्ण 
मंदिर संसार-प्रसिद्ध है। 

पंजाब के लोग बहुत ताकतवर और मेहनती होते हैं। ये खेती, व्यापार, नौकरी आदि 


अमृतसर का स्वर्ण-मंदिर 

सभी तरह का काम कर लेते हैं। आजकल बहुत-से लोग कारखानों में भी काम करते 
हैं । ये सेना में भरती होना पसंद करते है और बहुत अच्छे सैनिक सिद्ध होते है । 


अब बताओ 


. क्‍या तुम जानते हो कि पंजाब राज्य का नाम पंजाब' कैसे पड़ा ? पंजाब 
राज्य की कहानी तीन या चार वाकक्‍्यों में सुनाओ। 

. क्‍या कारण है कि पंजाब के लोग अच्छी फसलें उगाते हैं ? 

. कोई ऐसी तीन चीज़ें बताओ जिनके लिए पंजाब प्रसिद्ध है। 

. पंजाब के लोगों के मुख्य धंधे क्या-क्या हैं ? 

. नीचे एक ओर कुछ स्थानों के नाम दिए गए हैं। दूसरी ओर यह बताया 
गया है कि वे क्‍यों प्रसिद्ध हैं। प्रत्येक स्थान के प्रसिद्ध होने का सही कारण 
छाँटकर उसका नंबर कोष्ठक में लिखो: 

( ) चंडीगढ़ व. यहाँ भारत का सबसे बड़ा बाँध है। 
( धारीवाल 2. यह पंजाब की राजधानी है। 
...ह / (ारीबाल 2 
([ 4 
( 5 


छा ४७» (४) एज 


. यहाँ मोज़े, बनियान आदि अच्छे बनते हैं। 
. ऊनी कपड़े के लिए देश-भर में प्रसिद्ध है। 


) 
) 
) भाखड़ा 
) . सिक्खों का तीर्थस्थान है। 


लधियाना 


कुछ करने को 
. पंजाब के लोगों के पहनावे, त्योहार और लोक-नृत्यों से संबंधित चित्र 


एकत्र करो। 
2. गुरु नानक और गुरु गोबिन्द सिंह की कहानी पढ़ो। 











4. हरियाणा 


पिछले पाठ सें तुमने चंडीगढ़ के बारे में पढ़ा । यह हरियाणा और पंजाब दोनों राज्यों 
की राजधानी है। पंजाब के बारे में तुम बहुत-सी बातें जानते हो | हरियाणा पंजाब का 
पड़ोसी राज्य है। आओ, अब हरियाणा के बारे में पढ़ें । | 
ऊपर विए हरियाणा के मानचित्र में इसके पड़ोसी राज्यों के नाम पढ़ो। पृष्ठ 

8 पर दिए गए भारत के मानचित्र में हरियाणा की स्थिति देखो । 

हरियाणा एक छोटा राज्य है। इसमें केवल स्त ज़िले हैं। यहाँ के अधिकतर लोग 
गाँवों में रहते है और खेती-बाड़ी करते हैं। इस पृष्ठ पर दिए गए चित्र सें हरियाणा 
के एक गाँव का दृदय दिखाया गया है। इससे हमें हरियाणा के लोगों के रहन-सहन 
के बारे में कई बातों का पता चलता है। इस चित्र को ज़रा ध्यान से देखो । 

सुबह का समय है। स्रज अभी-अभी निकला है । तुम इस चित्र सें गाँव के एक पुरुष, 
एक स्त्री और एक लड़की को देख रहे हो। आदमी खेतों में हल चलाने जा रहा है। 
स्‍त्री कुएँ से पानी ला रही है । लड़की पशुओं को चारा दे रही है । ऐसा लगता है कि गाँव 
के सभी लोग अपना-अपना काम करने में लगे हैं । 

अब ज़्रा इनके कपड़ों की ओर देखो । क्या तुम भी ऐसे कपड़े पहनते हो ? इनके 
पहनाबे तथा कझमीर और पंजाब के लोगों के पहनावे में क्या अंतर है ? हरियाणा में लोग 
अधिकतर धोती-कुर्ता और पगड़ी या टोपी पहनते है । स्त्रियाँ और लड़कियाँ लहँगा-ओढ़नी 
और सलवार-कमीज़ पहनती है । अधिक सर्दी के मौसम में वे ऊनी या मोटे कपड़े पहनते है । 
हरियाणा की स्त्रियाँ चाँदी के गहने चाव से पहनती हैं। तुम चित्र में इस स्त्री के गले, 
हाथ और पैर के गहने देख सकते हो । 





हरियाणा के एक पशु सेले का दृश्य 


पंजाब की तरह हरियाणा सें भी वर्षा अधिकतर जुलाई और अगस्त में होती है। 
यहाँ गर्मियों में बहुत गर्मी और सर्दियों में काफ़ी सर्दी पड़ती है। 

हरियाणा की लगभग सारी भूमि मैदानी है। यह भूमि उपजाऊ है। यहाँ गेहूँ, 
ज्वार, बाजरा, जो और चने की उपज होती है। आजकल कुछ किसान गन्ना, कपास और 
सब्जियाँ भी उगाते हैं। बहुत-से गाँवों में अब बिजली पहुँच गई है। किसान धीरे-धीरे 
खेती के नए तरीक़े अपना रहे है। बे खेतों में ट्रैक्टर का प्रयोग करते हैं और नलकूपों से 
सिंचाई करते हैं। वे पहले की अपेक्षा अधिक अनाज और सब्ज़ियाँ पैदा करने लगे हैं। 

इस राज्य में बहुत अच्छी नसल के पशु पाए जाते हैं। हिसार के बैल और गाएँ 
प्रसिद्ध हैं। यहाँ पर पशुओं का एक बड़ा फार्म है जिसमें पशुओं को अच्छी तरह पाला 
जाता है और देश के अन्य स्थानों को भेजा जाता है। लगभग सभी किसान अपने घरों 
में गाय-मैस अवव्य रखते है। वे अपने पश्ुओं को प्रतिवर्ष पशु मेलों में भेजते है। सबसे 
अच्छे और स्वस्थ पशुओं को पुरस्कार मिलते हैं। हरियाणा की गाएँ और भैसें बहुत 
दूध देती हैं। यहाँ से बहुत-सा दूध रोज़ दिल्‍ली भेजा जाता है। करनाल में दृध की एक 
बहुत बड़ी डेरी है। | 

हरियाणा में बहुत-से उद्योग हैं। फ़रीदाबाद एक बड़ा औद्योगिक नगर बन गया 
है। यहाँ छोटे-बड़े बहुत-से कारखाने हैं। जगाधरी कागज़ बनाने के कारखानों के लिए . 
प्रसिद्ध है। भिवानी में सूती कपड़े की मिलें हैं और पानीपत में हाथकरघे का कपड़ा ह 

अच्छा बनता है। सोनीपत में साइकिलें बनाने का एक बड़ा कारखाना है। यहाँ पर 
सिलाई की सदीनें भी बनाई जाती है। 

कुरुक्षेत्र भी हरियाणा का एक प्रसिद्ध नगर है। यहाँ एक विश्वविद्यालय है । सुर्यग्रहण 
के समय यहाँ भारी मेला लगता है। लाखों यात्री यहाँ के तालाबों में स्तान करने आते है । 
कहते हैं यह वही स्थान है जहाँ बहुत प्राचीन समय सें महाभारत की लड़ाई हुई थी और 
यहीं श्रीकृष्ण ने अर्जुन को गीता' का उपदेश दिया था । 

सचिवालय मबन, चंडीगढ़ 


हरियाणा के लोग हिन्दी बोलते हैं। वे स्वस्थ और ताकतवर होते हैं। वे अपने 
खेतों में बड़ी मेहनत से काम करते हैं। हरियाणा के युवक अक्सर सेना में मरती होना 
पसंद करते हैं। वे देश के बहादुर सैनिक बनते हैं। 

स्त्रियाँ और लड़कियाँ गाने-नाचने में रुचि लेती है। अपने त्योहारों के अवसर पर 
वे बहुत खुशी सनाती हैं। लोहड़ी, बसंत-पंचमी, होली, तीज, राखी, दद्ाहरा, दीवाली 
और ईद हरियाणा के बड़े त्योहार है। 


. हरियाणा के लोगों के मुख्य धंधे क्‍या हैं ! 
. इस राज्य की मुख्य उपज क्‍या है ? 


. कोई ऐसी दो चीज़ें बताओ जिनके लिए हरियाणा प्रसिद्ध है। 


] 
2 
3. हरियाणा के कुछ प्रसिद्ध उद्योगों के नाम बताओ | 
4 
5 


. नीचे एक ओर कुछ स्थानों के नाम दिए गए हैं। दूसरी ओर यह बताया 
गया है कि वे क्‍यों प्रसिद्ध हैं। प्रत्येक स्थान के प्रसिद्ध होने का सही कारण 
छाँटकर उसका नंबर कोष्ठक में लिखो : 


(  ) हिसार . 


फ़रीदाबाद 2 
५ ।क्‍ 


) 
) 
) 
) कुरुक्षेत्र 
है) 


कुछ करने को 


चंडीगढ 3. 


4. 
३: 
6. 
प्र 
8 


सूर्यग्रहण पर मेला लगता है। 

पशुओं का फार्म-है। ) 

हरियाणा“की राजधानी है। 

साइकिलें बनाने का कारखाना है। 

कागज़ बनाने का कारखाना है। - 
कपड़े की मिलें हैं। 


. हाथकरघधे का कपड़ा अच्छा बनता है। 
. एक औद्योगिक नगर है। 


!. मानचित्र में देखकर हरियाणा के पड़ोसी राज्यों के नाम बताओ। 
तीचे लिखे स्थानों को भी मानचित्र में ढूँढ़ो 
फ़रीदाबाद, जगाधरी, भिवानी, सोनीपत, कुरुक्षेत्र और चंडीगढ़ । 
2. आकाशवाणी दिल्‍ली से प्रतिदिन शाम को प्रसारित होनेवाला हरियाणा 


कार्यक्रम सुनो । 

5. राजस्थान 


क्या तुमने कभी गुलाबी नगर' के बारे में सुना है ? यह कौन-सा नगर है ? इसे 
गुलाबी नगर' क्‍यों कहते है? 

यह गुलाबी नगर' हमारे देश में ही है। इसका नाम जयपुर है। यह नगर राजस्थान 
की राजधानी है । इस नगर में राजमहल की दीवारें और भवन तथा दुकानें गुलाबी रंग 
की हैं। इसीलिए इसको “गुलाबी नगर' कहते है। 

जयपुर एक सुंदर नगर है। आज से लगभग ढाई सौ वर्ष पहले राजा जर्यासह ने 
इसे बसाया था। यह नगर आयताकार है और अलग-अलग भागों में बँदा है । पूर्व से 
पदिचिस और उत्तर से दक्षिण की ओर इसमें कई सड़कें बनी है। जयपुर का हवामहल, 
राजमहल, संग्रहालय और जंतर-मंतर देखने. योग्य हैं। जयपुर के पास ही पहाड़ी पर 
आसेर का किला बहुत सुंदर है। 

जयपुर का हवामहल 


| वाह केक न 


है| 





अब राजस्थान का मानचित्र देखो। यह हमारे देश का एक बहुत बड़ा राज्य है। 
पंजाब, हरियाणा, उत्तर प्रदेश, मध्य प्रदेश और गुजरात इसके पड़ोसी राज्य है। राजस्थान 
हमारे देश का एक सीमावर्ती राज्य है। पश्चिम में इसकी सीमा पद्चिमी पाकिस्तान से 
मिलती है। 

राजस्थान के किसान ज्वार, बाजरा, गेहूँ, मक्का, कपास, तिलहन, दालें, तंबाकू 
आदि की खेती करते हैं। यहाँ पानी की कमी है। वर्षा भी बहुत कम होती है। भूमि अधिक- 
तर खुश्क है। 

इस राज्य के कुछ भाग में दूर तक फैली हुई अरावली की पहाड़ियाँ और छीदे 


कै 

* बन हैं। मानचित्र में देखो अरावली की पहाड़ियाँ किस भाग में हैं। चंबल, लूनी और 
बनास यहाँ की बड़ी नदियाँ है। साँभर भील खारे पानी की एक बड़ी झील है। इसके 
पानी से नमक बनाया जाता है। तुम ये नदियाँ और झील मानचित्र में ढूँढ़ सकते हो । 

राजस्थान का पदिचमी भाग एक शुष्क मरुस्थल है। यहाँ पर गाँवों और शहरों की 
संख्या कम है। सड़कें और रेलें भी बहुत कम हैं। एक स्थान से दूसरे स्थान को आने-जाने 
और सामान ढोने के लिए लोग ऊँट का प्रयोग करते हैं। ऊँट को 'मरुस्थल का जहाज़' 
कहा जाता है। 

कुछ समय पहले जैसलमेर जिले में भूमि के नीचे बहुत गहराई पर पानी का एक 
बड़ा भंडार मिला है। यहाँ पर गहरे नलकूप लगाए गए हैं । इन नलकूपों से पानी निकालते 
हैं। यह पानी सीठा है और पीने और सिंचाई करने के काम सें लाया जाता है। 

भाखड़ा बाँध से निकाली गई नहर का पानी अब राजस्थान के गंगानगर जिले तक 
पहुँच गया है । जब राजस्थान नहर और चंबल योजना पूरी हो जाएगी तब इस राज्य में 
पानी की कमी नहीं रहेगी और राजस्थान की मरुभूमि उपजाऊ बन जाएगी। 

इस राज्य में अबरक और यूरेनियम मिलता है । सकराना और नागौर का संगमरमर 
प्रसिद्ध है। लखेरी और सवाई माधोपुर में सीमेण्ट बनाने के कारखाने हैं। यहाँ चूने का 








पत्थर खूब मिलता है। इससे सीमेण्ट बनती है। 

राजस्थान के बहुत-से लोग छोटे और घरेलू उद्योगों में काम करते हैं। यहाँ हार्थ' 
दाँत का काम, लकड़ी के खिलौने और 2 2 जम 
संगमरमर की मूर्तियाँ बनाने का काम ह3॥ 
अच्छा होता है। जयपुर की ज़रीदार 
जूतियाँ, रंग-बिरंगी चुनरियाँ और लह- 
रियादार साड़ियाँ बहुत लोकप्रिय हैं। 

राजस्थान की भूमि सूखी और रेतीली 
है लेकिन यहाँ के लोग बड़े रसिक हैं। 
वे रंग-बिरंगे वस्त्र पहनना पसंद करते 
हैं। पुरुष कुर्ता, धोती और पगड़ी पहनते 
हैं। विशेष अवसरों पर वे चूड़ीदार 
पायजामा, अचकन और पगड़ी पहनते हैं। 
स्त्रियाँ घाधरा और काँचली या ब्लाउज् 
पहनती हैं। उनकी ओढ़नी सारे दरीर 
को ढक लेती है। वे गहने पहनना बहुत 
अधिक पसंद करती हैं। कुछ स्त्रियाँ तो 
सिर से पैर तक गहनों से लदी रहती हैं। 
चित्र सें इस स्त्री के गहने देखो । वह कितनी 
सुंदर लगती है। 


चित्तौड़गढ़ फा विजय-स्तंभ 








विलवाड़ा का जैन संविर 


“राजस्थान के लोग हरियाणा और पंजाब के लोगों की तरह ही दशहरा और दीवाली 
सनाते है। गनगौर' उनका प्रसिद्ध त्योहार है। स्त्रियाँ और लड़कियाँ 'तीज' का त्योहार 
मनाती हैं। वे रंग-बिरंगे वस्त्र पहनती हैं, नाचती-गाती हैं और खुशी मनाती है। 

राजस्थान में बहुत-से प्रसिद्ध ऐतिहासिक स्थान है। राज्य के लगभग सभी बड़े 
नगरों के साथ वीर राजपूतों की बहादुरी की कहानियाँ जुड़ी हैं। राजपुत लोग अपनी 
बीरता और देश-प्रेम के लिए सदा से ही प्रसिद्ध हैं। इनमें राणा साँगा, महाराणा प्रताप 
और वीर दुर्गादास के नाम तो सभी जानते हैं। 

चित्तौड़गढ़ का किला और इसका विजय-स्तंभ देखने के लिए बहुत लोग आते है । 
मौराबाई की भक्ति की कहानियाँ तथा पद्चिनी और जयमल के बलिदानों की कहानियाँ 
इससे जुड़ी है डरदयपुर यहाँ का एक बहुत सुंदर नगर है । इसमें कई बार, मंदिर, महल और 
झीलें है। इसे झीलों का नगर' भी कहते हैं | उदयपुर का जलमहल देखने योग्य है। 
माउंट आबू सें दिलवाड़ा का जैन मंदिर है। यह सुंदर कारीगरी के लिए प्रसिद्ध है। 
साउंट आबू हमारे देश का एक अति सुंदर पहाड़ी स्थान है। 

जोधपुर, जैसलमेर, बीकानेर, अलवर और भरतपुर के महल और किले भी देखने 
योग्य हैं। अजमेर शरीफ़ दरगाह की यात्रा के लिए हजारों मुसलमान अजमेर जाते है। 
अजमेर के पास ही हिन्दुओं का तीर्थ स्थान पुष्कर है। 


अब बताओ 


अच 


. राजस्थान के लोगों के मुख्य काम-घंधे क्या हैं ? 
. तीचे लिखे स्थान क्‍यों प्रसिद्ध हैं? 
जयपुर, उदयपुर, चित्तौड़गढ़, अजमेर, बीकानेर और जोधपुर। 

. जयपुर को गुलाबी तगर' क्यों कहते हैं ! 

4. राजस्थानः में कौन-कौन-से खनिज मिलते हैं ? 

5. खाली स्थानों को भरो: 

(अ) “अपनी वीरता और देश-प्रेम के लिए प्रसिद 
हैँ । 

(आ) ;ा7 को झीलों का नगर' कहते हैं। 

(इ) मकराना और नागौर “ण के लिए प्ररिद्ध हैं। 

(६) "और 7“ राजस्थान के लोगों 
के मुख्य त्योहार हैं। 


| 


(3 


> 3, कक 


कुछ करने को 


. राजस्थान के बड़े-बड़े नगरों की सूची बनाओ । 


2. राणा साँगा, मीराबाई, महाराणा प्रताप और वीर दुर्गादास की कहानी 
पुस्तकालय से कोई पुस्तक लेकर पढ़ो । । 

पाकिस्तान 
पद्िचमी पाकिस्तान 

राजस्थान न्‍ बे 











कला 5 ॥ हक 3८ 
हारका ९६४, * अड्ौवा / 2 हक 
02 7 , भश्नगर ० पे | ड़ । 
पोरबंदर कि हे डे 
पोरबंदर ह. क्र जी पल अं िलोबर, पक 
जूनागढ़ 7 अमरेली 'पालोतांना € अकलेदबर सटे ै 
सोससाथ द + ह डी | ु “जय पल आकर, 
खाड़ी खंभात 
दीव 
। (गोआ, दमन 
और दीवो 
गुजरात 

6. गुजरात 


धन्ना पटेल का परिवार एक गाँव में रहता है । यह गाँव गिरनार की पहाड़ियों के 
पास है। राधा इस परिवार की सबसे छोटी बालिका है। वह लगभग तुम्हारी ही आयु 
की है। गिरनार की पहाड़ियों पर घने वन है। इनमें झीश्मम, सागोन, पीपल, बड़ और 
बाँस के पेड़ मुख्य रूप से मिलते है। गिर जंगल बबर दोरों के लिए प्रसिद्ध है। 

राधा का गाँव सौराष्ट्र में है । सौराष्ट्र गुजरात राज्य का भाग है । यह अरब सागर 
से लगा हुआ है। 

अब ज्ञरा सानचित्र सें देखो | गुजरात राज्य के दक्षिण और पह्चिम सें अरब सागर 
है। महाराष्ट्र, मध्यप्रदेश और राजस्थान इसके पड़ोसी राज्य है। उत्तर में इसकी सीमा 

३39 





बड़ौदा के पास तेल 
साफ़ करने के कारखाने 


का एक वृद्दय 


पश्चिमी पाकिस्तान से मिलती है । मानचित्र 
में तुम इस राज्य की नदियाँ--साबरमती, 
नर्मदा और ताप्ती--ढूँढ़ सकते हो। 
राधा के पिताजी एक किसान है । गाँव 
के पास ही उनके खेत हैं। उनके खेतों की 
भूमि कपास की उपज के लिए बहुत अच्छी 
है । वह बाजरा, गेहूँ, मूँफली और कुछ 
दूसरी फसलें भी उगाते हैं । राधा के पिताजी 
की कपास की फसल तो प्रतिवर्ष बहुत ही 
बढ़िया होती है। राधा और उसकी माँ घर 
में काम करती हैं। वे अपने खाली समय में 
खेतों में काम करने जाती हैं। राधा को कपास 
के डोडे चुनना बहुत अच्छा लगता है। 
अहमदाबाद में सूती कपड़े के कई 
कारखाने हैं। इन कारखानों में बहुत-से 


लोग काम करते हैं। अहमदाबाद सूती 


कपड़े के लिए सारे भारत में प्रसिद्ध है। 
बड़ौदा में दवाइयाँ और खाद बनाने के 
कारखाने हैं। 

अपने खाली समय में राधा की माँ चरखा चलाती है। वे बहुत महीन सूत कातती 
हैं। राधा के पिताजी सदा हाथ के कते सूत के कपड़े पहनते हैं। गुजरात में बहुत-सी 
स्त्रियाँ अंबर चरखा' काम में लाती हैं। इससे सूत तेज़ी से काता जाता है। 
गुजरात राज्य का कुछ उत्तर पदिचमी भाग शुष्क है। बरसात में इस भाग सें दलदल 
हो जाती है । यह भाग खेती के लिए बेकार है । इसे कच्छ का रन' कहते हैं। इसे मानचित्र 
में ढूँढ़ो । 
' शुजरात में कैम्बे, अंकलेबबर और कलोल में तेल के बहुत-से कुएँ हैं। कच्चे तेल 
को साफ़ करने के लिए बड़ौदा के पास तेल साफ़ करने का एक बड़ा कारखाना बन रहा है। 
आणंद के पास दृध की एक बड़ी डेरी है। इसका नाम अमुल सहकारी डेरी' है। 
यह डेरी दूध-से-बती वस्तुओं के लिए सारे सारत में प्रसिद्ध है। 
राधा के गाँव सें एक स्कूल है। राधा प्रतिदिन स्कूल जाती है। वह तीसरी कक्षा में 
पढ़ती है। वह गुजराती भाषा पढ़ती है। वह हिन्दी पढ़ना भी सीख रही है । गुजरात के 
लोग अधिकतर गुजराती, भाषा बोलते है । वे हिन्दी भाषा भी जानते हैं। 
नाचने और गाने में राधा की बड़ी रुचि है। स्कूल में वह गरबा नृत्य' में भाग लेती 
है। गरबा' गुजरात का प्रसिद्ध लोक-नृत्य है। सभी गुजराती स्त्रियाँ नवरात्रि और 
शरद्‌ पूणिमा पर 'गुरबा” नाच करती है ।..रा[स-नृत्य' भी इस राज्य सें लोकप्रिय है । 
राधा का बड़ा भाई एक ओवरसियर' है। वह गाँधी नगर में नौकरी करता है। 
गाँधी नगर एक नया नगर है। यह नगर अहमदाबाद के पास साबरमती नदी के किनारे 
बनाया जा रहा है । इस नगर में गुजरात राज्य की नई राजधानी होगी । आजकल गुजरात 
राज्य की राजधानी अहमदाबाद है । यहीं पर गाँधी जी का साबरमती आश्रम है। 
गुजरात का एक लोक-नृत्य 











न्न्धि 


गाँधी नगर राधा के गाँव से बहुत दूर है। उसका भाई वर्ष में एक या दो बार ही : 
अपने परिवार से मिलने गाँव आता है। अक्सर किसी त्योहार के आस-पास ही उसका 
आना होता है होली, नवरात्रि, दशहरा, दीवाली और ईद गुजरात के कुछ बड़े त्योहार हैं। ' 

जब राधा का भाई गाँव आता है तो वह राधा के लिए 'मंगज़--और घारी” का एक 
डिब्बा अवश्य लाता है । ये गुजरात की प्रसिद्ध सिठाइयाँ हैं। राधा को घारी बहुत पसंद है। 

इस चित्र में देखो, पटेल परिवार के लोग भोजन कर रहे है। आज राधा की माँ ने 
बड़ी मज़ेदार चीज़ें बनाई हैं। बे चावल, दाल, पुरी, सब्जी, दही, चटनी और पापड़ 
परोस रही हैं। गुजरात के लोग ऐसा भोजन बड़े चाव से खाते हैं। उन्हें तरह-तरह के 
खट्टे-मीठे अचार और मुरब्बे भी बहुत अच्छे लगते हैं । 

चित्र में राधा के माता-पिता और भाई का पहनावा देखो । गुजरात के लोग अक्सर 
इसी तरह का धोत़ी-कूर्ता और गाँधी टोप्री' पहनते हैं। कुछ लोग चूड़ीदार पायजामा, 
जैकिट और रंगीन पगड़ी पहनते हैं। स्त्रियाँ साड़ी-ब्लाउज़ या घाघरा-चोली पहनती 
हैं। 

गुजरात में बहुत-से तीर्थस्थान हैं। द्वारिका और सोमताथ में हिन्दुओं के प्रसिद्ध 
मंदिर हैं को पालीताना के पास शत्रुंजय पहाड़ी पर बने जैन मंदिर बहुत प्रसिद्ध हैं। हमारे 
ट्रपिता महात्मा गाँधी का जन्म-स्थान पोरबंदर भी इसी राज्य में है। 

गुजरात भारत का एक ससुद्र-तटीय और सीमावर्ती राज्य है। गुजरात के ससुद्र-तट 
पर कई बंदरगाह हैं। पक जरा डिला और घुरत सुर ओखा, जासनगर, काँडला और सूरत मुख्य हैं। तुम इन 
बंदरगाहों को मानचित्र में ढूँढ़ हो। 


अब बताओ 


. गुजरात की मुख्य उपज क्या है ? 
2. कोई ऐसी तीन चीज़ें बताओ जिनके लिए गुजरात प्रसिद्ध है। 
3. नीचे लिखे स्थान क्‍यों प्रसिद्ध हैं ? 
अहमदाबाद, बड़ौदा, आणंद, अंकलेश्वर, कैम्बे और जामनगर। 
4. गुजरात के लोगों के मुख्य काम-धंधे क्‍या हैं ? 
5. नीचे कुछ लोक-नूत्यों के नाम दिए गए हैं। प्रत्येक के सामने संबंधित 
राज्य का नाम लिखो : 
रोफ 
नटी 
भंगड़ा 
गिद्धा 
गरबा 


कुछ करने को 


. मानचित्र में देखकर गुजरात के सभी बड़े-बड़े बंदरगाहों के नामों की 


सूची बनाओ | 
2. अपने अध्यापकजी से सोमनाथ और दात्रुंजय के बारे में अधिक जानकारी 


प्राप्त करो । 


हा "श 


कन्कू ध्स ग़ढ् हि >उसहक | 8 अंक 
; पक किलोमोटर ल्‍ 
। । ; र डा हे (_- अऑफिललफा >> 

7. मध्य प्रदेश 


ऊपर दिया गया मध्य प्रदेश का मानचित्र देखो। मध्य प्रदेश लंबाई-चौड़ाई में 
हमारे देश का सबसे बड़ा राज्य है। मानचित्र में तुम यह भी देखोगे कि इस राज्य की 
सीमाएँ हमारे देश के अन्य सात राज्यों को छूती हैं। इन राज्यों के ताम बताओ । 

इस राज्य में धरातल सब जगह एक-जैसा नहीं है। कहीं भूमि समतल है, कहीं 
पहाड़ी। इसके उत्तरी भाग में चंबल, बेतवा, केन और सोन नदियाँ बहती हैं। उत्तरी- 
पद्चिमी भाग में मालवा का पठार है। यहाँ मिट्टी काली है और खेती के लिए अच्छी 
है। परंतु यहाँ बड़े-बड़े और गहरे खड्ड हैं, इसलिए कुछ भूमि खेती योग्य नहीं है। बाकी 
भूमि उपजाऊ है । यहाँ गेहूँ, कपास, तिलहन, ज्वार और बाजरा पैदा किया जाता है। 

44 


45 
राज्य के उत्तर-पूर्वी भाग की भूमि पथरीली है। यहाँ खेती कम होती है, परंतु यहाँ 
पर कई खनिज पदार्थ पाए जाते हैं। इनमें कोयला, लोहा तथा मैंगनीज़ मुख्य है । 
पृष्ठ 44 पर दिए गए मानचित्र में विन्ध्याचल और सतपुड़ा पहाड़ियों की श्रेणियाँ 
देखो । इन दोनों श्रेणियों के बीच नर्मदा की सेंकरी घाटी है । इसे नर्मदा नदी ने उपजाऊ 
बना दिया है। दक्षिण पूर्वी भाग में छत्तीसगढ़ का मैदान' है। इस मैदान को महानदी 
ने उपजाऊ बनाया है। यहाँ चावल बहुत पैदा होता है। छत्तीसगढ़ मैदान के दक्षिण में 
बस्तर की पहाड़ियाँ हैं। यहाँ घने वन है। 
मध्य प्रदेश के उत्तरी भाग में गर्सियों सें काफ़ी गर्मी और सर्दी के मौसम सें काफ़ी 
ठंड पड़ती है। परंतु दक्षिणी भाग में सर्दी कम पड़ती है । वर्षा भी मध्य प्रदेश में सब जगह 
एक-जैसी नहीं होती । | 
इस राज्य का लगभग एक तिहाई भाग जंगलों से ढका है। पश्चिमी भाग में जंगल 
घने नहीं हैं, परंतु पूर्व की ओर ये बहुत घने होते जाते हैं। इनमें साल, सागौन, हड़, बहेड़ा 
और आँवले के पेड़ मिलते हैं। इनकी लकड़ी हमारे बहुत काम आती है। जंगलों में 
पाए जानेवाले तिंदू' नाम के पेड़ के पत्तों से लोग बीड़ी बनाते हैं। 
नर्मदा की घादी में लोग चावल की खेती करते हैं। इस राज्य के पद्चचिमी भाग में 
ज्वार, गेहूँ, मक्का, मूँगफली और कपास की खेती की जाती है। पद्चिचमी भाग में वर्षा 
कम होती है, इसलिए सिंचाई की ज़्रूरत पड़ती है । इस भाग की नदियाँ अधिकतर बरसाती 
हैं। इनमें बरसात के दिनों में पानी बहुत होता है । इस पानी को बाँध बनाकर सिंचाई 
के लिए रोक लिया जाता है । चंबल नदी पर एक बड़ा बाँध बनाया गया है। इससे सिचाई 
के लिए पानी तो मिलता ही है साथ ही बिजली भी बनाई जाती है। 
मैदानी भाग में रहनेवाले लोग ईंट, पत्थर, चूने और सीमेण्ट के पक्के मकान बनाते 
हैं। पठारी भाग में मकानों की दीवारें मिट्टी अथवा पत्थर की बनाई जाती हैं। इनकी 
हलवाँ छतें खपरैल की होती है । 
यहाँ के पुरुष धोती और कमीज़ पहनते हैं। गाँव की स्त्रियाँ घाधरा और चोली 
पहनती हैं, परंतु शहरों में स्त्रियाँ साड़ी पहनती हैं । 
इस राज्य में रहनेवाले हिन्दी बोलते हैं। इन लोगों का मुख्य भोजन गेहूँ की रोटी, 
चाबल, दाल और सब्जी है । ये लोग होली, दीवाली, दशहरा, ईद आदि त्योहार मनाते 
हैं। इन्हें नाच-गाने का भी शौक है। 
छत्तीसगढ़ मैदान और बस्तर के पहाड़ी क्षेत्र में आदिवासी लोग रहते हैं। ये शरीर 
से मज़बूत, निंडर और अच्छे शिकारी होते हैं। ये अधिकतर तीर-कमान से शिकार 
' करते हैं। छोटी-छोटी झोपड़ियों में रहते हैं और बहुत ही कम कपड़े पहनते हैं। ये लकड़ी 





काटकर अथवा मज़दूरी करके अपना पेट भरते हैं। अब कुछ लोग खेती भी करने लगे 
हैं। इन लोगों का भोजन सादा है। ये ज्वार-बाजरे की सोटी रोटी खाते हैं। इन्हें नाच- 
गाने का भी बहुत शौक है। ये अक्सर अपने सिर पर पशुओं के सींग आदि बाँधकर गोरे 
दायरे में नाचते हैं। देखने सें इनका नाच बहुत ही सुंदर लगता है । हमारी सरकार आदि- 
वासियों के रहन-सहन को सुधारने के लिए कई प्रकार के काम कर रही है। 

मानचित्र में भोपाल नगर देखो । यह सुंदर नगर मध्य प्रदेश की राजधानी है। 


इस नगर के समीप बिजली का सामान बनाने का एक बहुत बड़ा कारखाना है। इसका 
नाम हेवी इलेक्ट्रिकल्स' है। 





हैवी इलेक्ट्रिकल्स' 
कारखाने का एक 
वृह्य 

मानचित्र में उज्जैन और इंदौर नगर देखो। उज्जैन पुराने समय में 'उज्जयिनी' 
कहलाता था। यहाँ महाकालेद्रबर-का-पुराना मंदिर है। उज्जैन और इंदौर सें सूती 
कपड़ा बनाने के कई कारखाने हैं। इनमें हज़ारों लोग काम करते है। मध्य प्रदेश के 
तेपानगर में अखबार का कागज़ बनाने का एक बड़ा कारखाना है। 

भोपाल के उत्तर सें ग्वालियर नगर है। इसे भी मानचित्र में देखो । यह एक पुराना 
नगर है। यहाँ का किला तथा झाँसी की रानी की समाधि देखने योग्य है। अब यह एक 
बड़ा औद्योगिक नगर बन गया है। यहाँ पर सुती और नकली रेशम का कपड़ा बनाने के 
कारखाने हैं। इनके अलावा चीनी मिट्टी के बर्तत और बिस्कुट बनाने के भी कारखाने 
हैं। चंदेरी की साड़ियों के बारे में तुमने सुना होगा। ये साड़ियाँ चंदेरी नगर में हाथकरघे 
से बनाई जाती हैं। 

सरकार ने रायपुर के समीप अँल्परई-सें इस्पात का प्रसिद्ध कारखाना बनाया है। 
इस्पात बनाने के लिए इस कारखाने में लौह अयस्क बड़ी-बड़ी मशीनों और भट्टियों 
ते पिघलाया जाता है। इस काम के लिए लौह अयस्क और कोयला राज्य के उत्तर- 
पूर्वी भाग से आता है। इसी भाग में पन्ना नाम के स्थान पर हीरे की खानें हैं। कई और 
खनिज पदार्थ जैसे मैंगनीज़ और बाक्साइट भी इस क्षेत्र में मिलते हैं। जबलपुर के समीप 
संगमरमर की चट्टानें हैं, जिन्हें देखने बहुत-से लोग जाते हैं। 

इस राज्य में प्राचीन समय के कई प्रसिद्ध स्थान हैं। साँची के स्तृप, खजुराहो के 
मंदिर और विदिशा की गुफाओं के नाम प्रसिद्ध हैं । 


खालियर का किला 

अब बताओ 


. मध्य प्रदेश की सीमाओं को छुनेवाले कौन-कौन-से राज्य हैं ? 
. मध्य प्रदेश की मुख्य उपज के नाम बताओ। 
. इस राज्य के चार प्रसिद्ध उद्योगों के नाम लिखो। 
. मध्य प्रदेश के उत्तर-पूर्वी भाग में खेती कम क्‍यों होती है ? 
, नीचे कुछ बातें लिखी गई हैं। जो बातें मध्य प्रदेश के लिए सही हैं उनके 
सामने ( २) निशान लगाओ: 
( ) मध्य प्रदेश की भूमि अधिकतर समतल है। 
( ॒ ) मध्य प्रदेश खनिज पदार्थों के लिए प्रसिद्ध है। 
( ) मध्य प्रदेश में चीड़ और देवदार के वन उलते हैं। 
( ) इस राज्य की अधिकांश भूमि वनों से ढकी है। 


प्ग ++ (० एज 


कुछ करने को. 


. मध्य प्रदेश के मानचित्र में दिखाओ : 
(क) प्रदेश की सीमाएँ। 
(ख) प्रदेश की प्रमुख नदियाँ : चंबल, बेतवा, केन, सोत और नर्मदा । 
(ग) . प्रदेश के प्रसिद्ध स्थान: इंदौर, उज्जैन, नेपानगर, भोपाल 
भिलाई, ग्वालियर, जबलपुर और पंचमढ़ी । 
2. विदिशा की गुफ़ाओं, खजुराहो के मंदिरों और साँची स्तूप के चित्र 


इकट्ठे करो और अपने अध्यापक से इनके विषय में अधिक जानकारी 
प्राप्त करो। 


दमन हर (लि 
और दीव) (गोआ. दमन ५ ४० 
५ और दीव ) श 





दमन / 








8. महाराष्ट्र 


ऊपर का मानचित्र देखो। यह हमारे देश के महाराष्ट्र राज्य का मानचित्र है। 
इसके पदिचिम में अरब सागर है। गुजरात, मध्य प्रदेश, आंध्र प्रदेश, मैसर और गोआ 
इसके पड़ोसी राज्य हैं। 

महाराष्ट्र एक बड़ा राज्य है! इसका एक लंबा समुद्र-तट है। समुद्र-तट के साथ- 
साथ एक सँकरा मैदान है। यह मैदान बहुत उपजाऊ है। यहाँ गर्मी के मौसम सें भारी 
वर्षा होती है। यहाँ न अधिक गर्मी होती है और न ही अधिक सर्दी । इस मैदान के साथ 
ही पश्चिसी घाट की पहाड़ियाँ हैं। इस भाग सें नारियल और साल के घने बन हैं । पश्चिमी 
घाट की पहाड़ियों पर बहुत-से किले है। ये किले प्रसिद्ध मराठा सरदारों की बीरता की 
कहानियाँ कहते हैं। इन मराठा सरदारों में दिवाजी सबसे प्रसिद्ध हुए हैं । उन्होंने सतपुड़ा 


और पह्चिमी घाट की पहाड़ियों पर कई किले बनवाए थे। 


पद्चचमसी घाट के पूर्व में पठार हैं। यहाँ गर्मियों में गर्मी और सदियों में सर्दी पड़ती 
है। इसं पठार में ताप्ती, गोदावरी, कृष्णा, भीमा और वर्धा आदि कई नदियाँ बहती 
हैं। तुम इन नदियों को मानचित्र में ढूँढ़ सकते हो । ये नदियाँ पठार की भूमि को उपजाऊ 

बनाती हैं। यहाँ पर कपास, मूंगफली और गन्ना पैदा होता है। समुद्र-तट के पास मैदान, 
में किसान लोग चाबल की खेती करते हैं। आम, केले और नारियल भी यहाँ पैदा होते. 
हैं। हज़ारों लोग समुद्र और नदियों से मछलियाँ पकड़ने का काम करते हैं।.. 

महाराष्ट्र के लोग बड़े परिश्रमी होते हैं। वे चावल, गेहूँ की रोटी, दाल, सब्जी' 
और दही अधिक खाते हैं। कुछ लोग मछली और मांस भी खाते हैं। पुरुष धोती, कुर्ता' 
और टोपी पहनते हैं। महाराष्ट्र के किसान विशेष प्रकार की पगड़ी बाँधते हैं। बूढ़े लोग. 
अधिकतर लंबा सूती अंगरखा पहनते हैं। स्त्रियाँ साड़ी और ब्लाउज्ञ पहनती हैं। चित्र 
में महाराष्ट्र की स्त्री का साड़ी पहनने का ढंग देखो । यह दूसरे राज्यों की स्त्रियों के साड़ी 

पहनने के ढंग से बिलकुल भिन्न है। महाराष्ट्र की स्त्रियाँ बहुत मेहनती होती है। बे 
खेतों और कारखातों में पुरुषों के साथ मिलकर खूब काम करती है । ह 

इस राज्य के लोगों की मुख्य भाषा मराठी है। यह देवनागरी लिपि में लिखी जाती 
है। बहुत-से लोग हिन्दी भी बोलते है। 

महाराष्ट्र की राजधानी बंबई है। यह एक बहुत बड़ा नगर है। यहाँ चौड़ी-चौड़ी 
सड़कें और ऊँची-ऊँची इमारतें हैं। बंबई में बहुत-से देखने योग्य स्थान हैं। इनमें गेट 
वे ऑफ़ इंडिया प्रसिद्ध है। यह समुद्र के किनारे बना एक बहुत बड़ा द्वार है। सैलानी 
लोग यहाँ आते हैं और 'मोटर बोट' द्वारा एलीफ॑ण्टा की गुफाएँ देखने जाते हैं। कमला 
नेहरू पार्क (हैंगिंग गार्डन ), मेरीन ड्राइव, चिड़िया घर, संग्रहालय और मछलीघर भी 
देखने योग्य हैं । 

बंबई सें बहुत-सी बसें और बिजली से चलनेवाली रेलें हर समय मिलती हैं। ये 
लोगों को एक स्थान से दूसरे स्थान तक लाती और ले जाती हैं। बंबई का 'सांता ऋज़' 
का हवाई अड्डा बहुत बड़ा है। यहाँ से तुम्हें भारत और संसार के किसी भी भाग को जाने 
के लिए हवाई जहाज़ मिल सकते है । बंबई एक बंदरगाह भी है। देश-विदेश के समुद्री 
जहाज्ञ यहाँ रोज़ ही आते है । 

बंबई एक बड़ा औद्योगिक नगर है। यह सूती कपड़ा बनाने का एक बहुत बड़ा 
बंबई का एक दृद्य 


5 जाएसन 5०४० ०५- ० 
5 प-ए बन ००००० ५० 

केन्द्र है। ट्रांबे में तेल साफ़ करने का कारखाना और भाभा अणु शक्ति केन्द्र है। बंबई 
फ़िल्म बनाने का मुख्य स्थान है। यहाँ बहुत-से फ़िल्म स्टूडियो हैं । पिम्परी में पेनिसिलीत 
बनाने का कारखाना है। शोलापुर सूती कपड़े के कारखानों के लिए प्रसिद्ध है। नागपुर 
के संतरे मशहूर हैं। क्या तुमने कभी नागपुर के संतरे खाए हैं ? 

महाराष्ट्र में बहुत-से धामिक स्थान हैं। गोदावरी के किनारे स्थित नासिक के 
मंदिर और स्नान-घाट प्रसिद्ध हैं। ह 

पूना महाराष्ट्र का एक अन्य महत्त्वपूर्ण स्थान है। पहाड़ियों के बीच में बसा यह्‌ 
एक सुंदर नगर है। महाबलेइवर एक पहाड़ी नगर है। यहाँ एक बहुत सुंदर झील है 


अजंता की गुफ़ाएँ 








._ अल 


4 न 7-४५ रू ४ 


एलोरा की गुफ़ाएँ 
और कई बाण हैं। नांदेड़ में गुरु गोबिन्द सिंह की सम्राधि है। यह सिक्‍खों का धार्मिक 
स्थान है। 


प्रसिद्ध सेवाग्रास' वर्धा के पास है। महात्मा गाँधी इस गाँव सें कई वर्ष रहे थे। 
यहाँ रहकर उन्होंने भारत की स्वतंत्रता के लिए काम किया था । सेवाग्राम सें गाँधीजी की 
झोंपड़ी, कलम, घड़ी, छड़ी और पुस्तकें आज भी देखी जा सकती है। 

अजंता और एलोरा की गुफ़ाएँ सुंदर चित्रकारी और मूर्तिकला के लिए प्रसिद्ध हैं। 
प्रतिवर्ष हजारों सैलानी इन स्थानों को देखने के लिए जाते है। 


गोआ, दमन और दौव 


भारत के मानचित्र में गोआ, दमन और दीव ढूँढ़ो। देखो ये कितने छोटे हैं। इन 
तीनों को मिलाकर हमारे देश का एक अलग राज्य बनता है। यह एक संघीय क्षेत्र है। 
गोआ अरब सागर के साथ भारत के पश्चिमी तट पर स्थित है। दमन गुजरात के 


सेण्ट फ्रांसिस ज्ञेवियर 
के गिरजाघर का 
भीतरी वृह्य 

दक्षिण में समुद्र-तट के पास है। दीव सौराष्ट्र के दक्षिण सें तट के पास एक छोटा-सा 
द्वीप है। 

गोआ, दसन और दीव चार सौ साल से भी अधिक पुर्तगाली शासन के अधीन रहे । 
जब॑ भारत सन्‌ 947 ई. में स्वतंत्र हुआ, तब भी पुर्तगालियों ने गोआ को स्वतंत्र नहीं 
किया | गोआ, दसन और दीव सन्‌ 96 ई. में स्वतंत्र हुए । यहाँ पर केवल कुछ लाख 
लोग रहते हैं। पानाजी गोआ, दसन और दीव की राजधानी है। 

मोटर, रेल, हवाई तथा समुद्री सा्गों ह्वारा गोआ भारत के अन्य भागों से मिला 
हुआ है । पानाजी से बेलगाम जानेवाली सड़क बहुत अच्छी है । पूना और 'वास्को-ड-गासा' 
के बीच रेलें आम चलती हैं। बंबई से पानाजी जाना हो तो स्टीमर द्वारा समुद्र के रास्ते 
जा सकते हो । सार्मगाव गोआ का एक सुंदर प्राकृतिक बंदरगाह है। 

गोआ में कई छोटी-छोटी नदियाँ हैं। इनके हारा यात्री और साभान एक स्थान से 
दूसरे स्थान को जा सकते हैं। अब यहाँ पर नई-नई सड़कें और पुल भी बन रहे हैं 

गोआ के लोगों का मुख्य भोजन चावल है, लेकिन इस राज्य सें काफ़ी चावल पैदा 
नहीं होता । देदा के अन्य राज्य गोआ को चावल भेजते हैं। गोआ में काजू, नारियल, 
सुपारी और आम खूब होते है। ये वस्तुएँ यहाँ से अन्य राज्यों को भेजी जाती है। लौह 
अयस्क और मैगनीज़ भी गोआ से दूसरे राज्यों को जाता है। 

गोआ के बहुत-से लोग समुद्र से मछली पकड़ने का काम करते हैं। कुछ लोग कारखानों 
में काम करते है और कुछ अन्य व्यापार करते हैं। 

गोआ में बहुत-से सुंदर और दर्शनीय स्थान है। सेण्ट फ्रांसिस ज़ेवियर का गिरजाघर 
बहुत प्रसिद्ध है।' यह पानाजी के निकट है। 

पानाजी एक सुंदर नगर है। यहाँ बहुत-से भवन और पार्क हैं। मारगोआ व्यापार 
का बड़ा केन्द्र है। वास्की-ड-गासा भी एक प्रसिद्ध नगर है। 

गोआ के लोग कई भाषाएँ बोलते हैं। इनमें कोंकनी, मराठी, अंग्रेज़ी और पुर्तगाली 
मुख्य हैं। आजकल हिन्दी भी लोकप्रिय होती जा रही है। 


अब बताओ 


: महाराष्ट्र के लोगों के मुख्य धंधे क्‍या हैं? 

. महाराष्ट्र और गोआ की मुख्य उपज कया है ? 

. बंबई नगर के कुछ दर्शनीय स्थानों और मुख्य कारखानों के नाम बताओ। 

. तुम अपने राज्य' से गोआ जाने के लिए किन-किन साधनों का प्रयोग 
कर सकते हो ? 

5. नीचे लिखे स्थान क्‍यों प्रसिद्ध हैं? 

महाबलैश्वर, अजंता, एलोरा, पूना, शोलापुर, सेवाग्राम, बंबई, 

मार्मगाव, पानाजी | 


पे ५0 शी ला 


कुछ करने को 


. महाराष्ट्र और गोआ के मानचित्र में नीचे लिखी नदियाँ और स्थान ढूँदो। 
(क) गोदावरी, क्ृष्णा, वर्धा, भीमा और ताप्ती । 
(ख) पूना, बंबई, सेवाग्राम, नासिक, नागपुर, पानाजी, मार्मगाव। 
2. अपने अध्यापकजी से गोआ की स्वतंत्रता की कहानी सुनो । 






फिलोमीदर' भर चि रा " 
(१...) गुलवर्गा 


हर 
कल जी 


)/ , बीजापुर 












9. मैसूर 


कल्याणी और मेरी दो भारतीय लड़कियाँ है । मेरी बंबई में रहती है और कल्याणी 
बंगलोर में। आजकल वे गोआ की सैर करने आई हुई हैं। अभी पानाजी में उनकी भेंट 
हुई है। 

कल्याणी का गोआ आने का यह दूसरा अवसर है। इससे पहले वह बंबई भी जा 
चुकी है। गोआ और महाराष्ट्र के बारे में उसे बहुत-सी बातों की जानकारी है। तुम भी 
इन राज्यों के बारे में पढ़ चुके हो। ह 

बेंगलोर मैसूर राज्य की राजधानी है। सेरी बँॉगलोर नगर कभी नहीं गई। उसे 

मैसूर राज्य के बारे में बहुत कम जानकारी है। तुम भी मैसूर राज्य और उसके लोगों 
के बारे में ग़ायद अधिक नहीं जानते हो । 
तो फिर आओ, मेरी और कल्याणी की बातचीत सुनें । 


मेरी 


मेरी 


मेरी 


कल्याणी : 


मेरी 


सेरी 


कल्याणी : 


सेरी 


मेरी 


कल्याणी : 


मेरी 


: गोआ का मौसम तो बड़ा सुहावना है। 
कल्याणी : 


हाँ, मैस्र का मौसम भी बहुत सुहावना होता है। 


: क्‍या तुम मैसूर राज्य में रहती हो ? 
कल्याणी : 


हाँ, और तुम महाराष्ट्र राज्य की रहनेवाली हो। क्‍यों ठीक है ना ? 


: हाँ, वैसे तो हम सब भारतीय हैं। लेकिन हमारा देश इतना बड़ा है कि हम 


एक दूसरे के राज्य के विषय में कम जानते हैं। मै तुम्हारे राज्य के बारे 
में ही बहुत कम जानती हूँ । क्या तुम मुझे मैसूर के बारे में कुछ बातें बताओगी ? 
अबब्य, बड़ी खुशी के साथ। देखो, यह मैसूर राज्य का मानचित्र है। 
आओ, इसे देखें । अच्छा बताओ मैसूर के पड़ोसी राज्य कौन-कौन-से हैं। 


: मैसूर के पड़ोसी राज्य हैं--केरल, मद्रास, आंध्र, महाराष्ट्र और गोआ। 
कल्याणी : 


ठीक है। अच्छा, आओ अब देखें कि मानचित्र में महाराष्ट्र और मैमृर 
राज्यों में क्या समानता दिखाई देती है । 


: मानचित्र से एक तो यह पता चलता है कि महाराष्ट्र की तरह मैसूर भी 


अरब सागर के साथ लगता है। 

यह बात तो बिलकुल ठीक है। मैसूर का लंबा समुद्र-तट है। यहाँ पर समुद्र 
में मछलियाँ बहुत अधिक मिलती हैं। मैसूर के हज़ारों लोग मछलियाँ 
पकड़ने का धंधा करते हैं। 


: सैसूर के किसान क्या-क्या फसलें उगाते हैं ? 
कल्याणी : 


मैसूर राज्य में अधिकतर लोगों का धंधा खेती-बाड़ी है। वे चावल, रागी, 
गन्ना और कपास उगाते हैं। इसके अतिरिक्त वे कॉफ़ी, तंबाकू, सुपारी, 
मूँगफली, नारियल और अंग्र की खेती भी करते हैं। 


: इतनी सारी फसलें होती हैं मैसूर में ? इसका अर्थ है कि वर्षा भी खूब होती 


होगी । 
हाँ, वर्षा हमारे यहाँ बहुत होती है। किसान बड़े-बड़े तालाबों में वर्षा का 
पानी जमा कर लेते हैं। इसी पानी से वे बाद में खेतों की सिंचाई करते हैं। 


: क्या वे कुएँ और नलकूपों से सिंचाई नहीं करते ? 
कल्याणी : 


शायद तुमको मालूम होगा कि मैसूर राज्य की भूमि पथरीली और पहाड़ी 
है। वहाँ कुएँ खोदना या नलकूप लगाना कठिन होता है और मँहगा भी 


मेरी 


कल्याणी : 


मेरी 


कल्याणी : 


भेरी 


कल्याणी : 


मेरी 


मेरी 


कल्याणी : 


मेरी 


कल्याणी : 


: प्लेरी 

पड़ता है। आजकल कुछ किसान बिजली से चलनेवाले पंप से तालाब का 
पानी खेतों में पहुँचाते है। 


: क्‍या सैसूर के सभी गाँवों में बिजली पहुँच गई है? 


सभी में तो नहीं, लेकिन मैसूर राज्य के अधिकतर गाँवों में बिजली है। 
यही नहीं, बिजली तो हम अपने पड़ोसी राज्यों को भी देते हैं। तुंगभद्ा 
बाँध और महात्मा गाँधी हाईड्रो-इलेक्ट्रिक बर्क्स, मैसर में बिजली बनाने 
के दो बड़े केन्द्र है। 


: मैसूर राज्य के गाँव कैसे होते हैं ? 


मैसूर के गाँव अक्सर बहुत साफ़-सुथरे होते हैं। अधिकतर गाँवों और 
शहरों के बीच सें पक्की सड़कें हैं। मकान सिट्टी या पत्थर से बने होते हैं। 
लगभग प्रत्येक गाँव में एक तालाब, एक विश्वाम-घर, मंदिर और स्कूल 
अवदय होता है। 


: तुम स्कूल में सामाजिक अध्ययन किस भाषा में पढ़ती हो ? 


सामाजिक अध्ययन तो हमें कन्नड़ भाषा में पढ़ाते हैं, लेकिन हम हिन्दी 
और अंग्रेज़ी भी पढ़ते हैं। हमारे राज्य के अधिकतर लोग कन्नड़ बोलते हैं। 
कुछ लोग तमिल, तेलुगू और मराठी भी बोलते हैं। 


: सैसूर के लोगों का सुख्य भोजन क्या है ? 
कल्याणी : 


अधिकतर लोग चावल और रागी खाते हैं। हितु' हमारा मन-पसंद भोजन 
है । हम दोसा और इडली भी चाब से खाते हैं। 


: क्या तुम लोग मछली बिलकुल नहीं खाते ? तुम्हारे यहाँ तो तालाबों, 


नदियों और समुद्र में काफ़ी मछली मिलती है। 
क्यों नहीं । हमारे राज्य में बहुत-से लोग मछली खाते हैं। मछली तो हम 
भारत के अन्य भागों को भी भेजते हैं। 


: क्या यह बात सच है कि मैसूर में तरह-तरह की सब्ज़ियाँ, फल और फूल 


बहुत होते है ? 

यह तो बिलकुल सच है। हमारे राज्य में फलों के बहुत-से बाग़ हैं। इनमें 
बहुत-से लोग काम करते है। यहाँ अंगूर, संतरे, केले आदि फल बहुत होते 
हैं। इलायची के भी यहाँ बहुत-से बाग हैं। फूलों की तो हमारे राज्य में 
सदा बहार ही रहती है । मैसूर का वृंदावन बाग! और बंगलोर का लाल बाय 
बहुत ही सुंदर दर्शनीय स्थान हैं। इन्हें हज़ारों लोग देखने जाते हैं। 


: अच्छा, बहिन ! अब मैसूर के लोगों के पहनावे के बारे में कुछ बताओ । 





मैसूर का वृंदावन बारा 


कल्याणी : मैसूर में स्त्रियाँ साड़ी के साथ बिना आस्तीन के तंग ब्लाउज पहनती हैं। 
उन्हें कुपसा' कहते हैं। अधिकतर स्त्रियाँ रेहाम या रेशम और सूत के 
मिलेजुले कपड़े के कुपसे' पहनना पसंद करती हैं। पुरुष सूती धोती, कुर्ता 
पहनते हैं और कंधों पर “अंगबस्त्र' डालते है। उनकी पगड़ी बड़ी शानदार 
होती है। वे इसे 'पेटा' कहते है। 

मेरी : तुम्हारे राज्य में रेशम बहुत होता है न ? 

कल्याणी : हाँ, कुछ भागों में लोग शहतूत के पत्तों पर रेशम के कौड़े पालते हैं और उनसे 
रेज्मम प्राप्त करते है। 

मेरी : यह तो मुझे मालूम है। मैसर का हाथ का बुना रेशम बहुत ही प्रसिद्ध है। 
मेरी बड़ी बहिन के पास मैसूर के रेशम की बनी कई साड़ियाँ हैं। 

कल्याणी : केवल रेशम ही नहीं, मैसर की कई और चीज़ें भी प्रसिद्ध हैं। चंदन के पेड़ों 
का तो यहाँ घर है। मैसूर का चंदन का साबुन, चंदन का तेल, चंदन के बने 


29 /॥(॥00//0,| ॥ 

मैसूर की घरेलू दस्तकारी का सामान 


खिलौने और अगरबत्तियाँ बहुत लोकप्रिय हैं। हमारे यहाँ हाथी-दाँत की 
सुंदर-सुंदर चीज़ें बनती हैं। बहुत-से लोग इन घरेलू दस्तकारियों में काम 
करते है। 

हमारे यहाँ बड़े-बड़े कारखाने भी हैं। बँगलोर में हिन्दुस्तान मशीन 
टूल्स' तथा हवाई जहाज़ और टेलीफ़ोन बनाने के कारखाने हैं। इन कारखानों 
में हजारों लोग काम करते है। इनमें भारत के भिन्न-भिन्न राज्यों के लोग 
भी हैं। कुछ लोग दूसरे देशों के भी हैं। ये सब लोग बँगलोर में रहते हैं। 
बंगलोर एक बहुत साफ़-सुथरा और सुंदर नगर है। 

मेरी: बँगलोर तगर तथा मैसूर राज्य के अन्य भागों को देखने की मेरी बड़ी 
इच्छा है। 

कल्याणी : बहिन, जब भी तुम्हारा आने का मन हो मुझे पत्र लिख देना । 

मेरी: अच्छा बहिन, यह तो बताओ कि मैसूर राज्य की सैर करने के लिए सब 
से अच्छा समय कौन-सा है ? 

कल्याणी : मैसूर की रौनक दह्हरे के आस-पास देखने योग्य होती है। दशहरा मैसूर 
राज्य का सबसे प्रसिद्ध और रंगीन त्योहार है। मैसूर नगर का दशहरा 
देखने के बाद या इससे पहले तुम दूसरे स्थानों की सैर कर सकती हो। 
कोलार में सोने की खानें हैं। यह स्थान बँगलोर के पास ही है। कोलार 
की सोने की खानें संसार में सबसे गहरी है। 

मेरी: बहिन, इतनी सारी बातें बताने के लिए तुम्हारा बहुत-बहुत धन्यवाद ! 
मैं कभी न कभी मैसूर अवश्य आऊँगी। अच्छा नमस्ते ! 

कल्याणी : नमस्ते ! 

. मैसूर राज्य के लोगों के मुख्य धंधे क्या हैं ? 

2. मैसूर की मुख्य फसलों के नाम बताओ। 

3. मैसूर में लोग खेतों की सिंचाई किस प्रकार करते हैं ? 

4. किन्हीं ऐसी चार चीज़ों के नाम बताओ जिनके लिए मैसूर प्रसिद्ध है। 
5. नीचे लिखे वाक्यों में खाली स्थान भरो: 


(क) मैसूर का चंदन और “7: बहुत प्रसिद्ध हैं। 

(ख) मैसूर की रौनक 7 के आस-पास देखने योग्य 
होती है। 

(ग) कोलार की सोने की खानें संसार में ए7_ हैं। 


(घ) मैसूर में समुद्र-तट के पास रहनेवाले लोगों की "7 
खाना बहुत पसंद है। 

(ड) मैसूर राज्य से "--7-++/और ए»//ए अन्य 
राज्यों को भेजे जाते हैं। 


कुछ करने को 
]. मैसूर नगर का दशहरा, वृंदावन बाग, चौमुंडी हिल और मैसूर राज्य 


के प्रसिद्ध कारखानों के चित्र इकट्ठे करो। 
2. मेरी और कल्याणी की बातचीत का नाटक खेलो । 














0. केरल 


दूर दक्षिण में अरब सागर से लगा हुआ हमारा केरल राज्य है। यह एक छोटा-सा 
राज्य है। इस प्रदेश में समी जगह हरियाली दिखाई देती है। यहाँ की पहाड़ियों, घाटियों, 

झीलों तथा समुद्र-तट ने इसे बहुत सुंदर बनाया है। 

आओ, आज हम केरल में रहनेवाले एक बालक से तुम्हारा परिचय कराएँ। 

तुम्हारे इस मित्र का नास है--क्ृष्णन नायर। मेरे पत्र के उत्तर में कृष्णन नायर ने 

अपने दैनिक जीवन के बारे में तुम्हें एक पत्र लिखा है। इससे तुम्हें पता चलेगा कि उसके 
जीवन में और तुम्हारे जीवन सें कितनी समानता है और कितनी भिन्नता है। लो, यह 
पत्र पढ़ो : 
प्रिय मित्रो, 

मेरा नाम कृष्णन नायर है। मैं केरल राज्य में रहता हूँ। यह छोटा-सा राज्य 
अरब सागर और पश्चिमी घाट के पहाड़ों के बीच है। हमारे इस राज्य में कोचीन से 
त्रिवेद्बम तक तट के पास जगह-जगह पर रुका हुआ पानी दिखाई देगा। देखने में यह 
झीलों की कतार मालूम पड़ता है। वास्तव में ये झीलें नहीं हैं। यह समुद्र का पानी है। 
हम इन्हें अनूप” कहते हैं। ये अनूप नहरों द्वारा आपस में मिले हुए हैं। राज्य के विभिन्न 
भाग अनूपों और नहरों द्वारा मिले हुए हैं। इनमें नाबें चलती हैं। नाव द्वारा लोग एक 
स्थान से दूसरे स्थान को आते-जाते हैं। सामान भी नावों द्वारा भेजा जाता है। अनूपों 
का पानी खारा है, इस कारण यह पीने के काम नहीं आता। परंतु अनूपों से हमें बहुत 





लाभ हैं। मछली के तो ये भंडार हैं। बहुत- 
से लोग यहाँ से मछली पकड़कर बाज्ञार में 
बेचते हैं। ये लोग मछली पकड़ने के लिए एक 
विद्येष प्रकार का जाल काम में लाते हैं। 
इस जाल को हम 'चीनी जाल' कहते है। मैं 
एक चित्र भेज रहा हूँ। इस चित्र में मछली 
पकड़ते हुए लोग दिखाए गए हैं। 

अनूपों के दोनों ओर नारियल के पेड़ों 
की कतारें हैं। कहीं-कहीं तो पेड़ एक-दूसरे 
की ओर इतने झुके हुए हैं कि मानो गले मिल 
रहे हों। मेरा मकान भी ऐसे ही नारियल 
के पेड़ों के बीच बना है। सकान कच्चा है। 
इसकी छत ढालदार छप्पर की है। आँगन 
में तुलसी का पौधा और केले के पेड़ हैं। 
यहाँ अधिकतर ऐसे ही मकान बनते हैं। 

मेरा घर छोटा है। हम भाड़-पोंछकर 
अपने घर को साफ़ रखते हैं । हमारे यहाँ गर्मी 
खूब पड़ती है, ठंडा फ़र्श अच्छा लगता 
है | हम फ़र्श पर बैठकर भोजन करते हैं और 
फ़र्श पर ही चटाई बिछाकर सोते है। 

हम लोग सफ़ाई बहुत पसंद करते हैं । 
अधिकतर लोग दिन में दो बार नहाते है। 
' नहाते समय हम कपड़े भी धोते हैं । हम लोग 
अधिकतर सफ़ेद कपड़े पहनना पसंद करते 
हैं। मेरी माताजी सफ़ेद धोती और ब्लाउज्ञ 
पहनती हैं। कभी-कभी रंगीन धोती भी 
पहनती है'। उनको गहनों का शौक नहीं है । 
वे बालों के जूड़े में फूल अवश्य लगाती हैं। 
मेरे पिताजी लुंगी की तरह छोटी धोती पहनते 
हैं। इसे हम मुंड' कहते हैं। जब पिताजी 
शहर जाते हैं तो धोती और कुर्ता पहनते हैं । 

मैं तुम्हारी तरह नेकर और कमीज पहनता हूँ। मैं तुम्हें अपने यहाँ की वेश-भूषा का 
चित्र भेज रहा हूँ। इस चित्र को देखकर तुम समझ जाओगे कि तुम्हारी बेश-भूषा में 
और हमारी बेश-भूषा में क्या अंतर है। 
सबेरे नहा-धोकर और नाइता करके मैं स्कूल चला जाता हूँ । मेरे बड़े और छोटे 
भाई-बहिन भी स्कूल चले जाते हैं। घर पर माताजी और मेरी बड़ी बहिन भात, साँभर, 
रसम, इडली, दोसा आदि बनाती है। स्कूल से आते ही मुँह-हाथ धोकर खाने के लिए 
तैयार हो जाता हूँ । माताजी मुझे केले के पत्ते पर मछली, चावल आदि खाने को देती 
है। खाने की ये चीज़ें मुझे बहुत अच्छी लगती हैं। हमारे भोजन में नारियल का कई 
प्रकार से प्रयोग होता है । मछली नारियल के तेल में पकाई जाती है । कभी-कभी माताजी 
नारियल के दूध में चावल-मेवा आदि डालकर खीर बनाती हैं। यह खाने में बहुत अच्छी 
लगती हैं। इसे हम पायसम' कहते हैं। भोजन के बाद मुझे कभी-कभी आम खाने को 
मिलता है। आम यहाँ के बाग़ों में खूब होता है। केला तो हम कई प्रकार से खाते है। 
पके हुए केले को भाष में भूनकर खाने में बड़ा आनंद आता है। हम पानी को उबालकर 
पीते हैं। मैं सोडा-लेमन नहीं पीता । मुझे नीरा' पसंद है। यह ताड़ के पेड़ से मिलती है । 
हमारे यहाँ अधिकतर लोग चावल की खेती करते हैं। चावल की खेती के लिए 
अधिक पानी की आवश्यकता होती है। पानी की यहाँ कमी नहीं, क्‍योंकि वर्षा तो पूरे 
साल भर होती है। रुके हुए पानी में घान बोया जाता है। जब धान का पौधा पानी के 
ऊपर थोड़ा-सा दिखाई देने लगता है, तब उसे दूसरे स्थान पर लगा दिया जाता है। 
मेरे गाँव के समीप काली मिर्च, ॒ 
इलायची, लौंग, अदरक, सुपारी और काजू 
के बाग़ हैं। मेरे चाचा काजू के बार सें काम 
करते हैं। अन्य लोग भी बाणों में काम करने 
आते हैं। बाग़ों में पैदा होनेवाली चीज़ें नाव 
द्वारा बड़े-बड़े शहरों तक पहुँचाई जाती है। 
वहाँ से ये चीज़ें देश के अन्य भागों को भेजी 
जाती हैं। ये चीज़ें विदेशों को भी जाती है । 
हमारे राज्य में रबड़ के पेड़ों के बारा 
लगाए गए हैं। रबड़ के पेड़ के तने को चाक्‌ 
से काट देने पर रस निकलता है । इस रस को 
बर्तनों में इकट्ठा करते हैं। फिर इस रस को 
कारखाने में भेज देते हैं । कारखाने में इस रस 





' हि है छः 
(888 7 
' 





से रबड़ तैयार किया जाता है। रबड़ से बनी 
बहुत-सी चीज़ों का तुम रोज्ञ इस्तेमाल करते 
हो। रबड़ के काम में हज़ारों लोग लगे हैं। 
अब हमारे राज्य में सरकार ने कागज्ञ और 
खाद के बड़े कारखाने भी खोल दिए है। 
केरल को नारियल का घर' कहा जाता 
है। यहाँ नारियल बहुत पैदा होता है। 
हमारा कच्चा नारियल और गोला देश के 
सभी बाज़ारों में बिकता है। नारियल 
के रेशे से रस्सी, चटाई, टोकरी आदि बनाते 
हैं। अब तो नारियल के रेशे से कारखानों में 
समैटिग” बनाई जाती हैं। बहुत-से लोग 
अपनी रोज्ञी नारियल से ही कमाते हैं। 
हमारे यहाँ सभी लोग मलयालम 
बोलते हैं। यहाँ पर अंग्रेजी का भी खूब प्रचार 
है। आजकल हमारे स्कूलों में हिन्दी भो 
पढ़ाई जाती है। मैने भी हिन्दी सीखना शुरू 





ओणम पर नौका-दौड़ 

कर दिया है, इसलिए अपना पत्र हिन्दी में लिखा है । 
हमारे राज्य की राजधानी त्रिवेन्द्रम समुद्र के किनारे पहाड़ी पर स्थित है। यह 
नगर देखने में बहुत सुंदर है। यहाँ बहुत-से सरकारी दफ्तर हैं, जिनमें हज़ारों लोग 
काम करते हैं। यहाँ का चित्रालय, अजायबधर और चिड़ियाघर तो देखने योग्य हैं। 
जिस प्रकार तुम होली, दीवाली, दशहरा आदि त्योहार मनाते हो, उसी प्रकार हम 
भी कई त्योहार मनाते हैं। हमारा सबसे प्रसिद्ध त्योहार ओणम' है। ओणम का त्योहार 
कई दिन तक चलता है। इस त्योहार को मनाने के लिए मैं और मेरे छोटे बहिन-भाई 
फूल इकट्टे करते हैं। अगले दिन लक्ष्मी की पूजा करने के लिए घर के बाहर गोबर से 
लीपते हैं। मेरी बहनें फूलों से रैगोली बनाती हैं। फूलों से बनी रंगोली बहुत सुंदर लगती 


है। 

त्योहार के दित हम सब नए-नए कपड़े पहनते हैं और नौका की दौड़ देखने जाते 
हैं। अनूप के किनारे खड़े होकर सर्पाकार नावों को दौड़ते हुए देखने में बड़ा आनंद आता 
है। सायंकाल मेरी बहिनें ताली बजाकर नाचती और गाती हैं। तुम्हारी तरह हम भी 
दशहरा सनाते हैं। इस दिन हम सरस्वती की पूजा करते हैं। कहीं-कहीं लोग नागपूजा 
भी करते हैं। | 

नाचना-गाना तो हमारे जीवन का अंग है। इसे लगभग सभी लोग जानते हैं। 
हमारे लोकगीतों में प्रकृति की सुंदरता का वर्णन होता है। कथकली' के विषय में तुमने 
सुना ही होगा। यह हमारे यहाँ का मुख्य नृत्य है और सारे भारत सें प्रसिद्ध है। इस नाच 
में नाचनेवाले नकली चेहरा लगाते है । आप के पा 

क्या तुम केरल राज्य देखना चाहोगे ? ....; कम 





तुम्हारा मित्र, ३०... 2: 22 > | 
कृष्णन नायर ५९ न्‍ स्‍ ५०7 | मी! 

अब बताओ 


. केरल को नारियल का घर' क्यों कहते हैं? 

. अनूप किसे कहते हैं ? केरलवासियों को अनूप से क्‍या लाभ है ? 

. केरल में अधिकतर मकान किस चीज़ के बनाए जाते हैं ? क्‍यों ? 

. केरल के लोगों के मुख्य धंधे बताओ। 

. जम्मू-कश्मीर और केरल राज्यों के संबंध में नीचे कुछ बातें दी गई हैं। 
इनमें से जो केरल राज्य के लिए सही हैं उनके बाईं तरफ दिए स्थान में 
'केरल' लिखो और जो कश्मीर के लिए सही हों, उनके सामने कश्मीर' 
लिखो। जो दोनों के लिए सही हों उनके सामने दोनों लिखों 

भू: यहाँ मीठे पानी की झीलें हैं। 
/ल्‍ैऊै यहाँ नारियल के पेड़ होते हैं। 
:फ:फऊ 555: यहाँ के पहाड़ों पर बर्फ़ जमी रहती है। 
यहाँ मछली पकड़ने का धंधा होता है। 
यहाँ प्रकृति का सौन्दर्य देखने को मिलता है। 
7 यहाँ केले और उससे बनी चीज़ें बहुत खाई जाती हैं। 


एा ४» (2 3 ४ 


कुछ करने को 


. केरल राज्य के जीवन से संबंधित चित्र इकट्टे करो। 

2, केरल राज्य का मिट्टी से मॉडल बनाकर उसके अनूप और उन्हें मिलानेवाली 
नहरें दिखाओ। साथ ही साथ यह भी दिखाओ कि अनूपों में पानी कहाँ 
से आता है। 

]. मद्रास 


गणेशन मद्गास सें रहता है। उसकी आयु लगभग दस वर्ष है। लक्ष्मी उसकी बहिन 
है। उसकी आयु आठ वर्ष है। उसके बाल लंबे तथा काले हैं और आँखें चमकीली हैं। ह 
वह ब्लाउज़ और रंगीन पेटीकोट में सुंदर लगती है। इस पेटीकोट को यहाँ के लोग 
पबाडे' कहते हैं। गणेशन कमीज़ और नेकर पहनता है। उसके पिताजी कमीज पहनते 
हैं और लुंगी जैसी छोटी धोती बाँधते हैं। माँ गहरे रंग की सूती या रेशमी साड़ी पहनती हैं । 

लक्ष्मी और गणेशन सुबह नाइते में इडली' या “उपमा' खाते हैं और कॉफ़ी पीते हैं। 
दोसा भी उन्हें बहुत पसंद है। इडली और दोसे चावल और दाल के बनाए जाते हैं। 
ये नारियल की चटनी और साँभर से खाने में अच्छे लगते हैं। भोजन के समय लक्ष्मी 
और गणेशन चावल, साँभर और रसम खाते हैं। भोजन में अक्सर घी, दही और केला 
भी होता है। मद्रास में रहनेबालों का ऐसा ही भोजन है। उन्हें कॉफ़ी पीने का भी शौक है । 


ड्र्व 

अब पीछे दिया गया मानचित्र देखो। यह मानचित्र मद्रास राज्य का है। इसमें 
इसके पड़ोसी राज्य केरल, मैसूर और आंध्र प्रदेश भी दिखाए गए हैं। भारत के मानचित्र 
में तुम देखोगे कि मद्रास राज्य दक्षिण में बंगाल की खाड़ी से लगा हुआ है । इस मानचित्र 
में तुम यह भी देखोगे कि भारत का सबसे दक्षिणी सिरा कुमारी अंतरीप है। इसे कन्या 
कुमारी भी कहते हैं। इसकी स्थिति उस स्थान पर है जहाँ अरब सागर, हिन्द महासागर 
और बंगाल की खाड़ी मिलते हैं। 

' मद्वास राज्य में समुद्र-तट लंबा है। इसी भाग में मद्रास नगर है। मद्रास ही राज्य 
की राजधानी है। गणेशन और लक्ष्मी को मद्रास नगर अच्छा लगता है। यह नगर सुंदर 
और बड़ा है। यहाँ ऊँचे-ऊँंचे भवन और चौड़ी सड़कें है। भारत में सबसे लंबा समुद्र-तट 
यहाँ पर ही है । बहुत-से लोग समुद्र-तट पर घूमने जाते हैं। गणेशन और लक्ष्मी को तट पर 
बालू में घूमना और समुद्र की लहरें देखना अच्छा लगता है। 

मद्रास राज्य को जलवायु अधिकतर गर्म है । पूरे साल लोग सूती कपड़े पहनते हैं। 
गर्म कपड़े पहनने की यहाँ ज़रूरत नहीं होती । वर्षा लगभग पूरे साल होती है लेकिन 
अधिक वर्षा अक्तूबर और नवंबर में होती है। 

गणेशन और लक्ष्मी साल सें एक या दो बार अपने दादा-दादी से मिलने जाते हैं। 


धान कूठती हुई स्त्रियाँ 


रा ॥ द 





॥॥॥ | ।. | 
। ॥॥॥ कि ॥्ि्ट ड + 

बे गाँव में रहते हैं। गाँव तंजावूर के समीप कावेरी नदी के किनारे है। गाँव में उनका 
घर ईंट और मिट्टी का बना है । बहुत-से लोग कच्चे मकानों में रहते हैं। ये मकान बाँस और 
तारियल के पत्तों से बनाए जाते हैं। । 

मद्रास राज्य सें अधिकतर लोग गाँव में रहते हैं और खेती करते है । उनकी मुख्य 
उपज चावल है। ये लोग ज्वार-बाजरा, तिल, कपास, गन्ना, तंबाक और मूँगफली भी 
खेतों में पैदा करते हैं। नारियल, केला और आम यहाँ के मुख्य फल हैं। आजकल कुछ 
स्थानों पर अंगूर भी पैदा किया जाने लगा है। सिंचाई के लिए वर्षा का पानी तालाबों 
में इकट्ठा किया जाता है। क्या तुम इसका कारण जानते हो ? कुछ स्थानों पर कुओं से 
भी खेतों की सिंचाई की जाती है। 

मद्रास राज्य में समुद्र-तट के समीप नारियल बहुत होता है। यहाँ के लोग नारियल 
का कई प्रकार से प्रयोग करते हैं। वे कच्चा नारियल खाते हैं और सूखे नारियल से तेल 
बनाते हैं। नारियल के रेशे से चटाई और ब्रुश बनाए जाते है । 

समुद्र-तट के समीप रहनेवाले लोग मछली पकड़कर बेचते हैं और अपना निर्वाह 
करते हैं। आजकल मछली पकड़ने के लिए मशीन से चलनेवाली नाव का प्रयोग किया 
जाता है। 

गणेद्ान के पिता पैरंबूर में इंटीग्रल कोच फ़ैक्टरी' में काम करते हैं। यहाँ रेल के 


इंटीग्रल कोच फ़ैक्टरी का एक वृदय 

डिब्बे बनाए जाते हैं। मद्रास राज्य में नेयवेली एक बड़ा औद्योगिक केन्द्र है। यहां के 
छोटे-बड़े कारखानों में हज्ञारों लोग काम करते हैं। इन कारखानों सें काम करने के लिए 
लोग दूसरे राज्यों से भी आते हैं। 

गणेद्न और लक्ष्मी राज्य के सभी बड़े-बड़े प्रसिद्ध स्थान देख चुके हैं। महाबलीपुरम 
के मंदिर तो वे कई बार देख आए हैं। उन्होंने मढुराइ का मीनाक्षी मंदिर, तंजावूर और 
रामेश्वरम्‌ के शिव मंदिर भी देख लिए हैं। पिछले महीने वे तिरुचिरापलली का श्रीरंगम 
मंदिर देखने गए थे। अगली गर्मियों में वे कोडेक्कानल (कोडईकैनल ) अथवा ओत्तकमंदू 
(उटकमंड ) जाएँगे। ये दोनों मद्रास राज्य के पहाड़ी स्थान हैं। ओत्तकमंदू को ऊठी 
भी कहते हैं। यह स्थान नीलगिरि की पहाड़ियों में है। देखने में यह एक बड़ा-सा बाग़ 
सालूम पड़ता है। इन पहाड़ियों की ऊँची ढालों पर चाय और नीची ढालों पर कॉफ़ी 
पैदा की जाती है। 

मद्रास राज्य का सबसे बड़ा त्योहार पोंगल है। यह फसल काटने के बाद मनाया 
जाता है और तीन दिन तक चलता है । किसान अपने घरों की मरस्सत और सफ़ेदी भी 
करवाते हैं। स्त्री, पुरुष और बच्चे सभी नए-नए कपड़े पहनते हैं, नाचते-गाते हैं और 
आनंद मनाते हैं। पोंगल के अवसर पर लोग दूध चावल और गज्ने के रस से खीर बनाते 
सहाबलीपुरम में सागर तीर पर संदिर 





एल बर एप तपिफा अछुलकपा तक राणा, ग्रापतजूणा । पापुन "+प ८+ ५5 
पम्प ५ फ्रशुपाओिट आए किसूला एफ 7 एयर ५ ०५ 





एक मंदिर ४ सामने उत्सव 


हैं।इस अवसर पर पशुओं को सजाया जाता 
है। उनके शरीर पर रंगों से चित्रकारी 
की जाती है। त्योहार के अंतिम दिन 
सायंकाल पशुओं का एक जुलूस निकाला 
जाता है। गणेशन और लक्ष्मी को पोंगल 
त्योहार में भाग लेना अच्छा लगता है। 
नवरात्रि और दीवाली यहाँ के दूसरे बड़े 
त्योहार हैं। ह 

मद्रास का भरत नाट्यम' नृत्य देश के 
सभी भागों में प्रसिद्ध है। 


मरत नादूयस की एक मुद्रा 

अब बताओ 


. मद्रास राज्य में रहनेवाले लोगों के मुख्य धंधे कौन-कौन-से हैं? 
: मद्रास राज्य की मुख्य फसलों और फलों के नाम बताओ। 
. मद्रास में रहनेवालों को नारियल से क्‍या लाभ है ? 
. मद्रास राज्य का भ्रमण करते समय तुम कौन-से स्थान देखना पसंद 
करोगे और क्‍यों ? 
. नीचे लिखे वाक्यों को पूरा करो: 
(क) भारत भूमि का अंतिम सिरा है। 
(ख) भद्वास का प्रसिद्ध नृत्य 5 है। 
(ग) मद्बगास का सबसे प्रसिद्ध त्योहार 7: है 
(घ) मद्रास का एक बड़ा औद्योगिक केन्द्र है। 


पे जि जि 5 


प्ग 


कुछ करने को 


. मद्रास राज्य के मानचित्र में निम्नलिखित देखो: 
मद्रास, उटकमंड, पैरंबूर, कोडईकैनल, महाबलीपुरम, कुमारी अंतरीप, 
कावेरी, तिरुचिरापलली और तंजावूर। 

2. अपने आप को मद्गवास में रहनेवाला बालक या बालिका समझकर कश्मीर 
में रहनेवाले अपने मित्र को पत्र लिखो जिसके द्वारा उसे मद्रास के जीवन 
के विषय में जानकारी कराओ। 





५, चिचूर 
७) ५ श््य 
/ ० न०८“५ आंध्र प्रदेश 
१०, हि 60 0: 7 0 0 


किलोमीटर 





2. आंध्र प्रदेश 


राघव रेड्डी की आयु बारह वर्ष है। वह अपने माता-पिता के साथ दिल्ली में रहता 
है। उसके दादा-दादी आंध्र प्रदेश के निज्ञामाबाद नगर में रहते हैं। पिछले महीने वह 
पहली बार अपने दादाजी से मिलने गया था। वहाँ उसने अपने राज्य आंध्र प्रदेश के 
बारे में बहुत-सी बातें जानीं। आओ, राघव से उसकी यात्रा का वर्णन सुनें । 

“है अभी आंध्र प्रदेश की यात्रा करके आया हूँ। मैं इसे यात्रा ही कहता हूँ क्योंकि 
मैं राज्य के सभी महत्त्वपूर्ण स्थान देखकर आया हूँ। 

आंध्र प्रदेश हमारे देश का एक बड़ा राज्य है। इस राज्य के उत्तर में उड़ीसा, 
मध्य प्रदेश और महाराष्ट्र राज्य हैं। पद्चिम में मैसुर राज्य है, दक्षिण में मद्रास राज्य 
है। इस राज्य के पूर्व में बंगाल की खाड़ी है। इसका समुद्र-तट लंबा है, परंतु इस राज्य 

का अधिक भाग पूर्वी घाट और पठारी क्षेत्र में है। 

आंध्र प्रदेश में कई नदियाँ बहती हैं। ये पठिचिम से पूर्व की ओर बहुकर बंगाल की 
खाड़ी में गिरती हैं। गोदावरी यहाँ की सबसे बड़ी नदी है। दूसरी बड़ी नदी कृष्णा है। 
इन नदियों के डेल्टे की भूमि बहुत उपजाऊ है । यहाँ चावल बहुत होता है। यहाँ से चावल 
देश के दूसरे राज्यों को भी भेजा जाता है। कृष्णा नदी पर नागार्जुनसागर बाँध बनाया 
जा रहा है । इसका पानी सिंचाई करने और बिजली बनाने के काम में लाया जाएगा। 

आंध्र की सभी नदियों का बहाव तेज़ है। बरसात के दिनों में इनमें अक्सर बाह 
आ जाती है। बैसे इन नदियों में पानी की कमी रहती है। इसलिए बरसात में लोग 
तालाबों में वर्षा का पानी इकट्ठा कर लेते हैं। तालाब हर गाँव में होता है। आंध्र प्रदेश 
की राजधानी हैदराबाद में ऐसे तीन-चार तालाब हैं । ये तालाब बड़े है और सागर कहलाते 
हैं। हैदराबाद का हुसैन सागर बहुत प्रसिद्ध है । 

निज्ञामाबाद में जहाँ मेरे दादा-दादी रहते हैं, मैने कई बड़ी-बड़ी इमारतें देखीं। 
इनमें से कुछ की दीवारें पत्थर की और छतें खपरैल की बनी थीं। मेरी दादी मुझे बहुत 
प्यार करती हैं। नाइते के लिए वे मुझे बहुत मज़ेदार दोसे और इडली बनाकर देती थीं। 
भोजन में मुझे चावल, साँभर और सब्जी मिलती थी । रसस, पापड़ और आम का अचार 





. विद्ञासापटनम और वहाँ बना 
“जयलक्ष्मी' जहाज़ 





मुझे बहुत अच्छा लगता था। एक दिन हम अपने एक संबंधी से मिलने गाँव गए। वहाँ 
उन्होंने मुझे ज्वार की रोटी, चटनी और तली हुई मछली खाने के लिए दी । 

मुझे कुछ दूसरे गाँवों में जाने का अवसर भी मिला। वहाँ मैने नीम, साल, इमली, 
आम और केले के पेड़ और अंगूर की बेलें देखीं | आंध्र प्रदेश में अधिकतर लोग खेती 
करते हैं। वे अपने खेतों में चावल, ज्वार, तंबाकू, गन्ना, मूँगफली, मिर्च और हल्दी पैदा 
करते हैं। वे गाय, भैंस, भेड़ और बकरी भी पालते है । स्त्रियाँ खेती के काम में भी पुरुषों 
की सहायता करती हैं। तटीय क्षेत्र में लोग मछली पकड़ते हैं। यहाँ से सूखी मछली देश 
के भिन्न-भिन्न भागों को भेजी जाती है। 

आंध्र की स्त्रियाँ रंगीन धोती और चोली पहनती हैं। वे अपने बालों को फूलों से 
सजाती हैं। लड़कियाँ स्कर्ट और ब्लाउज़ में सुंदर लगती है । उन्हें जेवर पहनने का भी 
शौक है। पुरुष धोती बाँधते है और कुर्ता पहनते हैं | हैदराबाद में बहुत-ले लोग पायजामा 
और अचकन पहनते हैं। 

एक दिन मेरा एक मित्र मुझे एक प्राइमरी स्कूल में ले गया। उस स्कूल में लड़के 





तेलुगू भाषा पढ़ रहे थे। आंध्र राज्य में अधिकतर लोग तेलुगू भाषा ही बोलते हैं। कुछ 
लोग उर्दू भी बोलते हैं। यहाँ कुछ लोग तमिल, कन्नड़, मराठी, उड़िया और हिन्दी भो 
बोलते हैं। 

आंध्र प्रदेश की यात्रा में मुझे विशाखापटनस जाने का अवसर भी मिला था। 
विशाखापटनम एक बंदरगाह है। मैंने यहाँ के जहाज बनाने और तेल साफ़ करने के 
प्रसिद्ध कारखाने देखे हैं। हैदराबाद तंबाकू और सूती कपड़ा उद्योग के लिए प्रसिद्ध है। 
मेरी दादी ने यहाँ से मेरे लिए लकड़ी के खिलौने और बीदरी के कामवाले फूलदान 
खरीदे । मेरी माताजी के लिए उन्होंने हाथकरघे की बनी साड़ियाँ खरीदीं । हम यहाँ 
चारमसीनार, गोलकुंडा का किला और सालारजंग का अजायब घर भी देखने गए। मेरे 
दादा भगवान बेंकटेहबर के भक्त हैं। वे मुझे तिरुपति का बेंकटेइ्वर मंदिर दिखाते 
ले गए। 

आंध्र प्रदेश के लोग कई त्योहार मनाते हैं। इनमें संक्रांति, बिनायक-चतुर्थी, दशहरा, 
दीवाली और ईद मुख्य है । त्योहार के दिन लोग नए कपड़े पहनते हैं और पकवान खाते हैं। 

आंध्र की यात्रा में मुझे बड़ा आनंद आया । यहाँ सभी बड़े-बड़े नगर रेल और सड़क 
हारा एक दूसरे से मिले हुए हैं। मेरे दादाजी ने सुझसे वादा किया है कि अगली बार 


वे मुझे सिगरेनी की कोयले की खानें, निलोर में अश्रक की खानें और अनंतपुर में सोने 
की खानें दिखाने ले जाएँगे” 

अब बताओ 
. आंध्र प्रदेश के रहनेवाले लोगों के मुख्य धंधे क्‍या हैं ? 


2. आंध्र प्रदेश के कुछ प्रसिद्ध उद्योगों के नाम बताओ। 
3. आंध्र प्रदेश के किस भाग की भूमि चावल की खेती के लिए अच्छी है ? 


क्यों ? 
4. नीचे लिखे वाक्यों को पूरा करो : 
(क) आंघ्र प्रदेश की सबसे बड़ी नदी “7 प है। 
(ख) “7 आंध्र राज्य की राजधानी है। 
(ग) आंध्र राज्य की नदी घाटी योजना है। 
(घ) “5 हैदराबाद का प्रसिद्ध अजायबघर है। 
(ड) समुद्री जहाज़ बनाने का कारखाना "में है। 


कुछ करने को 


. आंध्र प्रदेश राज्य के मानचित्र में निम्नलिखित देखो: 
गोदावरी, क्रृष्णा, हैदराबाद और विशाखापटनम | 

2. चारमीनार, गोलकुंडा, सालारजंग अजायबघर और तिरुपति के 
वेंकटेश्वर मंदिर के चित्र एकत्र करो। 








]3. उड़ीसा 


ऊपर दिए गए मानचित्र को देखो। यह मानचित्र हमारे उड़ीसा राज्य का है। 
यह राज्य पूर्व में बंगाल की खाड़ी से लगा हुआ है । बिहार, पद्चिमी बंगाल, मध्य प्रदेश 
और आंध्र प्रदेश इसके पड़ोसी राज्य हैं। 

इस राज्य में भूमि सब जगह एक-सी नहीं है। इसके पद्चिमी भाग में पहाड़ियाँ 
हैं। ये पहाड़ियाँ उत्तर से दक्षिण की तरफ़ फैली हुई हैं। इन्हें पूर्वी घाट की पहाड़ियाँ 
कहते हैं। राज्य का उत्तरी और मध्य भाग पठारी है। 

उड़ीसा राज्य में कई नदियाँ हैं। इन नदियों को मानचित्र में देखो । तुम देखोगे कि 
सहानदी इस राज्य की सबसे बड़ी नदी है। यह नदी पूर्वी घाट में से होती हुई दक्षिण-पूर्व 
की ओर बहती है। नदियों ने पहाड़ियों और पठार को घिस-घिसकर घाटियाँ बना ली 
हैं। अधिकतर लोग इन्हीं घाटियों में रहते हैं और खेती करते हैं। नदियाँ बंगाल की खाड़ी 
में गिरने से पहले डेल्टा बनाती हैं। यह डेल्टा क्षेत्र पूर्वी समुद्र-लतदीय सैदान का भाग है। 
इस मैदान की भूमि उपजाऊ है। आम और नारियल यहाँ बहुत होते है। 

नदी-घाटियों की भूमि को छोड़कर सारा पूर्वी घाट और पढारी क्षेत्र जंगलों से 
घिरा हुआ है। हाथी, चीता, जंगली भैसा जैसे जानवर इन जंगलों में रहते हैं। इन जंगलों 
से लाख प्राप्त होती है। लाख कुसुम नाम के पेड़ से प्राप्त होती है। 

हीराकुड बाँध 


उड़ीसा की जलवायु गर्मी के दिनों में गर्म और सर्दी के दिनों में ठंडी है । वर्षा अधिकतर 
जून से सितंबर तक होती है। 

घाटियों में रहनेवाले लोग मुख्य रूप से चावल और शकरकंद की खेती करते हैं। 
तटीय सैदान की मुख्य उपज चावल, ज्वार और दालें हैं। आजकल यहाँ पटसन भी 
पैदा किया जाने लगा है । इस मैदान का उत्तरी भाग खेती के लिए अच्छा नहीं है। जानते 
हो क्यों ? यहाँ की मिट्टी में खार (नमक ) है इसलिए पेड़-पौधे नहीं उग पाते। यहाँ 
केवल बेंत, सरकंडे और झाड़ियाँ उगती हैं। चिलका झील इसी भाग में है। इसका 
पाती खारा है । इस झील में मछली बहुत हैं । कुछ लोग झील और समुद्र से मछली पकड़कर 
बेचते हैं। . 
उड़ीसा में सिचाई तालाबों, कुओं और नहरों से की जाती है। बरसात के दिलों में 
पहाँ नदियों में बाढ़ आ जाती है । बाढ़ रोकने के लिए महानदी पर संबलपुर के पास हीराकुड 
बाँध बनाया गया है। यह एक बहुत बड़ा बाँध है। इससे नदी का पानी रोककर सिंचाई 
करने और बिजली बनाने के लिए काम में लाया जाता है। 

उड़ीसा में अधिकतर लोग गाँवों में रहते हैं। यहाँ नगर कम हैं। अधिकतर मकानों 
को छत ढलवाँ है। साधारणतया मकान छोटे होते हैं। परंतु लोग इन्हें झाड़-पोंछकर 
ताफ़ रखते हैं। 








फोणार्क का सुर्य संदिर 


यहाँ के पुरुष धोती-कुर्ता पहनते हैं। स्त्रियाँ साड़ी पहनती हैं। उन्हें ज्ञेबर पहनने 
का भी शौक है। उड़ीसा के लोगों का सुर्य भोजन दाल, चावल और सब्जी है। बहुत-से 
लोग मांस और मछली भी खाते हैं। 

उड़ीसा के लोगों को नाच-गाने का शौक है। रथ-यात्रा, रक्षा-बंधन, दशहरा और 
दीवाली इनके प्रसिद्ध त्योहार हैं। 

बहुत-से आदिवासी भी उड़ीसा में रहते हैं। वे खेती करते हैं। उनकी मुख्य फसलें 
चावल और शकरकंद हैं। कुछ लोग शिकार करके भी अपना जीवन-निर्वाह करते हैं। 
परंतु आजकल उनमें से बहुत-से लोग कारखानों और खानों में काम करते हैं। पुरुष 
धोती पहनते हैं और गले में माला पहनते हैं। स्त्रियाँ सुती साड़ी पहनती हैं । उन्हें जेवर 
पहनने का भी शौक है। वे नाक में लौंग, कान में बाली, गले में मनकों की माला, हार, 
हाथों में कड़े और पैरों सें पाज्ेब पहनती हैं। वे बालों में फूल लगाती हैं। आदिवासी 
लोगों को नाच-गाने का शौक है प्रत्येक जाति की अपनी अलग-अलग बोली है। 

भुवनेश्वर उड़ीसा की राजधानी है। यह नगर समुद्र-तटीय मैदान में स्थित है। 
यह सड़क, रेल और हवाई मार्ग द्वारा कलकत्ता और मद्गास से जुड़ा हुआ है। यहाँ बहुत-से 
पुराने मंदिर हैं। इनमें. लिगराज का मंदिर सबसे अधिक प्रसिद्ध है। 

भुवनेदवर के समीप उदयगिरि और खंडगिरि की पहाड़ियाँ हैं। ये पहाड़ियाँ 
गुफ़ाओं के लिए प्रसिद्ध हैं। कुछ गुफ़ाएँ प्राकृतिक हैं और कुछ को सनुष्य ने बनाया है। 

कोणार्क का सूर्य मंदिर प्रसिद्ध है। पुरी एक तीर्थ स्थान है। यहाँ का जगन्नाथ 


कल हु(। काम ५ खाक 


४ पुरी की रथ-यात्रा' 
का एक वृद्य 


हा & ध £ ह हैं! १8५. 

मंदिर प्रसिद्ध है। रथ-यात्रा के अवसर पर श्री जगन्नाथ, बलभद्र और सुभद्रा की मूर्तियों 
को रथ पर सजाकर नगर में घुमाया जाता है। यह रथ-यात्रा देशभर में प्रसिद्ध है । 

राज्य का दूसरा बड़ा नगर कटक है। यह एक पुराना नगर है। यहाँ च्ञाँदी के ज्ञेवरों 
पर बारीक और सुंदर खुदाई का काम अच्छा होता है। 

उड़ीसा में बहुत-से खनिज पदार्थ पाए जाते हैं। लोहा, कोयला, मैंगनीज़ और 
बाक्साइट यहाँ के प्रमुख खनिज है । इन खनिजों का प्रयोग इस्पात बनाने के लिए किया 
जाता है। हमारे देश का इस्पात का एक बड़ा कारखाना राउरकेला में है। मानचित्र 
में राउरकेला देखो। । 


राउरकेला के 
इस्पात-संयंत्र 
का एक घिभाग 

अब बताओ 


. उड़ीसा के पड़ोसी राज्यों के नाम बताओ। 

2. उड़ीसा में अधिकतर लोग नदी-घाटियों और समुद्र-तटीय मैदान में 
क्यों रहते हैं ? 

3. उड़ीसा राज्य की मुख्य उपज के नाम बताओ । 

4. उड़ीसा राज्य का उत्तरी भाग खेती के योग्य क्यों नहीं है ? 


कुछ करने को 


. मानचित्र में निम्नलिखित दिखाओ: 

(क) महानदी, ब्राह्मणी और बैतरणी | 

(ख) चिलका झील। 

(ग) भुवनेश्वर, कटक, पुरी, राउरकेला, गोपालपुर और संबलपुर। 
2. उड़ीसा राज्य के प्रसिद्ध मंदिरों के चित्र एकत्र करो। 

4. पश्चिमी बंगाल 


पदिचमी बंगाल और पूर्वी पाकिस्तान की सीमाएँ सानचित्र में देखो । सन्‌ 947 ई. 
से पहले इन दोनों को सिलाकर बंगाल प्रदेश कहते थे। जब भारत स्वतंत्र हुआ तो बंगाल 
प्रदेश को दो भागों में बाँठ दिया गया। इसका; पूर्वी भाग पूर्वी पाकिस्तान कहलाने 
लगा है। यह पाकिस्तान का एक भाग है। दूसरा भाग जो भारत के हिस्से में आया, 
पश्चिमी बंगाल कहलाने लगा। 

इस राज्य के अलग-अलग भागों में भिन्न-भिन्न प्रकार के प्राकृतिक दृश्य देखते को 
मिलते है। पद्चिचसी बंगाल की उत्तरी सीमा भूटान और सिक्किस से मिलती है। 

यह उत्तरी भाग हिमालय पर्वत में स्थित है। यहाँ पर बहुत-सी पहाड़ियाँ और छोटी- 
छोटी घाटियाँ हैं। ये पहाड़ियाँ और घाटियाँ वनों से ढकी हैं। इनमें बाँस, चीड़ आदि 
बहुत-से पेड़ मिलते हैं। इन वनों में कई जंगली पश्ु जैसे--हाथी, चीता और गैंडा पाए 
जाते है। दारजिलिंग नगर इसी पहाड़ी भाग में है। इसे मानचित्र में ढूँढ़ो। दारजिलिंग 
एक सुंदर पहाड़ी नगर है। कुछ लोग इसकी सुंदरता की तुलना कच्मीर से करते हैं। 
दाजिलिंग च्ञाय के लिए प्रसिद्ध है। यहाँ पर चाय के बहुत-से बाग है । 

राज्य का दक्षिणी भाग समुद्र से लगा हुआ है। इसे 'डेल्टा क्षेत्र कहते हैं। इस क्षेत्र 
में नदियों की छोटी-छोटी शाखाएँ और झीलें बन गई हैं। अधिकांश भूमि दलदल है। 
'डेल्टा क्षेत्र के कुछ भाग में घने वन है । इन्हें सुंदर वन' कहते हैं। इन वनों में होर मिलते 
हैं। कई प्रकार की काम की लकड़ी और अन्य चीज़ें भी इन बनों से प्राप्त होती हैं। यहाँ 
बहुत-से लोग काम करके अपनी रोज़ी कमाते हैं। 

पद्िचिमी बंगाल का होष भाग एक नीचा मैदान है। इस भाग सें कई नदियाँ और 
तालाब हैं। लगभग सभी गाँव किसी न किसी नदी या तालाब के किनारे बसे हैं। मानचित्र 
में उन नदियों को ढूँढ़ों जो पद्चिचसी बंगाल में बहती हैं। मुख्य नदियों के नाम हैं--गंगा, 
हुगली और दासमोदर । नदियों के कारण यहाँ की भूमि बड़ी उपजाऊ है। चावल और 

पदसन इस क्षेत्र की सुख्य उपज है। गन्ना, तंबाकू और दालें भी पैदा होती हैं। चावल की 
ब्ेती के लिए बहुत पानी की आवद्यकता होती है. यहाँ वर्षा खूब होती है । किसान नदियों 
के पानी से भी सिंचाई करते हैं। दामोदर घाटी योजना और मयूराक्षी योजना से भी 
बैतों के लिए पानी मिलता है। 

अधिकतर लोग गाँवों में रहते हैं। उनका रहन-सहन सादा है। धान की खेती करने- 
बाले किसान घुटनों तक धोती पहनते हैं और पसीना पोंछने के लिए कंधे पर एक अँगौछा 
डालते हैं। गाँवों में अक्सर लोग मिट्टी से बनी फूस की छत वाली झोंपड़ियों में रहते हैं ! 
की हा पक कक गाबा न मिलो शाप गाँव में एक छोटा-सा तालाब जिसे पुकुर' कहते हैं, एक मंदिर और कुछ केले 
के पेड भी मिलते है। आजकल कुछ गाँवों में बिजली भी चहुँच गई है । 

आओ, अब शहर में रहनेवाले एक बंगाली परिवार से तुम्हारा परिचय कराएँ। 
पह एक बड़ा परिवार है। बहुत-से लोग इस परिवार में मिलकर रहते हैं। वे बँगला _ 
बोलते है-+-बे-अपनी-व्यदीजी को 'ठाकुरमाँ" और दादाजी को 'ठाकुरदा' कहकर बुलाते 
हैं। बे अपनी माताजी को 'माँ' और पिताजी को 'बाबा' कहते हैं । बाबा धोती और कुर्ता 
पहनते हैं। माँ बंगाली ढंग से साड़ी बाँधती हैं। वह साड़ी के एक सिरे को कंधे पर डालती 
हैं। इसी सिरे से चाबियों का गुच्छा बँधा होता है। उनकी साड़ियाँ किनारीदार होती 


दुर्गा पूजा 








महानगर कलकत्ता 


हैं। माँ अपनी माँग में सदा सिन्दूर लगाती हैं। इसका अर्थ है उनके पति जीवित हैं। 

पदिचिमी बंगाल के लोगों का मुख्य भोजन चावल और मछली है । वे कई प्रकार की 
मिठाइयाँ भी खाते हैं। इनमें संदेश| और “रसगुल्ला' प्रमुख हैं। आजकल ये मिठाइयाँ 
हमारे देश के सभी भागों में लोकप्रिय हो गई हैं । शायद तुमने भी खाई होंगी । 

पदिचसी बंगाल के लोग नाचने-गाने के बहुत शौकीन होते हैं। सरस्वती पूजा, 
लक्ष्मीपूजा, कालीपूजा आदि कई त्योहार बे मनाते हैं। दुर्गापूजा तो उनका सबसे बड़ा 
त्योहार है । यह त्योहार दस दिन तक चलता है । लोग बहुत पहले से ही इसकी तैयारी 
शुरू कर देते हैं। वे अपने मकानों में सफ़ेदी कराते हैं, नए वस्त्र बनवाते है और तरह-तरह 
के पकवान आदि बनाते हैं। स्त्रियाँ दुर्गा देवी की पूजा के लिए विशेष तैयारी करती हैं। 
वे काली बाड़ी' में पुजा करने जाती हैं। अंतिम चार दिनों में पूजा के साथ-साथ खेल 
संगीत, नाठक आदि भी होते हैं। दसवें दिन शाम के समय देवी की सवारी निकाली जाती 
है । सवारी के बाद देवी की मूर्ति को नदी में बहा देते हैं। 

पहि्चिसी बंगाल की राजधानी कलकत्ता है। कलकत्ता पहुँचने के लिए पहले हमें 
हावड़ा उतरता पड़ता है। यहाँ हुगली नदी पर बने प्रसिद्ध 'हावड़ा पुल' को पार करके 
हम कलकत्ता पहुँचते हैं। दुर्गापजा के अवसर पर कलकत्ते में बड़ी चहल-पहल रहती 
है। कलकत्ता भारत के सबसे बड़े नगरों में से एक है। इस नगर में बहुत-सी बड़ी-बड़ी 
इमारतें हैं। सड़कों और बाज़ारों में बस, द्राम, टैक्सी, रिक्शा आदि सवारियों और 
पैदल चलनेवाले लोगों की हर समय भीड़ रहती है। कलकत्ता बंदरगाह भी प्रसिद्ध 
है। यहाँ से पटसन, चाय और कई दूसरी चीज़ें विदेशों को भेजी जाती हैं। 





चित्तरंजन में इंजन-निर्माण 


इस राज्य के अधिकतर लोग खेती करते हैं। यहाँ पर बहुत-से कारखाने भी हैं। 
पटसन, कागज्ञ और सूती कपड़े के कारखाने प्रसिद्ध हैं। दुर्गापुर में इस्पात बनाने का एक 
बड़ा कारखाना है । इस कारखाने में बहुत-से लोग काम करते है । कुछ अन्य लोग रानीगंज 
की कोयले की प्रसिद्ध खानों में काम करते हैं। चित्तरंजन लोको वर्क्स में रेल के इंजन 
बनाए जाते हैं। 

पर्चिमी बंगाल दस्तकारियों के लिए भी प्रसिद्ध है। देश के दूसरे भागों के लोग 
बंगाल की दस्तकारी की वस्तुएँ, मुशिदाबाद की रेशमी साड़ियाँ, मिट्टी व लकड़ी के 
खिलौने और मूर्तियाँ पसंद करते हैं। कइ्मीर की सुंदर कशीदाकारी के बारे में तुम पढ़ 
चुके हो । पश्चिचमी बंगाल में शांतिपुर की हाथकरघे पर बनी रेशमी साड़ियाँ भी उतनी ही 
सुंदर होती हैं। 


अंडमान और निकोबार द्वीप समूह 


मानचित्र में देखो । बंगाल की खाड़ी में बहुत-से छोटे-छोटे द्वीप हैं। इन्हें अंडमान 
और निकोबार द्वीप समूह' कहते है। छोटे-बड़े सब द्वीपों को मिलाकर ये लगभग. दो 

सौ द्वीप हैं। यह द्वीप समूह भारत का एक अंग है। अंडमान और निकोबार द्वीप समूह 
एक संघीय क्षेत्र है, जिसकी राजधानी पोर्ट ब्लेयर है। पोर्ट ब्लेपर एक बंदरगाह है। 
यह नगर भारत के अन्य भागों के साथ समुद्री और हवाई मार्गों द्वारा मिला हुआ है। 

इन द्वीपों में बहुत-सी छोटी-छोटी पहाड़ियाँ और घाटियाँ हैं। हरे-भरे बन हैं। 
यहाँ की जलवायु सदा ही गर्म और आद रहती है। वर्षा लगभग सारे साल होती है। 
निकोबार द्वीप में तो भारी गरज के साथ आँधियाँ और तूफ़ान आते हैं। लेकिन सभी 
द्वीपों में बहुत सुंदर प्राकृतिक दृष्य देखने को मिलते हैं। समुद्र-तट के पास पानी में मूँगे 
की चट्टानें और छोटे-छोटे द्वीप बहुत सुंदर लगते हैं। समुद्री हुवा के कारण यहाँ मौसम 
सुहावना रहता है। 

अंडमान और निकोबार द्वीप समूह में शहर और गाँव अधिक नहीं हैं। यहाँ पर 
कुछ हज्ञार लोग ही रहते हैं। कुछ द्वीपों में तो कोई भी नहीं रहता । अब भारत के अन्य 
भागों से कुछ लोग इन द्वीपों में जाकर बस गए है। 

चित्र में इस क्षेत्र के मकानों की बनावट देखो | ये सकान लकड़ी और फूँस के बने 
हैं और बल्लियों पर खड़े हैं। निकोबार के लोग सबके साथ मित्रता का व्यवहार करते हैं 
और अतिथियों का आदर करते हैं। अतिथियों के ठहरने के लिए उनके गाँव में विद्ेष 
झोंपड़ियाँ होती हैं। इनको (आलपानम' कहते हैं। 

अंडमान की भूमि बहुत उपजाऊ है। धान यहाँ की मुख्य उपज है। वर्षा का पानी 
धान उगाने के लिए काफ़ी होता है। समुद्र-तट के साथ-साथ नारियल के बड़े-बड़े बाग 
हैं। अनन्नास, काजू, आस और पपीता भी यहाँ खूब होते हैं । 

मुर्गी पालना और मछली पकड़ना अंडमान और निकोबार के लोगों का प्रिय धंधा है। 
गाँवों में बहुत-सले लोग मछली पकड़कर गुज़्ारा करते हैं। अंडमान समुद्र-तट के पास 
कई तरह की मछलियाँ पाई जाती हैं। ये अधिकतर भारत के अन्य भागों को भेजी जाती 


। 

अंडमान और निकोबार के लोगों का जीवन बहुत सादा है। वे कुश्ती लड़ना, नाचना- 
गाना और नौका दौड़ाना पसंद करते हैं। उनकी भाषा अलग ही है। इसमें हिन्दुस्ताती, 
अंग्रेजी और बर्मी शब्द मिले रहते हैं । 


अब बताओ 


. 


0602 पथ ४ (3 एज 


कुछ करने को 


पश्चिमी बंगाल के पड़ोसी राज्यों तथा उसकी सीमाओं को छुनेवाले 
दूसरे देशों के नाम बताओ। 


. परदिचमी बंगाल में रहनेवाले लोगों के मुख्य धंधे क्या हैं ? 

. पद्चचमी बंगाल की मुख्य फ़सलें कया हैं ? 

. ऐसी तीन चीज़ों के नाम बताओ जिनके लिए पश्चिमी बंगाल प्रसिद्ध है । 
. अंडमान और निकोबार में रहनेवाले लोगों के मुख्य धंधे कौन-कौन-से हैं ? 
. क्‍या तुम अंडमान और निकोबार में जाकर रहना पसंद करोगे ? यदि हाँ, 


तो क्यों? 


. अपनी कक्षा को टोलियों में बाँटकर नींचे लिखे मॉडल मिट्टी से बनाओ : 


(क) बंगाल का एक गाँव । 
(ख) दाजिलिंग का एक मकान । 
(ग) निकोबार में रहनेवालों की एक झोंपड़ी। 


2. अपने अध्यापक जी से प्रार्थना करो कि वे रवीन्द्रनाथ टैगोर के विषय में 


तुम्हें जानकारी कराएँ। 

ऊपर असम के मानचित्र को देखो । यह राज्य भारत के उत्तर-पूर्वी भाग में है। 
यह भी एक प्रमुख सीसावर्ती राज्य है। चीन, बर्मा, पूर्वी पाकिस्तान और भूटान देश 
इस राज्य की सीमाओं से लगे हुए हैं। मानचित्र में देखो ये देश असम राज्य को तीव ओर 
से घेरे हुए हैं। मानचित्र में असम के पड़ोसी राज्यों के नाम भी समालूस करो। 

असम हमारे देश का एक बहुत सुंदर राज्य है। यह हिमालय पर्वतमाला की छोटी. 

बड़ी पहाड़ियों से घिरा है। इसका उत्तर-पूर्वी भाग उत्तर पूर्व सीमांत अंचल' कहलाता 

है। इसे नेफ़ा भी कहते हैं। यह भाग पहाड़ी है। सध्य भाग में पहाड़ों के बीच से ब्रह्मपुत्र 

तदी बहती है। इसने पहाड़ियों को घिसकर और काठकर ब्रह्मपुत्र घाटी बनाई है। 

इसी में अधिकतर लोग रहते हैं। 

असम राज्य में वर्षा बहुत होती है । चेरापूँजी के समीप मौसीनराय स्थान पर संसार 

' भर में सबसे अधिक वर्षा होती है। घाटी में गर्मी के मौसम में साधारण गर्मी और सर्दी 

के मौसम में साधारण ठंड होती है । पहाड़ी भागों में सर्दी के दिनों में ठंड अधिक होतो है । 
यहाँ वर्षा अधिक होती है, इस कारण पहाड़ियाँ घने जंगलों से ढकी रहती हैं। 
पूर्व में तो जंगल इतने घने हैं कि सूर्य की किरणें ज़मीन तक पहुँच ही नहीं पातीं । कहीं- 
कहीं दलदल भी है। इन घने जंगलों सें सनुष्य का पहुँचना तो बहुत ही कठिन है। हाँ, 
बाघ, चीते, गैडे, हाथी और भयंकर साँप इन जंगलों और दलदलों में अवश्य रहते हैं। 
यहाँ के जंगलों में लोग हाथी पकड़ते हैं। गैंडे तो असम से देश-विदेश के चिड़ियाघरों 
को भेजे जाते है। जंगलों के कुछ भाग में बाँस और बेंत के पेड़ मिलते हैं। असम के लोग 
बाँस और बेंत की बहुत-सी वस्तुएँ बनाते है। 

ब्रह्मपुत्र यहाँ की प्रमुख नदी है। वर्षा के दिनों में इसमें पानी बहुत बढ़ जाता है। 

इसका रूप समुद्र जैसा हो जाता है। इसमें अक्सर बाढ़ आ जाती है। पानी दोनों ओर 
बहुत दूर तक फैल जाता है। इससे फसलें नष्ट हो जाती हैं और बहुत लोग बेघर हो 
जाते है। परंतु इसका एक लाभ यह अवदय होता है कि नदी द्वारा लाई गई सिट्टी सारी 
घाटी में फैल जाती है। नदी ने सारी घाटी को उपजाऊ बना दिया है। घाटी में रहनेवाले 
लोग चावल और पटसन की खेती करते है । 


ब्रह्मपुत्र का एक दृद्य 

असम के सकान 


असम राज्य का अधिक भाग पहाड़ी है और घने जंगलों से घिरा हुआ है। इन पहाड़ों 
को काटकर, जंगलों को साफ़ करके सड़कें बताना अथवा रेल-लाइन बिछाना कठिन 
काम है। इसलिए यहाँ सड़क और रेल-मार्ग कम हैं। ब्रह्मपुत्र नदी आने-जाने का एक 
मुख्य साधन है। इस नदी में नाव और स्टीमर चलते हैं। अधिकतर नगर इसी नदी के 
किनारे पर बसे हैं । क्या तुम इसका कारण बता सकते हो ? 

दिलाँग असम की राजधानी है। यह एक पहाड़ी नगर है। इस नगर के आसपास 
खूब हरियाली है। अधिकतर चीड़ के पेड़ हैं। इससे यह नगर सुंदर बन गया है। राज्य 
का दूसरा बड़ा नगर गोहाटी है। 

असम के लोग असभिया' भाषा बोलते हैं। अधिकतर लोग लकड़ी के मकानों में 
रहते हैं। चित्र में देखो ये मकान भूमि से कुछ ऊँचे बल्लियों पर खड़े हैं। इनकी ढालदार 
छतें टीन और फूस की बनी हैं। 

यहाँ के लोग दाल, चावल और सब्जियाँ खाते है। ये मछली और मांस भी खाते हैं। 


बतल्र, मुर्गाबी आदि यहाँ की झीलों में खूब मिलती हैं। बहुत-से लोग बतख्र और मुर्गियाँ 
घर में भी पालते हैं। 

चाय का बारा 


यहाँ स्त्रियाँ ऊंचा घाघरा और सीनाबंद कमीज़् पहनती हैं। इन्हें मेखला' और 
'रिहा' कहते हैं। पुरुष धोती और कुर्ता पहनते हैं । सर्दी के दिनों में वे कंधे पर चादर डालते 


हैं। 

असम के लोगों का मुख्य धंधा चाय की खेती है। यहाँ पहाड़ियों के ढालों पर चारों 
ओर चाय के बाग ही बाग हैं। देश के कुल चाय के बाग़ों का लगभग आधा भाग इसी राज्य 
में है। इस धंधे में लाखों स्त्री-पुरुष लगे हुए हैं। इन बाग़ों में काम करने के लिए भारत के 
दूसरे राज्यों से भी हज़ारों स्त्री-पुरुष आते हैं। ' 

इन बाणों में स्त्रियाँ चाय की पत्तियाँ तोड़-तोड़कर अपनी पीठ पर बँधी टोकरियों 
में इकट्ठा करती हैं। चाय की ये पत्तियाँ मशीनों से सुखाई जाती हैं। फिर ये पत्तियाँ 
डिब्बों और लकड़ी के बकसों में भरी जाती हैं। चाय के ये बकस कलकत्ता पहुँचाए जाते 
हैं और वहाँ से देश-विदेश को भेजे जाते हैं। 

असम राज्य मूँगा रेशम के लिए प्रसिद्ध है। घरों में स्त्रियाँ इस रेशम को कातकर 
तथा बुनकर कपड़ा बनाती हैं। 

सानचित्र में देखो, उत्तर-पूर्व में डिगबोई नगर है। इसके आसपास मिट्टी का तेल 
मिलता है। यहाँ तेल के बहुत-से कुएँ है । नलों द्वारा कुओं से तेल ऊपर लाया जाता है। 
गोहाटी के पास तेल साफ़ करने का कारखाना है । इसमें मशीनों से तेल साफ़ किया जाता 
है। साफ़ तेल को पेट्रोल कहते हैं। 





असम के लोग बहुत-से त्योहार मनाते है। बे त्योहारों को 'बिहु' कहते हैं। बैश्ञास 
के सहीने में फसल काटने के बाद ये लोग 'बोहाग बिहु' मनाते हैं । इस त्योहार पर लड़के- 
मा रातभर नाचते हैं। इनके नाच को .बिहु नृत्य! कहते हैं और गाने को “बहु 
गीत'। 

नेफ़ा में रहनेवालों का जीवन घाठी में रहनेबालों से भिन्न है। चित्र में नेफ़ा के लोगों 
के वस्त्र और आभूषण देखो। 





असम में पहाड़ियों पर कई जनजातियाँ रहती हैं। इनमें गारो, जयंतिया, मिज्ञो, 
लुशाई, मोंपा, आबोर और दफला मुख्य हैं। हर एक जनजाति के लोगों की बोली, 


रहन-सहन और रीति-रिवाज अलग-अलग हैं। अब इन जनजातियों की शिक्षा और 
दूसरी सुविधाओं का अच्छा प्रबंध किया जा रहा है। 


मणिपुर 


मणिपुर राज्य एक संघीय क्षेत्र है। इंफाल इसकी राजधानी है । असम और नागा- 
तैण्ड इसके पड़ोसी राज्य हैं । दक्षिण और पूर्व में इसकी सीमा बर्मा से छूती है। 

मणिपुर में अधिकतर भूमि पहाड़ियों, जंगलों और झीलों से घिरी हुईं है। कहीं- 
कहीं दलदल भी हैं। पहाड़ियों की ढालों पर भिन्न-भिन्न प्रकार के पेड़-पौधे और रंग- 
बिरंगे फूल बहुत सुंदर दिखाई देते है। 

घाटी में और पहाड़ियों पर दोनों जगह गाँव बसे हैं । घाटी में रहनेवाले लोग 'मेटीज़' 
कहलाते हैं। इनके मकान लकड़ी के बने होते हैं। लकड़ी की दीवारों के दोनों ओर लेप 
किया जाता है। यह लेप मिट्टी, भूसा और घास को मिलाकर बनाया जाता है। इनके 
मकान सज़बूत होते हैं। मकान एक दूसरे से कुछ दूरी पर बनाए जाते हैं। पहाड़ों पर 
बसे गाँवों में जाने के लिए सीधी चढ़ाई चढ़कर जाना पड़ता है । यहाँ पर लोग अपने मकान 
लकड़ी और बाँस से बनाते हैं। 


सणिपुरी नृत्य की एक मुद्रा 

मणिपुर सें ज्ञायद ही कोई ऐसा घर होगा जिसमें कपड़ा न बनाया जाता हो। 
गाँव में स्त्रियाँ प्रायः कताई-बुनाई का काम करती हैं। वे भिन्न-भिन्न प्रकार के रंग. 
बिरंगे और सुंदर सूती कपड़े बनाती है। फसल बोने और काटने के समय वे खेतों में परी 
काम करती हैं। 

मणिपुर के लोगों का मुख्य धंधा खेती है । खेती के लिए वर्षा काफ़ी होती है। चावल, 
ज्वार, बाजरा, गन्ना, कपास, तंबाकू, आलू और गोभी यहाँ की मुख्य उपज हैं यहां 
से गोभी डिगबोई और कलकत्ता हवाई जहाज़ द्वारा भेजी जाती है। 

मणिपुर के लोग अधिकतर दाल, चावल, मछली और सब्जी खाते हैं। मेटीज' 
लोगों को नाच-गाने का शौक है। ये लोग अधिकतर श्रीकृष्ण की भक्ति के गीत गाते हैं। 
यहाँ का सणिपुरी नाच सारे देश में प्रसिद्ध है। 

घाटी में रहनेवाले लोग होली, दुर्गापजा, सरस्वतीपुजा, राधासप्तमी और ईद 
मनाते हैं। पहाड़ियों पर रहनेवालों को हिकार खेलने और मछली पकड़ने का शौक है। 


त्रिपुरा 


त्रिपुरा पूर्व में हमारे देश का एक सीमावर्ती राज्य है। यह एक संघीय क्षेत्र है। 
अगरतला इसकी राजधानी है। पृष्ठ 94 पर दिए गए मानचित्र में देखो। त्रिपुरा असम 
का एक पड़ोसी राज्य है। इसकी सीमा तीन ओर से पूर्वी पाकिस्तान से लगी है। 

त्रिपुरा राज्य में बहुत-सी पहाड़ियाँ और घाटियाँ हैं। यहाँ की जलवायु गर्म और 
आई है। पहाड़ियों पर कई जनजातियाँ रहती हैं। ये लोग अधिकतर घूमते हुए जंगलों 
को काटकर और जलाकर खेती के लिए भूमि प्राप्त करते हैं। इन खेतों में चावल, तिल, 
कपास और सब्ज़ियाँ पैदा होती हैं। इस प्रकार की खेती को 'झूर्सिग' कहते हैं। ये किसान 
अक्सर झूमिंग के लिए नई भूमि की खोज में घूमते-फिरते हैं। आजकल इनमें से कुछ 
लोग स्थायी रूप से खेती करने लगे हैं। मैदानी भाग में लोगों के स्थायी खेत है। थे लोग 
खेती के लिए एक स्थान से दूसरे स्थान को घूमा-फिरा नहीं करते । इन खेतों की उपज 
चावल, गन्ना, मूँफली और कई प्रकार की सब्ज़ियाँ है। अनन्नास, लीची, केला, कटहल 
और आम यहाँ के मुख्य फल हैं। 

ज्िपुरा में कुछ लोग मछली पकड़कर बाज्ञार में बेचते हैं। यहाँ 'रुद्र सागर' झील में 
बहुत मछलियाँ हैं। कुछ लोग मुर्गी और सूअर पालते है। 

. असम राज्य की अधिकतर भूमि खेती के योग्य क्यों नहीं है ? 
. असम, मणिपुर और त्रिपुरा के लोगों के मुख्य धंधे कया हैं ? 
. असम के रहनेवालों को ब्रह्मपुत्र नदी से क्या लाभ है ? 


. झूर्मिंग” खेती से तुम क्या समझते हो ? यह खेती स्थायी खेती से किस 
प्रकार भिन्न है ? 


5. नीचे लिखे वाक्‍्यों में खाली स्थानों को सही शब्दों से भरो : 
असम में तेल के कारखाने "में हैं। 
संसार में सबसे अधिक वर्षा 7 में होती है। 
असम का ापगए रेक्षम प्रसिद्ध है। 
त्रिपुरा की राजधानी “5 है। 
असम के दो प्रमुख जंगली जानवर “5 हैं। 


पे ४ ऐजच ७ 


कुछ करने को 


4. मानचित्र में निम्नलिखित दिखाओ: 
(क) असम के पड़ोसी राज्य और देश । 
(ख) ब्ह्मपुत्र नदी। 
(ग) शिलाँग, डिगबोई, गोहाटी, चेरापूँजी, ईंफाल और अगर- 
तला। 
2. असम के मकान का गत्ते का एक मॉडल बनाओ। 

6. नागालैण्ड 


भारत के पूर्वी भाग में हमारा नागालैण्ड राज्य है। यह राज्य बहुत छोटा है। इसमें 
केवल तीन जिले है--कोहिमा, मकोकचुंग और ट्यूनसाँग। कोहिमा नागालैण्ड की 
राजधानी है। 

अब ऊपर के मानचित्र में देखो । इसमें नागालैण्ड और इसके पड़ोसी राज्य, असम 
और मणिपुर के कुछ भाग दिखाए गए है । पूर्व में नागालैण्ड की सीमा बर्मा से मिलती है। 

नागालैण्ड का लगभग सारा भाग पहाड़ी है। इन पहाड़ियों पर बन हैं, जिनमें 
जंगली भैसे, हाथी, होर, चीते और रीछ मिलते हैं। यहाँ वर्षा खूब होती है । कई छोदे- 
छोटे नाले और नदियाँ बहती हैं। विशेष बात यह है कि इस राज्य में कोई झील या तालाब 
नहीं है। 

तागालैण्ड के लोगों को नागा' कहते हैं। नागा लोगों सें लगभग एक 
दर्जन मुख्य जातियाँ हैं। अलग-अलग जातियों के लोग अलग-अलग बोलो बोलते हैं। 
अधिकतर नागा लोग पहाड़ियों की चोटियों पर मकान बनाते हैं। मैदान में बहुत कम 
गाँव हैं। पहाड़ी के ऊपर बसा हुआ नागा गाँव एक पहाड़ी किले की तरह दिखाई देता 
है। 


02 


मोरंग 

नागा लोगों के गाँव अक्सर बड़े होते हैं। उनके घर भी बहुत बड़े होते हैं। वे अपने 
मकान लकड़ी और बाँस से बनाते हैं। मकानों की छतें टीन की बनी होती हैं । 

सभी नागा गाँवों में एक मोरंग' अवदय होता है। मोरंग' एक मकान होता है। 
इसमें गाँव के सभी अविवाहित लड़के खेलते है' और रात को वहीं सोते हैं। 

नागा लोग चावल खाते हैं। वे अपने लिए काफ़ी चावल उगाते हैं। अक्सर वे 
पूरमिंग खेती करते हैं। आजकल बहुत-से नागा लोग स्थायी खेती करने लगे हैं। वे खेती 
के नए तरीक़े भी सीख रहे हैं। अच्छे बीज, खाद और खेती करने के नए औज्ञार अब 
उन्हें अपने पास के विकास-खंड से मिल जाते हैं। इस प्रकार अब नागा लोग अधिक 
चावल, सब्ज़ियाँ और अन्य चीज़ें पैदा करते है। 

नागा लोग वनों में शिकार करते हैं और नदियों से मछलियाँ पकड़ते हैं। वे मांस 
और मछली खाना पसंद करते हैं। वे चावल से बना एक प्रकार का रस पीते हैं। इसे 
'जू' कहते हैं। यह उन्हें शक्ति देता है। वे चाय और दूध भी पीते हैं। 

नागा लोग बड़े वीर और लड़ाक्‌ होते हैं। वे अपने साथ बरछी, दाव, बंदूक आदि 
हथियार रखते है । दाव तो उनके बहुत ही काम की चीज़ होती है। वे इससे कई प्रकार 
के काम लेते हैं और सदा अपने साथ रखते हैं। वे अक्सर 'मिथून' नाम का पशु पालते हैं। 
यह पशु उनके बहुत काम का है। 





कोहिमा के एक ल् में गाता बल 
नीचे का चित्र नागाओं का है। देखो, इन्होंने कैसे वस्त्र पहने हैं। अलग-अलग तागा- 
जातियों की वेश-भूषा भिन्न-भिन्न होती है । नागा स्त्रियाँ और पुरुष बस्त्रों के साथ पक्षियों 


के पंख, बकरियों के बाल, कौड़ियाँ, सींग, हड्डियाँ, हाथी-दाँत आदि भी काम में लाते 
हैं। 


भारत की स्वतंत्रता के बाद नागालैण्ड ने बहुत उन्नति की है। वहाँ पर बहुत-से 
नए स्कूल और प्रशिक्षण केन्द्र खोले गए हैं। इन स्कूलों में बहुत-से लड़के-लड़कियाँ 

पढ़ते हैं। लड़के कमीज, नेकर और कोट पहनते है। लड़कियाँ स्कर्ट और कोट पहनती 
हैं। बे अंग्रेज़ी, हिन्दी और अन्य विषय पढ़ते हैं। योग्य लड़के-लड़कियों को छात्रवृत्ति 
दी जाती है। वे भारत के किसी भी कालिज अथवा विश्वविद्यालय में पढ़ सकते हैं। 

तागालैण्ड के लोग अब भारत के अन्य राज्यों के लोगों के समीप आते जा रहे हैं। 
राज्य में अच्छी-अच्छी सड़कें बनाई जा रही हैं। मुख्य-मुख्य नगर सड़कों द्वारा एक दूसरे 
से मिले हैं। नागालैण्ड सें इमारती लकड़ी बहुत होती है। यह भारत के अन्य प्रदेशों को 
भेजी जाती है। आजकल भारत के अन्य राज्य भी नागालैण्ड को बहुत-सी वस्तुएँ भेजते 
हैं। नागालैण्ड के लोग अब अपने घरों में सेज्, कुर्सी आदि का प्रयोग करते हैं। वे बढ़िया 
जूते, हैठ, बरसाती आदि पहनते हैं। स्त्रियाँ और लड़कियाँ ब्लाउज्ञ और स्कर्ट पहनती हैं। 
वे छतरियाँ भी काम में लाती है। नागा लोग पहले बाँस और लकड़ी के बर्तन प्रयोग करते 
थे। अब वे धीरे-धीरे धातु के बने बर्तन काम में लाने लगे हैं। सभी बड़े शहरों और बहुत-से 
गाँवों में अस्पताल खोले गए हैं । कोहिमा और कुछ अन्य नगरों में बिजली भी है। 

तागालैण्ड में बहुत-सी घरेलू दस्तकारियाँ हैं। नागा स्त्रियाँ कातने-बुनने में बहुत 
चतुर होती हैं। वे छोटी-छोटी खड्डियों पर सुंदर नमूने वाले कपड़े बुनती है । बहुत-सी स्त्रियाँ 
और लड़कियाँ सरकारी तकनीकी स्कूलों में जाती हैं | वे वहाँ पर कपड़ा बुनना, स्वेटर 
बनाना, कागज़् बनाना और सिलाई आदि का काम सीखती है। लड़के बढ़ई का काम, 
लोहार का काम, सकान बनाना और लकड़ी पर खुदाई का काम सीखते हैं। 

नागा लोगों में ऊँच-नीच का कोई विचार नहीं होता । वे स्वभाव से बड़े निडर और 
मस्त होते हैं। बहादुरी और साहस तो उनमें कूट-कूटकर भरा होता है। वे नाचना-गाना 
बहुत पसंद करते है। 


तागा लड़कियाँ बुनाई 
सीखती हुई 

अब बताओ 


. नागा गाँव दूर से किस तरह का लगता है ? 

2. तागा लोगों का मुख्य भोजन क्या होता है ? 

3. स्वतंत्रता के बाद नागालैण्ड ने जो उन्नति की है, उसे अपने शब्दों में 
सुनाओ। 

4. नागा लोगों के मुख्य काम धंधे और घरेलू दस्तकारियों के नाम बताओ। 

5. नीचे लिखे अधूरे वाक्यों को पूरा करो: 


(क) दाव नागा लोगों का एक होता है। 
ख) जू का रस होता है। 
(ग) नागालैण्ड की राजधानी 7 है। 
(घ) नागा स्त्रियाँ - में निषुण होती हैं। 
कुछ करने को 


. नागालैण्ड जो चीजें दूसरे राज्यों को मेजता है अथवा उनसे प्राप्त करता 
है, उनकी सूची बनाओ। 

2. अपने को नागालैण्ड का एक लड़का मान कर बताओ कि नागालैण्ड किस 
तरह बदल रहा है। 








7. बिहार 


ऊपर दिए मानचित्र को देखो | यह हमारा बिहार राज्य है। इस राज्य की उत्तरी 
सीमा नेपाल से मिलती है। हमारे देश के चार राज्यों की सीमाएँ इससे लगी हैं। इन 


पड़ोसी राज्यों के नाम बताओ । 

मानचित्र में देखो कि इस राज्य के उत्तरी भाग में कौन-कौन-सी नदियाँ बहती हैं। 
इनमें प्रमुख नदी गंगा है । तदियों ने इस भाग को उपजाऊ बना दिया है । यहाँ भूमि समतल 
है । इस मैदान के दक्षिण में पहाड़ी भाग है । यहाँ की नदियों ने पहाड़ियों को घिस-घिसकर 
घाटियाँ बना ली हैं। इन घाटियों में रहनेवाले लोग चावल की खेती करते हैं। 

इस राज्य के दक्षिणी भाग में घाटियों को छोड़कर लगभग सब भूमि जंगलों से 
ढकी हुई है। इनमें चीता, भालू, हिरन आदि जंगली जानवर रहते हैं। इन जंगलों से 
इमारती लकड़ी और लाख मिलती है। यहाँ एक प्रकार की लकड़ी और घास भी मिलती 
है जिससे कागज़ और गत्ता बनाया जाता है। इस राज्य का दक्षिणी भाग हमारे देश में 
खनिज का बड़ा भंडार है। लोहा, कोयला, मैंगनीज़ और अश्नक जैसे खनिज यहाँ भूमि 
के नीचे दबे मिलते हैं। हमारे देह में लोहे का तो यह सबसे बड़ा भंडार है। इस्पात बनाने 
के लिए लोहा, कोयला और सैंगनीज़ बहुत ही आवश्यक हैं । 

मानचित्र में दामोदर नदी देखो । इस नदी में अक्सर बाढ़ आती है, जिससे बहुत 
हानि होती है। अब दामोदर घाटी योजना के अधीन कई छोटे-बड़े बाँध बना दिए गए 
हैं। बाँध से पानी इकट्ठा किया जाता है। यह पानी सिंचाई करने और बिजली बनाने 
के काम आता है। 

इस राज्य के मैदानी भाग में भी कभी-कभी नदियों में बाढ़ आ जाती है। इससे 
भारी हानि होती है। यहाँ भी नदियों पर कई छोटे-बड़े बाँध बनाए गए हैं। इनमें कोसी 
और गंडक बाँध प्रमुख हैं। ये बाढ़ को तो रोकते ही हैं, साथ ही साथ इनसे सिंचाई के 
लिए भी पानी मिल जाता है। 





तालंदा के खेंडहर 

इस राज्य में गर्मी के मौसम में काफ़ी गर्मी और सर्दी में काफ़ी ठंड होती है। पश्चिमी 
भाग की अपेक्षा पूर्वी और दक्षिणी भाग में वर्षा अधिक होती है। 

घाटियों और मैदान सें रहनेवाले लोग अधिकतर खेती करते हैं। वे अपने खेतों 
में चावल, गेहूँ, मक्का, गन्ना और तंबाकू पैदा करते हैं। उत्तरी मैदान में आस, लीची 
और केला खूब होता है। 

मैदानी भाग के नगरों सें पक्‍के सकान बनाए जाते हैं। गाँव के मकानों की दीवारें 
मिट्टी अथवा ईंटों की होती हैं और इनकी ढलवाँ छतें छप्पर अथवा खपरैल की होती हैं। 
यहाँ के लोगों का मनभाता भोजन दाल, चावल और सब्जी है। ये लोग मांस और मछली 
भी खाते हैं। आमतौर से पुरुष धोती और कुर्ता पहनते हैं। स्त्रियाँ साड़ी और ब्लाउज् 
पहनती हैं। स्त्रियों को ज्ञेवर पहनने का भी शौक है। 

बिहार के लोग हिन्दी भाषा बोलते हैं। कुछ लोग उर्दू भी बोलते हैं। ये लोग नाच- 
गाने के शौकीन होते हैं! ये होली, दीवाली, दशहरा, ईद आदि सभी त्योहार मनाते है। 

सानचित्र सें छोटा नागपुर पठार देखो । यहाँ आदिवासी लोग रहते हैं। ये लोग 
शरीर से मज़बूत होते है" अधिकतर लोग खेती करते हैं। कुछ लोग शिकार करते हैं। 
अब बहुत-से लोग कारखानों और खानों में काम करके अपनी रोज्ञी कमाते हैं। इनका 
रहन-सहन और भोजन सादा है। प्रत्येक जाति की अपनी अलग बोली है। अब इन 
लोगों के विकास के लिए सरकार कई प्रकार से सहायता कर रही है। 

सिदरी का कारखाना 


मानचित्र में पटना तगर देखो । यह नगर गंगा नदी के किनारे बसा हुआ है। यह 
बिहार की राजधानी है। पटना एक पुराना नगर है। पुराने समय में यह पाठलिपृत्र 
कहलाता था। यहाँ गोलघर', अजायबघर' और हर मंदिर" देखने योग्य हैं। 
हर मंदिर गुरु गोबिन्द सिह का जन्मस्थान है। 

सोनपुर में हर वर्ष नवंबर के महीने में एक बड़ा पशुमेला होता है । इस मेले में दूर-दूर 
से अच्छे-अच्छे पशु लाए जाते हैं। यहाँ छोटे पक्षी से लेकर हाथी तक बिकता है। 

इस राज्य का एक और बड़ा नगर गया है। यह हिन्दुओं का तीर्थ स्थान है। इसके 
समीप ही बुद्ध गया' है। यहाँ का महाबोधि मंदिर प्रसिद्ध है। देश-विदेश से लोग इस 
मंदिर को देखने आते हैं। नालंदा के खैंडहर भी बहुत प्रसिद्ध हैं। नालंदा पुराने समय में 
शिक्षा का एक बड़ा केन्द्र था। 

बिहार शरीफ़ मुसलमानों का पवित्र स्थान है। इसके समीप ही जैनियों का पवित्र 
स्थान पावापुरी है। राजगिरि सें गर्म पानी के चर्से हैं। इन्हें देखने हजारों लोग आते 
हैं। कहते हैं कि पुराने समय में महात्मा बुद्ध बहुत समय तक यहाँ रहे थे। हज़ारीबाग 
क्षेत्र अभ्रक की खानों के लिए प्रसिद्ध है। हज्ञारीबाग के दक्षिण में राँची है। यह एक 
सुंदर पहाड़ी नगर है। अब यह एक औद्योगिक नगर बन रहा है। 

मानचित्र में जमशेदपुर देखों। यहाँ का टाठा आयरन ऐंड स्टील वर्क्स देशभर 
में प्रसिद्ध है। बोकारो नाम के स्थान पर एक दूसरा लोहा-इस्पात कारखाना स्थापित 
किया जा रहा है। 


सिदरी नामक स्थान पर खाद बनाने का बड़ा कारखाना है। बरौनी में तेल साफ़ 
करने का कारखाना है। 

अब बताओ 


. बिहार राज्य की सीमाओं से लगे हुए राज्यों और देशों के नाम बताओ 

. बिहार राज्य में कौन-कौन-से खनिज पदार्थ पाए जाते हैं ? 

. बिहार के लोगों के मुख्य धंधे बताओ । 

. बिहार राज्य में लोहे और इस्पात के कारखाने क्‍यों बनाए गए हैं ? 

. नीचे तालिका । में कुछ नगरों के नाम दिए गए हैं। तालिका 2 में दिए 
गए तथ्यों के सामने सही स्थान का नाम लिखों : 


(एा ४ >> (2 जज 

पटना खाद का कारखाना 
* जमशेदपुर बौद्ध तीर्थ स्थान 
बुद्ध गया सुंदर पहाड़ी नगर 
सिंदरी लोहा और इस्पात का कार- 
खाना । 
सोनपुर बिहार राज्य की राजधानी 
राँची पशु मेला 


कुछ करने को 


. बिहार राज्य के मानचित्र में दिखाओ : 
(क) नदियाँ: गंगा, गंडक, कोसी, सोन, दामोदर, सुवर्णरेखा | 
(ख) नगर : पटना, भागलपुर, गया, हजारीबाग, राँची, जमशेद- 
पुर, सिंदरी । 
2. दामोदर घाटी योजना से संबंधित चित्र एकत्र करो और अपने अध्यापक 
से इस योजना के संबंध में अधिक जानकारी प्राप्त करो। 


फटा प्रदेश 
52०0 
१ न 





]3 
और यमुना दो बड़ी नदियाँ इसके बीच से होकर बहती है। इन बड़ी नदियों में कई 
छोटी-छोटी नदियाँ आकर मिलती हैं। ये गंगा, यसुना की सहायक नदियाँ हैं। इनमें 
धाघरा, बेतवा और गोमती मुख्य है। तुम इन्हें मानचित्र में ढूँढ़ सकते हो । 

उत्तर प्रदेश में हज़ारों गाँव हैं। इन गाँवों के रहनेवाले लोग अधिकतर खेती-बाड़ी 
करते हैं। तुम कभी उत्तर प्रदेश के किसी गाँव में जाओ तो देखोगे कि गाँव के आसपास 
खेतों में किसान काम कर रहे हैं। दूर-दूर तक हरे-भरे खेत लेहलहा रहे है। जगह-जगह 
पर आम, अमरूद, जामुन, नीम और महुवा के पेड़ हैं। कहीं कोई किसान अपने खेत में 
हल चला रहा हैं, तो कोई रहट चलाकर खेतों की सिंचाई कर रहा है। आजकल बहुत-से 
किसान खेती के नए तरीक़े अपना रहे हैं। बे ट्रैक्टरों से खेती करते हैं। बहुत-से गाँवों 
में नलकूपों से सिचाई होती है। नदियों से बहुत-सी नहरें भी निकाली गई है। इनके 
पानी से भी खेतों की सिंचाई की जाती है । रासायनिक खाद और अच्छे बीजों का प्रयोग 
लोकप्रिय हो रहा है। 

उत्तर प्रदेश की भूमि बहुत उपजाऊ है। यहाँ पैदावार खूब होती है। गेहूँ और गद्ने 
की भारी उपज के लिए तो यह राज्य सारे भारत में प्रसिद्ध है। जौ, चना, आलू आदि 
की खेती भी यहाँ होती है । इलाहाबाद के अमरूद और लखनऊ के आम तुमने अवदय 
' ख्राए होंगे। उत्तर प्रदेश में जगह-जगह पर बड़े-बड़े बाग़ हैं जिनमें आम, अमरूद, जामुन 
और लीची खूब होते है। 

तुम यदि उत्तर प्रदेश के किसी गाँव के पनघट पर जाओ तो साड़ी-ब्लाउज़् या 
लहँगा-ओढ़नी पहने स्त्रियाँ पानी भरती हुईं मिलेंगी । गाँवों में कल्चे-पक्के घर होंगे और 
धोती-कुर्ता और टोपी पहने हुए पुरुष दिखाई देंगे। गाँवों में अधिकतर मकान कच्ची या 
पक्की ईंटों से बनाए जाते हैं। मकानों की छतें पत्थर या फूँस से बनी होती हैं। यहाँ के 
सभी लोग हिन्दी बोलते हैं। कुछ लोग उर्दू भी बोलते है। 

उत्तर प्रदेश के लोग बहुत-से त्योहार मनाते हैं। इनमें होली, रक्षा-बंधन, कृष्ण- 
जन्माष्टमी, रास नवमी, दशहरा, दीवाली, ईद और क्रिसमस मुख्य हैं। बरसात के 
मौसम में स्त्रियाँ और लड़कियाँ तीज मनाती हैं। रामलीला और रासलीला भी बहुत 
लोक प्रिय हैं। 

इस राज्य में कई बड़े उद्योग भी है । गन्ने से चीनी बनाने के तो यहाँ बहुत-से कारखाने 
हैं जिनमें प्रतिवर्ष लाखों क्विटल चीनी तैयार होती है । यह चीनी विदेशों को भी भेजी 
जाती है। 

बड़े-बड़े कारखाने अधिकतर बड़े शहरों में हैं। कानपुर एक बहुत बड़ा औद्योगिक 
शहर है। यहाँ पर ऊनी-सूती कपड़े और चमड़े का सामान बनाने के कारखाने बहुत 

प्रसिद्ध हैं। यहाँ पर हवाई जहाज़ बनाने का कारखाना भी है। 

आगरे का ताजमहल संसारभर में प्रसिद्ध है। यह सुंदर इसारत सफ़ेद संगमरमर की 
बनी हुई है। इसे मुगल बादशाह शाहजहाँ ने बनवाया था। 

उत्तर प्रदेश की राजधानी लखनऊ एक सुंदर और पुराना नगर है। यह गोमती 
नदी के किनारे बसा हुआ है। यहाँ पर अवध के तवाबों के समय के कई इमामबाड़े और 
इमारतें हैं। 

इलाहाबाद में गंगा और यमुना का संगम होता है। इसका पुराना नाम प्रयाग है। 
यह्‌ हिन्दुओं का एक बहुत प्रसिद्ध तीर्थस्थान है। प्रति बारह वर्षों के बाद यहाँ कुंभ मेला 
लगता है। देश के हर भाग से लाखों लोग इस अवसर पर गंगए स्नान करने आते हैं। क्या 
तुम्हें मालूम है कि स्वर्गीय चाचा नेहरू का जन्म भी इलाहाबाद में ही हुआ था ? 








इलाहाबाद का कुंस सेला 


इस राज्य में और भी कई तीर्थस्थान हैं, जैसे मथुरा, वृंदावन, वाराणसी, हरिद्वार, 
अयोध्या आदि । इन स्थानों पर बहुत-से प्रसिद्ध मंदिर हैं। वाराणसी के पीतल के बरतन 
और ज़्री की रेशमी साड़ियाँ मशहूर हैं। यहाँ पर रेल के डीजल इंजिन बनाने का एक 
कारखाना भी है। | 

उत्तर प्रदेश के उत्तरी भाग में हिमालय पर्वतमाला है । अलमोड़ा, नैनीताल, मसूरी 
और देहरादून इसी भाग में हैं। ये सुंदर पहाड़ी स्थान हैं। बहुत-से लोग गर्मियों में इन 
स्थानों को जाते हैं। 


अब बताओ 


]. उत्तर प्रदेश की मुख्य उपज क्‍या हैं ? 
2. क्‍या कारण है कि उत्तर प्रदेश के किसान कई प्रकार की फसलें और फल 
उगाते हैं ! 

3. यहाँ के कुछ प्रसिद्ध उद्योगों के नाम बताओ। 

4. नीचे एक ओर कुछ स्थानों के नाम दिए गए हैं। प्रत्येक स्थान के प्रसिद्ध 
होने का सही कारण छाँटकर उसका अक्षर कोष्ठक में लिखो: 

) इलाहाबाद (अ) यह उत्तर प्रदेश की राजधानी है। 


( 
( 


( 
( 
( 


( 
कुछ करने को 


) लखनऊ 
) आगरा 
) कानपुर 
) हरिद्वार 


) वाराणसी 


(आ) 
(इ) 
(ई) 
(उ) 


(ऊ) 


प्रत्येक बारह वर्षों के बाद कुंभ का मेला 
लगता है। 

यह एक बड़ा औद्योगिक नगर है। 

यह एक प्रसिद्ध तीर्थ स्थान है। 

यह पीतल के काम और रेशमी साड़ियों 
के लिए प्रसिद्ध है। 

यहाँ पर ताजमहल है। 


. उत्तर प्रदेश के बड़े मानचित्र में नीचे लिखे नगरों को ढूँढ़ो । यह भी मालूम 
करो कि ये नगर किस नदी के किनारे पर स्थित हैं: 
हरिद्वार, कानपुर, मथुरा, लखनऊ, फैज़ाबाद, वाराणसी, इलाहाबाद 
और आगरा। 
2. अपने अध्यापक जी से पूछो कि उत्तर प्रदेश में भारत के अन्य राज्यों की 
अपेक्षा अधिक जनसंख्या होने के क्या कारण हैं। 











9, दिल्‍ली 


ऊपर बिल्ली राज्य का मानचित्र देखो। यह हमारे देश का एक छोटा राज्य है। 
पह एक संघीय क्षेत्र है। हरियाणा और उत्तर प्रदेश इसके पड़ोसी राज्य हैं। 

बिल्‍ली राज्य के कुछ भाग में छोटी पहाड़ियाँ है। शेष सारा बिल्ली राज्य 
पैदान है। यसुना नदी इस राज्य में से बहती है। यहाँ की भूमि उपजाऊ है। किसपन 
ऐहूँ, जौ, चना, ज्वार, बाजरा, गद्मा और सब्ज्ियाँ पैदा करते हैं। यहाँ पर जुलाई से 
सितंबर तक वर्षा होती है। यहाँ सर्दियों में बहुत ठंड और गर्सियों के मौसम में बहुत गर्मी 
पड़ती है। 

लाल किला 


दिल्‍ली राज्य को हमारे देश में एक विशेष स्थान प्राप्त है। भारत की राजधानी 
दिल्‍ली नगर इसी राज्य में है। राज्य के बड़े भाग में दिल्‍ली नगर फैला हुआ है। शेष 
भाग में गाँव हैं। ये गाँव बड़ी तेजी से दिल्‍ली नगर का भाग बनते जा रहे हैं। 

दिल्‍ली एक बहुत पुराना नगर है। इस नगर की कहानी पुरानी और लंबी है। 
यह नगर कई बार बसा, कई बार उजड़ा है और उजड़कर फिर बसा है। यही 
नहीं, दिल्‍ली नगर की कहानी के साथ हमारे पूरे देश की कहानो जुड़ी हुईं है। 
पुराने समय के कई किले और महल, मीनार और मकबरे, मंदिर और मस्जिद, आज 
भी यहाँ देखे जा सकते हैं। 

दिल्‍ली पुराने समय में कई बार हमारे देश की राजधानी रह चुकी है। कहते हैं, 
महाभारत के समय पांडवों की राजधानी भी यहीं थी। उस समय इसका नाम इंद्रप्रस्थ 
था। इसके बाद कई राजाओं ने दिल्‍ली को नए सिरे से बसाया और सबने अपने नए 
नगर का नया नाम रखा। 

आज से लगभग तीन सौ वर्ष पहले मुग़ल सम्राट शाहजहाँ ने यमुना के किनारे 
दाहजहानाबाद नाम का नगर बसाया। आजकल इसे पुरानी दिल्ली कहते हैं। इसके 
चारों ओर एक दीवार है। प्रसिद्ध लाल किला और जामा मस्जिद पुरानी दिल्ली में 
ही हैं। 

नई दिल्‍ली में कई बड़े-बड़े भवन और दफ्तर हैं। इनमें राष्ट्रपति भवन सबसे 
महत्त्वपूर्ण है। हमारे देश के राष्ट्रपति इसी बिद्याल भवन में रहते हैं। राष्ट्रपति हमारे 
देश के सबसे बड़े अधिकारी हैं। 





राष्ट्रपति भवन 


देश की सरकार का बड़ा कार्यालय भी यहीं पर है। इसे केन्द्रीय सचिवालय कहते 
हैं। इसमें केन्द्रीय सरकार के लाखों कर्मचारी काम करते हैं । हमारे प्रधान मंत्री और अन्य 
मंत्रियों के दफ्तर भी इसी भवन में हैं। 


केन्द्रीय सचिवालय 





संसद भवन 





केन्द्रीय सचिवालय के पास ही एक और विशाल भवन है। इसका नाम है 'संसद 
भवन' । यह भवन गोलाकार बना है। बाहर के बरामदे में बड़े-बड़े खंभे हैं। देखने में 
यह भवन बहुत सुंदर है। हमारे देश की संसद की बैठकें इसी भवन में होती हैं। संसद के 
सदस्य भारत के सभी राज्यों और संघीय क्षेत्रों से चुने जाते हैं। वे देश के लिए कानून 
बनाते हैं। हम अपने देश के कानूनों का आदर करते हैं। 

सुप्रीम कोर्ट' का भवन भी महत्त्वपूर्ण है। सुप्रीम कोर्ट देश का सर्वोच्च न्यायालय 
है। भारत के सर्वोच्च न्यायाधीश की अदालत इसी भवन में है। 

दिल्ली नगर भारत के अन्य राज्यों की राजधानियों और बड़े शहरों से रेल, मोटर 
अथवा हवाई जहाज्ञ से जुड़ा हुआ है। संसार के अन्य देशों से भी इसका संबंध है। 

दिल्‍ली में तुम्हें भारत के सभी राज्यों के लोग मिलेंगे। कुछ लोग यहाँ नौकरी 
ओर व्यापार करने के लिए आते हैं। कुछ लोग सैर-सपाटे के लिए आते हैं। इनके रहन- 
सहन, रंग-रूप और पहनावे में अपने-अपने राज्य की झलक दिखाई देती है। संसार के 
दूसरे देशों के दृतावास भी दिल्‍ली में हैं। इनमें काम करनेवाले विदेशी राजदूत और 
उनके कर्मचारी भी दिल्ली में रहते हैं। रहन-सहन, रंग-रूप और पहनावे की दृष्टि 
'से ये विदेशी लोग भारतीयों से भिन्न हैं। इस प्रकार हमें राजधानी में प्रे भारत और 
सारे संसार की एक सुंदर झलक मिलती है। 


क्ुतुब सीनार 





वैसे तो दिल्‍ली में हर समय ही बड़ी चहल-पहल रहती है। लेकिन स्वतंत्रता दिवस 
(5 अगस्त) और गणतंत्र दिवस ( 26 जनवरी ) पर इस नगर की रौनक और भी 
बढ़ जाती है। ये दो दिन सारे देश में हर साल राष्ट्रीय त्योहार के रूप सें मनाए जाते है। 
राजधानी दिल्‍ली सें इन त्योहारों को बड़ी धूम-धाम से मनाया जाता है। 5 अगस्त को 
हमारे प्रधान मंत्री लाल किले पर राष्ट्रीय झंडा फहराते हैं और भाषण देते है ! प्रतिवर्ष 
26 जनवरी को राष्ट्रपति गणतंत्र दिवस परेड की सलामी लेते हैं। इन राष्ट्रीय त्योहारों 
में सभी लोग भाग लेते हैं। 

कुतुब मीनार, राजघाट, चिड़ियाघर, बिड़ला मंदिर आदि दिल्ली के अन्य देखने 
योग्य स्थान हैं। यदि तुम कभी दिल्‍ली जाओ तो इन स्थानों को अवद्य देखो । 

अब बताओ 


. शाहजहानाबाद किसने बसाया था ? आजकल इसे किस नाम से पुकारते 
हैं? 
2. दिल्ली हमारे देश का महत्त्वपूर्ण नगर क्‍यों है ? 
3. उन चार स्थानों के नाम बताओ जो तुम दिल्‍ली जाने पर देखना चाहोगे। 
4. दिल्ली में भारत के सभी. राज्यों और विदेशों के लोग क्यों दिखाई 
देते हैं ? ह 
5. नीचे लिखे वाक्यों के सामने सही भवन का नाम लिखो : 
(क) जहाँ भारत के राष्ट्रपति रहते हैं 
(ख) जहाँ भारतीय संसद की बैठक होती है 
(ग) जहाँ भारत के सर्वोच्च न्यायाधीश की अदालत है 
(घ) जहाँ केन्द्रीय सरकार के दफ्तर हैं 





कुछ करने को 


. दिल्‍ली के देखने योग्य स्थानों और लोगों के जीवन से संबंधित चित्र 
एकत्र करो। 


2. अपने देश की राजधानी की एक काल्पत्तिक यात्रा का वर्णन अपने शब्दों 
में करो। 


इतिहास की कहानियाँ 


पिछली कक्षा में तुमने अध्यापकजी से कई कहानियाँ सुनी हैं। ये सब 
कहानियाँ तुम्हें याद होंगी। इनके अलावा कुछ और कहानियाँ भी तुम्हें 
आती होंगी। 

इस भाग में तुम्हें कई नई कहानियाँ पढ़ने को मिलेंगी। ये सब पुराने 
समय की कहानियाँ हैं। इनको पढ़कर तुम्हें अपने महान्‌ देश के कई प्रसिद्ध 
राजाओं और महापुरुषों के विषय में जानकारी होगी । पुराने समय के लोगों 
के जीवन और रहन-सहन के बारे में भी तुम्हें बहुत-सी बातें सीखने को 
मिलेंगी। इस प्रकार की बहुत-सी कहानियाँ तुम अपने माता-पिता से भी 
सुन सकते हो। 

इन रोचक कहानियों को पढ़ो, याद करो और दूसरों को सुनाओ। 

20. रामायण की कहानी 


बहुत पुराने समय की बात है। अयोध्या में राजा दशरथ राज करते थे। उनके 
तीन रानियाँ थीं। उनसे चार पुत्र हुए। सबसे बड़े म्र॒त्र राम की माता कौशल्या थीं। 
भरत की माता कैकेयी और लक्ष्मण तथा शत्रुघ्न की माता सुमित्रा थीं। 

रास, लक्ष्मण, भरत और शन्रुध्न एक दूसरे से बहुत प्रेम करते थे। राम बड़े थे, 
इसलिए उनके तीनों भाई उनका बहुत आदर करते थे। इन चारों भाइयों को बचपन 
से बड़े लाड़-प्यार से पाला गया। राजा दशरथ ने इनको गुरु बह्िष्ठ के आश्रम में पढ़ने 
के लिए भेजा । कुछ समय में चारों राजकुमारों ने अपनी शिक्षा समाप्त कर ली। उन्होंने 
धनुष-बाण चलाने और युद्ध करने की शिक्षा भी प्राप्त की। 

अयोध्या के पड़ोस में ही एक और राज्य था मिथिला । उस समय वहाँ राजा जनक 
राज करते थे। उन्होंने अपनी पुत्री सीता के विवाह के लिए स्वयंबर रचा। स्वयंवर 
में लड़की स्वयं अपना पति चुनती है। स्वयंवर की शर्त यह थी कि जो राजा शिव के 
धनुष' को उठाकर डोरी चढ़ाएगा, उसी से सीता का विवाह होगा। सभी राजाओं ने 
बारी-बारी से धनुष को उठाने की कोशिह की । जब कोई भी राजा धनुष को उठा तक 

_ न् सका तब गुरु विव्वासित्र के कहने पर राम धनुष की ओर बढ़े। राम ने आसानी से 
' धनुष को उठा लिया। डोरी चढ़ाने के लिए उन्होंने धनुष को झुकाया ही था कि वह 
टूढकर दो दुकड़े हो गया। सीता ने राम के गले में वरमाला डाल दी । इस प्रकार राम 
और सीता का विवाह हुआ । राम के तीनों छोटे भाइयों का विवाह भी बाद सें सीता 
की बहिनों के साथ मिथिला में ही हुआ । 

राजा दशरथ अब बूढ़े हो चले थे। वह अपने बड़े पुत्र राम को युवराज बनाना 
चाहते थे, लेकिन रानी कैकेयी अपने पुत्र भरत को युवराज बनाना चाहती थी | एक बार 
राजा दशरथ ने प्रसन्न होकर रानी कैकेयी को उसकी दो मनचाही इच्छाओं को पूरा 
करने का वचन दिया था। उसी वचन के अनुसार कैकेयी ने राम को चौदह वर्ष का 
वनवास दिलवाया और अपने पुत्र भरत के लिए राजगही माँग ली। भरत उस समय 
वहाँ पर नहीं थे। यदि वे होते तो शायद ऐसा न होता । 

पिता की आज्ञा सुनते ही राम वन चले गए। सीता और लक्ष्मण भी उनके साथ 
गए। राजा दशरथ को इस घटना से इतना अधिक दुख हुआ कि उनकी मृत्यु हो गई। 

अयोध्या लौटने पर भरत यह जानकर बहुत दुखी हुए। भरत राम से बहुत प्रेम 
करते थे। वे चाहते थे कि राम ही को राजगद्दी मिले। इसलिए उन्होंने राजा बनना 
स्वीकार नहीं किया और वे रास से वन सें सिलने गए। वहाँ उन्होंने रास को सनाने की 
बहुत कोशिश की, लेकिन राम राजा बनने के लिए राजी नहीं हुए और पिता के बचन 
का पालन करने के लिए बन में ही रहे । भरत ने एक अच्छे भाई की तरह राम की पादुका 
राज सिहासन पर रख दी और उन्हीं के नाम पर राज्य की देखभाल करने लगे। 

राम, लक्ष्मण और सीता वनों सें चलते-चलते पंचवटी स्थान पर जा पहुँचे। 
यह स्थान महाराष्ट्र में नासिक के पास है। उन्होंने वहाँ घास-फूस की एक सुंदर कुटिया 
बनाई और उसी सें रहकर अपने वनवास के दिन पूरे करने लगे। 

एक दिन रास और लक्ष्मण वन में शिकार खेलने गए हुए थे और सीता कुटिया 
में अकेली थी । सीता को अकेला देखकर रावण एक साधु के भेष में भीख माँगने आया 
और सीता को उठाकर ले गया । रावण लंका का राजा था। 

राम और लक्ष्मण जब वापस आए तो सीता को कुटिया में न पाकर बड़े दुखी हुए । 
बे सीता को ढूँढ़ने निकले, तो बानरों के राजा सुग्रीव से उनकी मित्रता हो गईं। उन्होंने 
सुग्रीव तथा उसके वीर साथी अंगद और हनुमान की सहायता से एक बड़ी सेना तैयार 
की । अपनी सेना के साथ राम ने रामेइवरम्‌ के पास समुद्र पर पुल बाँधा और लंका पर 
चढ़ाई कर दी। बड़ा भयंकर युद्ध हुआ। इस युद्ध में रावण के सभी बड़े-बड़े सरदार 
सारे गए। रावण स्वयं भी इस युद्ध में मारा गया ! इस प्रकार राम ने सीता को छूड़ा 





लिया। रावण का छोटा भाई विभीषण था। राम ने लंका का राज्य उसे सौंप दिया। 

इस समय तक वनवास के चौदह वर्ष पूरे हो चुके थे। राम, लक्ष्मण और सीता 
अयोध्या लौट आए। भरत ने रास का बड़ा स्वागत किया और राज्य उनको सौंप दिया। 
श्री रामचंद्र जब अयोध्या के राजा बने तो सारी प्रजा ने घर-घर दीप जलाए और खुशियाँ 
मनाईं। 

राम बहुत समय तक राज करते रहे । उनके राज्य में प्रजा बहुत सुखी थी। कोई 
भी अनपढ़ या ग़रीब न था। चोर-डाकुओं का तो नाम भी नहीं सुनाई पड़ता था। 
चारों ओर शांति थी। हमारे प्रिय बापू गाँधी जी भारत में ऐसा ही रास-राज्य' लाना 
चाहते थे। 

हमारे करोड़ों देशवासी राम की पूजा करते हैं। उनकी लंका-विजय और राजगद्दी 
पर बैठने की याद में आज भी हमारे देश में दशहरा और दीवाली के त्योहार प्रतिवर्ष 
बड़ी धूमधाम से मनाए जाते हैं। दशहरे के दिन तुमने देखा होगा कि रावण का कागज्ञ 
का पुतला बनाकर जलाया जाता है। गाँव-गाँव और नगर-नगर में रामलीलाएँ होती 


हैं और रामायण की कहानी को नाटक के रूप में दिखाया जाता है। तुमने रामलीला 
अवद्य देखी होगी । 

रामायण की कथा सबसे पहले बाल्मीकि ने संस्कृत में लिखी थी। फिर तुलसीदास 
जी ने इसे हिन्दी में लिखा। इस पुस्तक को 'रामचरितमानस' कहते हैं। 


अब बताओ 


, सीता के स्वयंवर की क्‍या शर्त थी ? 

. राम को वनवास क्‍यों जाना पड़ा ? 

. रावण कौन था ? राम ने रावण से युद्ध क्यों किया ? 

. राम के बनवास से लौटने पर भरत ने उन्हें राज्य क्यों लौटा दिया ? 
, हमारे देश में दशहरा क्‍यों मनाया जाता है ? 


0 #> (3 जि + 


कुछ करने को 


' 4. रामायण की कहानी के किसी भाग का नाटक अपनी कक्षा में खेलो | 
2. अपने अध्यापक जी से मालूम करो कि भारत के भिन्न-भिन्न राज्यों में 
दशहरा और दीवाली किस प्रकार मनाए जाते हैं ही 





जय 


2, सहाभारत की कहानी 


महाभारत की कहानी भी बहुत पुराने समय की है । उन दिलों आज के बिल्ली शहर 
के पास कुरु नाम का एक राज्य था। हस्तिनापुर उस राज्य की राजधानी थी। यहाँ 
के राजा के दो पुत्र थे। धृतराष्ट्र और पांडु। धृतराष्ट्र जन्म से अंधे थे, इसलिए पिता के 
मरते पर पांडु राजा हुए। 

धृतराष्ट्र के सौ पुत्र थे। उनको कौरब' कहते थे। उनमें दुर्योधन सबसे बड़ा था। 
पांडु के पाँच पुत्र थे-युधिष्ठिर, सीस, अर्जुन, नकुल, सहदेव | इनको 'पांडव' कहते थे। 

कुछ विनों के बाद पांडु की मृत्यु हो गई। पांडव तब छोटे थे। इसलिए धृतराष्द्र 
राजा हुए। उन्होंने कौरवों और पांडवों को गुरु ब्रोणाचार्य से शिक्षा दिलवाई। थोड़े 
ही दिनों में सभी राजकुमार बाण, गदा, तलवार, भाला आदि चलाना सीख गए। 
बड़े होकर अर्जुन अपने समय के सबसे अच्छे तीर चलाने बाले हुए। गदा चलाने सें भीम 
का मुकाबला कोई नहीं कर सकता था। 

वुर्योधन सोचते लगा कि पांडव बड़े होकर राज्य माँगेंगे। इसलिए उसते उनको 
सार डालने के लिए कई चालें चलीं, परंतु थे बचते रहे । एक बार उसने पांडवों को लाख 
के सहल सें 5हराया और रात को उसमें आग लगवा दी। पांडल किसी तरह से बच 

निकले और बल में भाग गए। राजा धृतराष्ट्र को जब दुर्योधन के इन बुरे कामों का 
पता चला तो उन्होंने पांडवों को हस्तिनापुर वापस बुला लिया और राज्य के दो हिस्से 
करके कौरवों और पांडवों में बाँद दिए। 

पांडवों ले अपने हिस्से के राज्य सें एक सया नगर बसाया और उसका नाम इंद्रप्रस्थ 
रखा। कहते हैं इंद्रप्रस्थ उसी स्थान पर था जहाँ आज दिल्‍ली बसी हुई है। 

दुर्योधन पांडवों से सन ही मन बहुत जलता था। उसने पांडवों का राज्य छीनने 
के लिए एक और चाल चली । उसते युधिष्ठिर को जुआ खेलते के लिए बुलाया । युधिष्ठिर 
बहुत सच्चे, सीधे और ईमानदार व्यक्ति थे। बह द्रर्योधन की चाल में आ गए। दुर्योधन 
ने जुआ खेलते समय भी छल किया और पांडबों का सारा राजपाद जीत लिया। जुए 
की शर्त के अनुसार पांडवों को तेरह वर्ष तक बन में रहना पड़ा । 

पांडव बेचारे तेरह वर्ष का बनवास काटने के बाद वापस आए और उन्होंने दुर्योधन 
से अपना राज्य साँगा। बुर्योधन ते सुई की नोक के बराबर भी स्थान देने से इनकार 
कर दिया। बड़ों ने दुर्योधन को समझाने की कोशिश की परंतु उसने किसी की बात त॑ 
मानती । वह अपनी हुठ पर अड़ा रहा। 

द्वारका के राजा श्रीकृष्ण पांडबों और कौरवों के संबंधी थे और अर्जुत के मित्र 
भी थे। उन्होंने भी झगड़ा निबटाने की कोशिश की, लेकिन दुर्योधन ने उनकी बात भी 
नहीं साती । 

अंत में कुरुक्षेत्र के विशाल मैदान में कौरव और पांडव के बीच युद्ध ठन गया। 
इसे महाभारत का युद्ध कहते हैं। इस युद्ध में उस समय के अनेक बड़े-बड़े राजा और 
बीर योद्धा भाग लेने आए। श्रीकृष्ण ने अपने सित्र अर्जुन का साथ दिया। अर्जुन अपने 
चचचेरे भाइयों के साथ युद्ध करने में झिन्नक रहे थे। श्रीकृष्ण ने अर्जुन को न्याय के लिए 
युद्ध करने को कहा । इस युद्ध के समय श्रीकृष्ण ने अर्जुन को जो उपदेश दिया था, इसे 
गीता का उपदेश कहते है । श्रीकृष्ण की सी हमारे देशवासी राम की तरह पूजा करते हैं। 

सहाभारत का घमासान युद्ध अठारह दिन तक चलता रहा। इसमें लाखों मनुष्य 
मारे गए और घायल हुए। अंत में सत्य की विजय हुई। इस भयंकर युद्ध में पांडवों की 
जीत हुई और कौरबव हार गए। 

भहाभारत की कहानी सबसे पहले बेद व्यास ने संस्क्रत में लिखी थी। यह एक बहुत 
बड़ी पुस्तक है । इससे हमें उस समय के जीवन के बारे में बड़ी जानकारी मिलती है। 

अब बताओ 


. कौरव और पांडव कौन थे ? 

. महाभारत का युद्ध किनके बीच और क्‍यों हुआ ? 

. महाभारत के युद्ध में श्रीकृष्ण ने पांडवों का साथ क्यों दिया ? 
- महाभारत की लड़ाई में किसकी जीत हुई ? 

. महाभारत की कहानी किसने लिखी थी ? 


ता  + (0 3 (+ 


कुछ करने को 


. पुस्तकालय से कोई पुस्तक लेकर महाभारत की पूरी कथा पढ़ो। 
2. महाभारत की किसी रोचक घटना का नाटक अपनी कक्षा में खेलो | 





22. अदश्योक महान 


आज से लगभग ढाई हज्ार वर्ष पहले दो राजाओं के बीच में भयेक़र युद्ध हुआ। 
कलिग के इस युद्ध में हज्ञारों लोग सारे गए और इससे भी अधिक घायल हुए या बंदी 
बना लिए गए। इस भयंकर विनाश को देखकर विजयी राजा के मन को बहुत अधिक 
दुख हुआ। उसने प्रतिज्ञा की कि वह फिर कभी युद्ध न करेगा। इस महान राजा का 
ताम था अज्ोक । 

अशोक प्राचीन भारत के अत्यंत प्रसिद्ध राजाओं में से एक था। उसकी राजधानी 
पाटलिपुत्र थी। आजकल इसे पटना कहते हैं। अशोक का राज्य बहुत बड़ा था। लगभग 
सारा भारत उसके राज्य में था । कलिग जिसे आजकल उड़ीसा कहते हैं, अशोक के राज्य 
में नहीं था। उसने कलिग को जीतने का निकहचय किया और एक बड़ी सेना लेकर उस 
राज्य पर हमला कर दिया। 

कॉलिंग का राजा भी बड़ा साहसी और श््रवीर था। वह बड़ी बहादुरी से लड़ा, 
किन्तु विजय अशोक की हुई और कॉलिंग उसके राज्य का भाग बन गया। 

अशोक की विजय तो हुई, लेकिन वह खुश न था। वह युद्ध के कारण हुआ विनाश 
देखकर बड़ा दुखी था। युद्ध में मरनेवालों के रक्‍्तपात से उसे बड़ा धक्का लगा। उसने 

साँची का स्तूप 

फिर कभी युद्ध न करने की प्रतिज्ञा की । उसने साधुओं का-सा जीवन बिताने का निशचय 
किया। वह महात्मा बुद्ध के मत को मानने लगा और प्रेम और शांति का संदेश फैलाने 
लगा। उसने अपने पुत्र और पुत्री को धर्म-प्रचार के लिए लंका भेजा । उसने अपने विशाल 
राज्य में स्थान-स्थान पर पत्थर के खंभे और लाटें लगवाईं । इन लाटों और कुछ चट्टानों 
पर उसने अच्छे-अच्छे उपदेश खुदबा दिए। इनमें से कई आज भी देखी जा सकती हैं। 
इलाहाबाद की लाट और दिल्ली में फिरोज्ञज्ञाह कोटला की लाट बहुत प्रसिद्ध है। 

अशोक ने अपने राज्य में महात्मा बुद्ध की याद में कई स्तुप भी बनवाए। मध्य प्रदेश 
का साँची-स्तूप बौद्धों का बड़ा तीर्थ स्थान है। अशोक चाहता था कि लोग लाटों और 
चट्टानों पर लिखे उपदेशों को पढ़ें और उनको मानें । जिस लिपि में ये उपदेश लिखे हैं, 
उसे ब्राह्मी लिपि' कहते हैं। इस लिपि का एक नमूना नीचे दिया गया है। देखो यह लिपि 
कैसी दिखाई देती है। 

अशोक ने जनता की भलाई के लिए बहुत-से काम किए। उसने अपने विद्ञाल 
राज्य में सड़कें बनवाई और उनके किनारे छायादार पेड़ लगवाए। यात्रियों के आराम 


के लिए स्थान-स्थान पर सराएँ बनवाईं और कुएँ खुदवाए। उसने बूढ़ों, बीमारों और 
पशुओं के लिए कई अस्पताल खुलवाए। 

अज्योक बौद्ध भिक्षुओं की तरह सादा जीवन बिताता था। वह राज्य का काम करने 
के लिए हर समय तैयार रहता था। उसकी आज्ञा थी कि सरकारी काम की सूचना उसे 
सोने या भोजन के समय भी दी जाए। वह लोगों को हर प्रकार से सुखी बनाना चाहता 
था और प्रजा के साथ संतान का-सा व्यवहार करता था। 

अशोक का नाम देवानाम्‌ प्रिय” और 'प्रियदर्शी' भी था। इसका अर्थ है देवताओं 
का प्रिय । उसने चट्टानों पर जो उपदेश लिखवाए थे, उनमें से कुछ इस प्रकार हैं : 

सत्य और ईमानदारी का पालन करना चाहिए। 

साता-पिता की सेवा करनी चाहिए। 

जीवों का आदर करना चाहिए। 

विद्यार्थी को गुरु की सेवा करनी चाहिए। 

साथियों से उचित बर्ताव करना चाहिए। 

यही धर्म की नीति है और मनुष्यों को इसी के अनुसार चलना चाहिए। 

आज भी सारा संसार उसे 'अद्ञोक महान' के नाम से पुकारता है । तुम शायद जानते 
हो कि हमारे राष्ट्रीय झंडे के बीच में अशोक चक्र बना है । हमारा राष्ट्रीय चिह्न भी 
अशोक की लाट से ही लिया गया है। 


अब बताओ 


अशोक ने कलिंग पर हमला क्‍यों किया ? 
« अशोक पर कलिग युद्ध का क्या प्रभाव पड़ा ? 
. अशोक ने बौद्ध धर्म के प्रचार के लिए क्‍या किया ? 
. अशोक ने अपनी प्रजा की भलाई के लिए क्या-क्या काम किए ? 
. हम अशोक को महान क्‍यों कहते हैं ? 


पा ४5 (४ एच “| 


कुछ करने को 


). अशोक की बनवाई हुई वस्तुओं से संबंधित डाक-टिकट जमा करो और 
उन्हें अपनी अलबम में लगाओ। 

2. अपने अध्यापकजी से अशोक की सारनाथ की लाट के बारे में मालूम 
करो। 





23. चंद्रगुप्त विक्रमादित्य 


तुमने पिछली कहानी में पढ़ा है कि अशोक ने बौद्ध धर्म के उपदेशों को भारत और 
आसपास के देशों में फैलाया। इस काम के लिए बहुत-से बौद्ध भिक्षु चीन, जापान, 
लंका और बर्मा आदि देशों में गए। विदेशों के कई यात्री भी बौद्ध धर्म की शिक्षा पाने 
और तीर्थ यात्रा करने के लिए भारत आए । आज से लगभग सोलह सौ वर्ष पहले चीन 
का एक यात्री यहाँ आया। उसका नाम फाह्मान था। उसने कई साल तक हमारे देश 
का भ्रमण किया और लोगों के रहन-सहन के बारे में बहुत-सी बातें लिखीं। उस समय 
हमारे देश में चंद्रगुप्त विक्रमादित्य राज करता था। 

चंद्रगुप्त विक्रमादित्य के राज्य के बारे में फाह्मान ने लिखा है कि देश में शांति थी । 
प्रजा सुखी थी। लोग सच्चे और ईमानदार थे। चोरियाँ बहुत कम होती थीं। लोग 
घोड़ों, बैलगाड़ियों और नावों द्वारा व्यापार के लिए दूर-दूर स्थानों को जाते थे। देश में 
स्थान-स्थान पर मंदिर और बौद्ध-विहार बने हुए थे। लोग जिस धर्म को चाहें मान 

सकते थे। सड़कें, सराएँ, बाग़ आदि बहुत थे । अस्पतालों में दवा और भोजन मुफ्त मिलते 
थे। राजा अपनी प्रजा के दुखों को दूर करने का पूरा प्रयत्न करता था। 

चंद्रगुप्त विक्रमादित्य बड़ा वीर और न्यायकारी राजा था। कहा जाता है कि 
बह वेष बदलकर अपने राज्य सें घूमा करता था और लोगों के दुखों को जानने और 
दूर करने का प्रयत्न करता था। उसके न्याय और बीरता की कहानियाँ अभी तक कही 
जाती हैं। 

चंद्रगुप्त ने कई विजय प्राप्त कीं। इनके बाद उसने विक्रमादित्य' की उपाधि ली। 
इसका अर्थ है सूर्य के समान शक्ति वाला । 

विक्रमादित्य स्वयं एक बहुत बड़ा विद्वान था। वह गुणी लोगों का आदर करता था। 
उसके दरबार में उस समय के प्रसिद्ध विद्वान थे, जिन्हें अक्सर लोग नवरत्न' कहते हैं। 
संस्कृत का प्रसिद्ध कवि कालिदास द्ायद इनमें से एक था। शकुंतला नाटक, मेघदूत 
आदि पुस्तक उसी ने लिखी हैं। 

विक्रमादित्य के समय में देश की दो राजधानियाँ थीं : पाटलिपुत्र (पटना) और 
उज्जयिनी (उज्जैन ) । दोनों में एक-से-एक सुंदर महल और मंदिर थे। उस समय के 
बने मंदिर और मूर्तियाँ बहुत सुंदर हैं । बहुत लोगों का विद्वास है कि दिल्ली में मेहरौली 
का लौहस्तंभ भी विक्रमादित्य के समय का है। यह कई धातुओं को सिलाकर बनाया 
गया है। सैकड़ों वर्ष बीत जाने पर भी इसमें जंग नहीं लगा। उस समय हमारा देश 
बहुत उन्नति पर था।. 

अशोक की तरह विक्रमादित्य भी हमारे देश का एक महान सम्राट कहलाता है। 


मेहरौली के निकट लौहस्तंभ 

अब बताओ 


. फाह्यान कौन था और वह भारत क्यों आया था ? 
2. फाह्यान ने विक्रमादित्य के राज्यकाल में लोगों के जीवन के बारे में 
क्या लिखा है ? 
3. राजा विक्रमादित्य अपनी प्रजा की दशा जानने के लिए क्‍या करते थे ? 
4. नीचे लिखी बातों में से जो अशोक के समय में हुई, उनके आगे अ' और 
जो चंद्रगुप्त के समय में हुईं, उनके आगे 'च' लिखो : 
(  ) इसने बौद्ध धर्म का प्रचार किया। 
( ) इसके दरबार में नवरत्न थे। 
(_ : ) इसने कलिग युद्ध किया | 
( ) इसके समय में चीनी यात्री फाह्यान भारत आया। 


कुछ करने को 


. यदि तुम दिल्‍ली जाओ, तो मेहरौली का लौहस्तंभ देखो और इसके बारे 
में अधिक जानकारी प्राप्त करो । 
2. अध्यापकजी से विक्रमादित्य के सिंहासन से संबंधित कहानी सुनो । 





बहुत पुराने समय की बात है। गंगा-यमुना के संगस, प्रयाग सें एक बहुत बड़ा 
मेला लगा हुआ था। ग़रीब, अमीर, बालक, बूढ़े, जवान, स्त्री, पुरुषों की अपार भीड़ थी । 
देश के कोने-कोने से लोग इस मेले में आए थे । दूर-दूर तक लोगों के रहने के लिए तंबू और 
फूँस की झोंपड़ियाँ बनी हुई थीं। कहीं भजन-कीर्तन हो रहा था तो कहीं कथा-वार्ता । 
चारों ओर बड़ी चहल-पहल थी। 

इस तरह का मेला अब भी प्रति वर्ष इलाहाबाद में लगता है। अब भी यहाँ लाखों 
लोग जमा होते हैं, लेकिन उस पुराने समय का यह मेला कुछ अनोखा था। एक राजा 
इस मेले में साधुओं और ग़रीबों को दान दे रहा था। दान लेनेवाले हिन्दू साधु भी थे 
और बौद्ध भिक्षु भी । मेला कई दिनों तक चलता रहा । राजा भी हर रोज़ दान देता रहा। 
यहाँ तक कि उसने अपना सारा खज़ाना दान सें दे दिया । सारा सोना-चाँदी और हीरे- 
जवाहरात बाँट दिए । अंत में उसने अपने तन के कपड़े भी दान कर दिए और अपनी 
बहिन के पुराने कपड़े माँगकर पहने । फिर बह प्रसन्नसुख एक चीनी बौद्ध भिक्षु से बात 
करता हुआ अपने तंबू में चला गया। | 

यह महादानी राजा हर्षवर्धन था। वह हर पाँच वर्ष के बाद प्रयाग के इस मेले में 
आता था और गरीबों, साधुओं आदि को खूब दान देता था । इनमें सभी धर्मों के माननेवाले 

चीनी यात्री ह्यून-सांग 


लोग होते थे। इस मेले का बड़ा अच्छा वर्णन चीनी यात्री ह्यून-सांग ने अपनी पुस्तक में 
किया है। ह्यून-सांग हर्षवर्धन के समय में भारत में बौद्ध धर्म का अध्ययन करने और 
धामिक स्थानों को देखने आया था। उसने यह सेला अपनी आँखों से देखा था। 

आज से लगभग तेरह सौ वर्ष पहले हर्षवर्धन हमारे देश पर राज करता था। 
राजगद्दी पर बैठने के समय हर्ष केवल सोलह साल का था, लेकिन था बड़ा वीर और 
साहसी । उसके पास एक बड़ी सेना थी जिसमें हज़ारों हाथी, घोड़े और पैदल सिपाही थे । 
धीरे-धीरे उसने अपने राज्य को बढ़ाना शुरू किया। कुछ समय में उसने आस-पास के 
बहुत-से छोटे-छोटे राज्यों को जीत लिया । कामरूप (असम ) का राजा भी उसका सित्र 
बन गया । इस प्रकार वह लगभग पूरे उत्तरी भारत का राजा बन गया। 

हर्षवर्धन पूरे भारत को जीतना चाहता था। इसलिए उसने दक्षिणी भारत को 
जीतकर अपने राज्य में मिलाने का निवचय किया। उन दिनों दक्षिणी भारत के एक 
बड़े भाग पर पुलकेशिन द्वितीय नाम का राजा राज करता था। वह बड़ा बीर राजा था। 
वह दक्षिणी भारत में कई लड़ाइयाँ जीत चुका था। हर्षवर्धन ने उसके राज्य को जीतने 
की कोशिश की, लेकिन जीत न सका। 

अज्योक और विक्रमादित्य की तरह, हर्षवर्धन भी हमारे देश का एक बड़ा राजा 
माना जाता है। वह अपनी प्रजा के सुख और भलाई का बहुत ध्यान रखता था। बह 
सारे देश में घूमता था । वह लोगों के दुखों को स्वयं सुनता था और उनको दूर करने की 
कोशिश करता था । उसने लोगों के आराम के लिए सराएँ और धर्मशालाएँ भी बनवाई थीं। 
चीनी यात्री ह्यून-सांग की पुस्तक से हर्ष के राज्यकाल के बारे में हमें बहुत-सी बातों 

का पता चलता है। एक स्थान पर उसने लिखा है : 

“हुईं की राजधानी कन्नौज नगर गंगा के किनारे बसा हुआ है। यह एक बहुत 
सुंदर नगर है। इसमें कई सुंदर बाग़ और पानी के तालाब हैं । दूर-दूर से लाई गई अनोखी 
वस्तुएँ यहाँ मिलती हैं। कोई कन्नौज-निवासी निर्धन नहीं है । कुछ लोग तो बहुत धनवान 
हैं। बे रेशमी कपड़े पहनते हैं और आराम से रहते हैं। अक्सर लोग कला और विद्या 
के प्रेमी है ।'' 

हर्षवर्धन विद्या का बड़ा प्रेमी था। वह स्वयं एक अच्छा लेखक था। उसके लिखे 
नाटक आज भी मिलते हैं। उसके दरबार में कई अच्छे कवि थे। प्रसिद्ध कवि बाणभट्ट 
इसी समय हुआ था। कादंबरी' और हर्ष चरित' उसकी दो प्रसिद्ध पुस्तकें हैं। इनसे 
हमें राजा हर्ष और उसके समय के लोगों के जीवन के बारे में बड़ी जानकारी मिलती 
है। राजा हर्ष अपने हस्ताक्षर इस प्रकार किया करता था : 


शुगर एनश्थए “ैह्ियज 


(स्वहस्तो मम महाराजाधिराज श्री हर्ष ) 
इसका अर्थ है मैंने स्वयं ये हस्ताक्षर किए है--महाराजाधिराज श्री हर्ष । 
हर्षवर्धन एक अच्छा शासक और वीर योद्धा था। वह हमारे देश का एक महान 
राजा था। 


]40 
अब बताओ 


. हर्षवर्धन के राज्य की राजधानी कहाँ थी ? 
2. हर्ष के समय में कौन चीती यात्री भारत आया था ? उसने हर्षवर्धन के 
राज्य के बारे में क्या लिखा है ? 
3. पुलकेशिन द्वितीय कौन था ? 
4. नीचे लिखी घटनाएँ अद्योक, विक्रमादित्य या हर्ष में से जिसके समय में 
हुई हैं, उसी राजा का नाम घटना के सामने लिखों: 
(क) प्रयाग के मेले में दान देना । ( 
(ख) फाह्यान की भारत यात्रा । ( 
(ग) साँची के स्तूप का निर्माण । ( 
(घ) छह्यूत-सांग की भारत यात्रा । ( 


ली टी 3 9 ई( 


कुछ करने को 


. प्रयाग के मेले में हर्षवर्धन द्वारा दान देने की घटना का नाटक अपनी 
कक्षा में खेलो । 
. 2. झआयून-सांग की भारत यात्रा के विषय में अपने अध्यापक से अधिक जानकारी 
प्राप्त करो । ह 





25. राजेन्द्र चोल 


अपर तुम एक चित्र देख रहे हो। यह तंजौर के प्रसिद्ध मंबिर का चित्र है। इसमें 

तटराज की सूर्ति है। आज से लगभग एक हज़ार वर्ष पहले इसे दक्षिण भारत के एक 

प्रसिद्ध राजा ने बनवाया था। उस राजा का नाम राजराज चोल था। राजेन्द्र चोल 

इसी राजराज चोल का बेटा था। उसकी राजधानी तंजौर थी। आजकल यह नगर 

मद्रास राज्य में है। इसे तंजावूर कहते हैं। 

राजेन्द्र चोल अपने पिता राजराज चोल के समय से ही शासन के कामों में भाग 

लेने लगा था। राजा बनने से पहले ही वह कई लड़ाइयाँ लड़ चुका था। वह बड़ा साहसी 
और वीर योद्धा था। | 

सिंहासन पर बैठते ही उसने अपने राज्य को और अधिक बढ़ाने का निश्चय किया। 

उसने एक बड़ी सेना बनाई । इस सेना में हाथी, घुड़ंसवार और पैदल सैनिक थे। इसी 
सेना की सहायता से उसने कई लड़ाइयाँ जीतीं । धीरे-धीरे दक्षिणी भारत के एक बड़े 
भाग पर उसका अधिकार हो गया। उसने लंका पर भी हमला किया और इसे जीत 
कर अपने राज्य में सिला लिया। कुछ दिनों के बाद उसने बंगाल पर चढ़ाई की। वहाँ 
कई राजाओं को हराकर उसकी सेनाएँ गंगा नदी तक जा पहुँची । 

बंगाल-बिजय के बाद राजेन्द्र चोल ने गंगईकोंडा' की उपाधि ली, जिसका अर्थ है 
धंगा को जीतनेवाला' । इस बड़ी विजय की याद में उसने तिरुचिरापल्‍लली के पास एक 
लगर बसाया। इसका नाम उसने “गंगईकोंडाचोलपुरम” रखा। उसने इसे अपनी 
राजधानी भी बनाया । इस नगर के खेंडहर आज भी मिलते हैं। यह स्थान भी आजकल 
मद्रास राज्य में है। 

राजेन्द्र चोल के राज्य का अधिक भाग समुद्र के किनारे था। इसलिए उसने एक 
अच्छी जलसेना भी तैयार की थी । बंगाल की खाड़ी में दूर-दूर तक उसके सैनिक जहाज 

चक्कर लगाते थे । व्यापार करने के लिए तो उस समय दूर हिन्द महासागर में भी राजेन्द्र 
चोल के जहाज़ चलते थे। वे व्यापार का सामान लेकर पड़ोसी देशों में भी जाते थे । 

भारत और उसके पड़ोसी देशों के बीच समुद्री मार्गों द्वारा आना-जाना इस समय 
काफ़ी बढ़ गया था। मलाया, सुमात्रा, जावा, बालि, चीन आदि देशों के साथ भारत का 
व्यापार होता था। भारत के बहुत-से व्यापारी इन देशों में गए। बहुत-से तो बहाँ जाकर 
बस भी गए। 

विदेशों से इस प्रकार संबंध होने के कारण हमें कई लाभ हुए । हमारे देश का व्यापार 
बढ़ा। हमारे धर्म और कला का प्रभाव इन पड़ोसी देशों पर पड़ा । इन पड़ोसी देशों में 
आज भी कई मंदिर मिलते हैं, जिनकी दीवारों पर रामायण और महाभारत के दृदय 
दिखाए गए हैं । अंकोरवाट और बोरोबदुर के मंदिर तो इसके बहुत ही उत्तम नमूने है । 

राजेन्द्र चोल का शासन करने का ढंग बहुत अच्छा था। उसने अपने राज्य को 
छोटे-छोटे भागों सें बाँद रखा था। प्रत्येक गाँव या नगर में एक सभा होती थी, जो इस 
स्थान की देखभाल करती थी। आजकल की पंचायतों की तरह इन सभाओं का चुनाव 
जनता करती थी। राजा की सहायता के लिए कुछ मंत्री होते थे। वे राजकाज की सभी 
बातों के बारे में राजा को सलाह देते थे। 

इस समय में तसिल और संस्कृत भाषाओं में बहुत-सी अच्छी पुस्तकें लिखी गईं। 
कई प्रसिद्ध लेखक, कवि और कलाकार राजेन्द्र चोल के दरबार सें थे। इसे मंदिर और 

भवन बनवाने का शौक भी था। तंजौर के मंदिर की नटराज' की मूर्ति उसी समय की है। 
यह मूर्ति बहुत ही सुंदर बनी है और संसारभर में प्रसिद्ध है। 

राजेन्द्र चोल एक महान विजेता और शक्तिशाली राजा था। उसका राज्य सारे 
दक्षिण भारत और उत्तरी भारत के कुछ भाग में फैला था। उसने विदेशों के साथ भारत 


के संबंध स्थापित किए । उसके समय में हमारे धर्म और कला को विदेशों में पहुँचने 
का अवसर मिला। 


अब बताओ 


. राजेन्द्र चोल कहाँ का राजा था ? 

2. 'गंगईकोंडा' का कया अर्थ है ? राजेन्द्र चोल ने यह उपाधि क्‍यों ली ? 
3. राजेन्द्र चोल को महान विजेता क्यों कहते हैं ? 

4. राजेन्द्र चोल अपने राज्य का शासन किस प्रकार चलाता था ? 


कुछ करने को 


] ह चोल राजाओं के समय के मंदिर आदि के चित्र एकत्र करके अपनी कापी 
पर चिपकाओ। 


कुछ जानने योग्य बातें 


3, 276,  4 वर्ग किलोमीटर 


असमिया और बँगला 

तेलुगू 

हिन्दी 

उड़िया 

मलयालम 

गुजराती 

कश्मीरी, डोगरी 
और उर्दू 


बँगला 

पंजाबी 

हिन्दी 

तमिल 

मराठी 

हिन्दी 

कन्नड़ 
राजस्थानी और 


हिन्दी 


भारत का क्षेत्रफल 
भारत की राजधानी दिल्ली 
भारत की राजभाषा हिन्दी 
भारत के राज्य 
(क) राज्य 
राज्य का 
राज्य का नाम राजधानी क्षेत्रफल (वर्ग जनसंख्या 
किलोमीटर में ) 
, असम शिलाग. 2,03,389 ,22,09, 330 
2. आंध्र प्रदेश हैदराबाद 2,75,28] 3,59, 8 3, 447 
3. उत्तर प्रेश लखनऊ 2,94,364 7,37,46,40| 
4, उड़ीसा भुवनेश्वर ],55,825 4,75,48, 846 
5. केरल त्रिवेन्द्रम 38,855 व,69, 03, 75 
6. गुजरात अहमदाबाद ],87,75 2,06,33, 350 
7. जम्मू-कक्मीर श्रीनगर 2,22,800 35,60,976 
8. नागालैण्ड कोहिमा ] 6,4.8 8 3,69, 200 
9. पश्चिमी बंगाल कलकत्ता 87,6]7 3,49,26, 279 
0. पंजाब चंडीफूडलल 
. बिहार पटना ],74,038 4,64,55,60 
2. मद्रास मद्रास 3,30,357  3,36,86,953 
3. महाराष्ट्र बंबई 3,07,477 3,95,53, 78 
]4. मध्य प्रदेश भोपाल 4,43, 4892 3,23,72,408 
5. मैसूर बँगलोर ,92,204 2,35,86, 772 
6. राजस्थान जयपुर 3,42,274 2,0,55,602 
7. हरियाणा चंडीगढ़ 


हिन्दी 

(ख) संघीय राज्य 
राज्य का 
राज्य का नाम राजधानी क्षेत्रफल (वर्ग जनसंख्या. मुख्य भाषा 
किलोमीटर में ) 
. अंडमान और निको- पोर्ट ब्लेयर 8,327 ' 63,548 
बार द्वीप समूह 
2. गोआ,दमन औरदीव  पानाजी 3,693 6, 26, 667 
3. चंडीगढ़ चंडीगढ़ 
4. त्रिपुरा अगरतला 30,453 ],42, 005 
5. दिल्‍ली दिल्ली ,48 4 26, 58, 62 हिन्दी, उर्दू और 
पंजाबी 
6. दादर-तगर हवेली. सिलवस्सा 489 57,963 
7, पांडेचिरी पांडेचिरी 479 3, 69, 079 तमिल और फ्रांसीसी 
8. मणिपुर इंफाल 22, 347 7,80,037 
9. लकादीव, मिनिकॉय क्वारथी 29 4,08 
और अमीन दीवी 
द्वीप समूह 
0. हिमाचल प्रदेश शिमला हिन्दी और 


पहाड़ी 


